കൊച്ചി: വിജയ് നായകനായ മെര്‍സല് എന്ന ചിത്രത്തിനെതിരായ സംഘപരിവാര് ആക്രമണങ്ങള്‍ക്കെതിരെ പരിഹാസവുമായി സംവിധായകനും നിര്‍മാതാവുമായ ആഷിഖ് അബു.\nവിജയ്‌യെ ജോസഫ് വിജയ് ആക്കി വിഷയത്തിന് വര്‍ഗീയനിറം നല്‍കാനുള്ള ബി.ജെ.പി ശ്രമങ്ങളെ പരിഹസിച്ചുകൊണ്ടായിരുന്നു ആഷിഖ് അബുവിന്റെ പോസ്റ്റ്.\n‘കമല് അല്ല കമാലുദ്ധീന്, വിജയ് അല്ല ജോസഫ് വിജയ്, ചാണകം, അല്ല തലച്ചോറ് ‘എന്നായിരുന്നു ആഷിഖ് അബുവിന്റെ പരാമര്‍ശം.\nDont Miss ഗുജറാത്തില് റോഡ് ഷോയ്ക്കിടെ മോദിയ്ക്ക് നേരെ വളകള് വലിച്ചെറിഞ്ഞ് ആശാവര്‍ക്കറുടെ പ്രതിഷേധം; യുവതി കസ്റ്റഡിയില്\nകേന്ദ്ര സര്‍ക്കാരിന്റെ ഡിജിറ്റല് ഇന്ത്യ, നോട്ടുനിരോധനം, ജി.എസ്.ടി തുടങ്ങിയ പദ്ധതികളെ വിമര്‍ശിച്ചതിന്റെ പേരിലായിരുന്നു മെര്‍സലിനെതിരെ ബി.ജെ.പി രംഗത്തെത്തിയത്. ചിത്രത്തിലെ നായകനായ വിജയിയെ ജോസഫ് വിജയ് എന്ന പേര് ഉപയോഗിച്ചായിരുന്നു ബി.ജെ.പി ദേശീയ സെക്രട്ടറിയായ എച്ച് രാജ ഉള്‍പ്പെടെ വിമര്‍ശിച്ചത്.\nജോസഫ് വിജയ് എന്നുള്ള വിജയുടെ ഐഡന്റിറ്റികാര്‍ഡ് വരെ ട്വിറ്ററില് ഷെയര് ചെയ്തായിരുന്നു രാജയുടെ വിമര്‍ശനം. മോദി സര്‍ക്കാരിനെതിരെ വിദ്വേഷ പ്രചരണം നടത്തുന്നതിന് പിന്നില് വിജയുടെ മതവിശ്വാസത്തിന് വരെ പങ്കുണ്ടെന്നും ക്ഷേത്രങ്ങള്‍ക്ക് പകരം ആശുപത്രികള് നിര്‍മിക്കണമെന്ന് അദ്ദേഹം പറയുന്നത് അദ്ദേഹം ഒരു ക്രിസ്ത്യന് മതവിശ്വാസി ആയതുകൊണ്ടാണെന്നും രാജ പറഞ്ഞിരുന്നു. സിനിമയിലെ ആ സംഭാഷണം പള്ളി എന്നാക്കി പറയാന് വിജയ്യ്ക്ക് ധൈര്യമുണ്ടോയെന്നും രാജ ചോദിച്ചിരുന്നു.\nനേരത്തെ ദേശീയഗാനത്തെ അപമാനിച്ചുവെന്ന് ആരോപിച്ച് മലയാള സംവിധായകന് കമലിന് നേരെ ബി.ജെ.പിയും യുവമോര്‍ച്ചയും രംഗത്തെത്തിയിരുന്നു. കമല് എന്നവ്യക്തിയുടെ മതം തിരഞ്ഞുപിടിച്ച് അദ്ദേഹം കമല് അല്ല കമാലുദ്ധീന് ആണെന്നും ദേശവിരുദ്ധനാണെന്നും പറഞ്ഞായിരുന്നു അന്ന് ബി.ജെ.പിയുടെ പ്രചരണം. ഇതിനെ കൂടി പരിഹസിച്ചാണ് ആഷിഖ് രംഗത്തെത്തിയത്.\nഅതേസമയം ആവിഷ്‌കാരസ്വാതന്ത്ര്യത്തിന് നേരേയുള്ള ബി.ജെ.പിയുടെ കടന്നുകയറ്റത്തിനെതിരെ വലിയ പ്രതിഷേധമാണ് തമിഴ്‌നാട്ടിലും പുറത്തും നടക്കുന്നത്. മെര്‍സലിന് പിന്തുണയുമായി രജനീകാന്തും കമല്‍ഹാസനും വിശാലും പാ രജ്ഞിത്തും ഉള്‍പ്പടെ തമിഴ് സിനിമാലോകം ഒന്നടങ്കം രംഗത്തെത്തിയിരുന്നു.


ഇരട്ടിസമയം ചാര്‍ജ് ലഭിക്കുന്ന ബാറ്ററി അബദ്ധത്തില് കണ്ടെത്തി ഗവേഷകര് | Scientists accidentally invent phone battery that lasts TWICE as long\nഇരട്ടിസമയം ചാര്‍ജ് ലഭിക്കുന്ന ബാറ്ററി അബദ്ധത്തില് കണ്ടെത്തി ഗവേഷകര്\nJun 24, 2018, 07:34 PM IST\nകാര്‍ബണിന്റെ പുതിയൊരു രൂപം കണ്ടെത്താനുള്ള ശ്രമത്തിലായിരുന്നു ഗവേഷകര്. വജ്രമാണെന്ന് കരുതിയെങ്കിലും അതിന് ചാലക ശേഷിയില്ലാത്തതിനാല് കണ്ടെത്തിയ വസ്തു വജ്രമല്ലെന്ന് ഉറപ്പായി.\nഇരട്ടി സമയം ചാര്‍ജ് ലഭിക്കുന്ന ഫോണ് ബാറ്ററി കണ്ടെത്തി ഗവേഷകര്. OSPC-1 എന്ന പുതിയ വസ്തുവാണ് ബ്രിട്ടിഷ് ഗവേഷകര് കണ്ടെത്തിയത്. ഇത് ലിഥിയം ബാറ്ററികളുടെ ശേഷി ഇരട്ടിപ്പിക്കുമെന്ന് എന്ന് ഗവേഷകര് പറയുന്നു. കാരണം ഇതിന് വലിയ അളവില് ലിഥിയം അയേണ് ഉള്‍ക്കൊള്ളാനുള്ള ശേഷിയുണ്ട്.\nകാര്‍ബണിന്റെ പുതിയൊരു രൂപം കണ്ടെത്താനുള്ള ശ്രമത്തിലായിരുന്നു ഗവേഷകര്. വജ്രമാണെന്ന് കരുതിയെങ്കിലും അതിന് ചാലകശേഷിയില്ലാത്തതിനാല് കണ്ടെത്തിയ വസ്തു വജ്രമല്ലെന്ന് ഉറപ്പായി. പിന്നീടാണ് പുതിയ വസ്തു ബാറ്ററിയ്ക്ക് ഗുണം ചെയ്യുമോ എന്ന് പരിശോധിച്ചത്. ലിഥിയം അയേണ് ശേഖരിക്കാനുള്ള കഴിവ് പരിശോധിച്ചപ്പോള് ഗവേഷകര് ഞെട്ടി.\nനിലവില് ഉപയോഗത്തിലുള്ള ഗ്രാഫൈറ്റ് ബാറ്ററികള് ഒരോ തവണ ചാര്‍ജ് ചെയ്യുമ്പോഴും വികസിക്കുകയും സങ്കോചിക്കുകയും ചെയ്യാറുണ്ട്. ബാറ്ററികളെ തകരാറിലാക്കുന്ന ഒരു പ്രക്രിയയാണത്. എന്നാല് പുതിയ വസ്തു ഉപയോഗിച്ചുള്ള ബാറ്ററികള്‍ക്ക് ഈ പ്രശ്‌നമില്ല. മാത്രവുമല്ല സാധാരണ ബാറ്ററികളെ പോലെ പൊട്ടിത്തെറിക്കാനുള്ള സാധ്യതയും കുറവാണ്.\nഭാവിയില് ഈ പുതിയ കാര്‍ബണ് രൂപം കൂടുതല് വികസിപ്പിക്കപ്പെടുമെന്ന് ഗവേഷകര് പ്രതീക്ഷിക്കുന്നു.\nദിവസങ്ങള്‍ക്ക് മുമ്പ് ചാര്‍ജിലിരുന്ന മൊബൈല് ഫോണ് പൊട്ടിത്തെറിച്ചുണ്ടായ തീപ്പിടിത്തത്തില് മലേഷ്യയിലെ ഒരു പ്രമുഖ ടെക് കമ്പനി ചീഫ് മരണപ്പെട്ടിരുന്നു. ഇദ്ദേഹം ബ്രിട്ടനിലെ ഒരു വിദ്യാര്‍ത്ഥിയായിരുന്നു. ഈ സംഭവം വാര്‍ത്തയായതിന് തൊട്ടുപിന്നാലെയാണ് പൊട്ടിത്തെറിക്കാത്തൊരു ബാറ്ററി വാര്‍ത്തകളില് ഇടം പിടിക്കുന്നത്.\nContent Highlights: Scientists accidentally invent phone battery that lasts TWICE as long\nസെറ്റിൽ ഒന്നിച്ചിരുന്ന് ഓണമുണ്ട് ഫഹദ്\nഫഹദ് ഫാസിലും മംമ്ത മോഹന്‍ദാസും ഒന്നിക്കുന്നു


ഇരുചക്രവാഹന മോഷണം; ജാഗ്രത പാലിക്കാന് പൊലീസ് നിര്‍ദ്ദേശം – Utharadesam\nSeptember 28, 2020 Published Time: 4:09 PM\nകാഞ്ഞങ്ങാട്: നഗരത്തില് ഇരുചക്രവാഹനങ്ങള് മോഷണം പോകുന്നത് പതിവായതോടെ ജാഗ്രത പാലിക്കാന് പൊലീസ് നിര്‍ദ്ദേശം. നിര്‍ത്തിയിട്ട് താക്കോല് എടുക്കാതെ പോകുന്ന വാഹനങ്ങളാന്ന് മോഷണം പോകുന്നത്. കഴിഞ്ഞ പത്ത് ദിവസത്തിനിടെ അഞ്ചിലധികം ഇരുചക്രവാഹങ്ങളാണ് മോഷണം പോയത്.\nപെട്ടെന്ന് തിരിച്ചുവരാമെന്ന് കണക്കുകൂട്ടി സ്‌കൂട്ടര് ഏതെങ്കിലും ഷോപ്പിനു മുന്നില് നിര്‍ത്തി കയറുമ്പോഴേക്കും മോഷ്ടാവ് വാഹനവുമായി കടന്നു കളയുകയാണ്. താക്കോല് സൂക്ഷിച്ച വാഹനങ്ങളാണ് മോഷണം പോയതെല്ലാമെന്നതിനാല് ഒരു കാരണവശാലും താക്കോല് വാഹനത്തില് സൂക്ഷിക്കാതിരിക്കുക മാത്രമാണ് വാഹനങ്ങള് നഷ്ടപ്പെടാതിരിക്കാന് ആദ്യം സ്വീകരിക്കേണ്ട മാര്‍ഗ്ഗമെന്ന് ഹൊസ്ദുര്‍ഗ് എസ്.ഐ. കെ.പി വിനോദ് കുമാര് പറഞ്ഞു. തിരക്കുള്ള റോഡുകള്, വിജനമായ പ്രദേശങ്ങള് തുടങ്ങിയ സ്ഥലങ്ങളിലാണ് ഇരുചക്രവാഹന മോഷ്ടാക്കളുടെ കേന്ദ്രം.


ലോക മാസ്റ്റേഴ്സ് ഗെയിമില് കിതച്ചില്ല കുതിച്ചു; 101ാം വയസ്സില്\nലോക മാസ്റ്റേഴ്സ് ഗെയിമില് കിതച്ചില്ല കുതിച്ചു; 101ാം വയസ്സില് നൂറു മീറ്ററില് മിന്നുന്ന പ്രകടനം കാഴ്ച്ചവെച്ച് ഇന്ത്യക്കാരിയായ കൗര്\nApril 24, 2017, 2:43 pm\nഓക്ക്‌ലാന്‍ഡില് നടക്കുന്ന ലോക മാസ്റ്റേഴ്സ് ഗെയിമില് ഇന്ത്യക്ക് അഭിമാനമായി മാന് കൗര്. 100 മീറ്റര് ഒാട്ടമത്സരം 1 മിനിറ്റ് 14 സെക്കന്‍ഡ് കൊണ്ട് പൂര്‍ത്തിയാക്കിയാണ് കൗര് രാജ്യത്തിന്‍റെ അഭിമാനമായത്. 101ാം വയസ്സില് മാന് കൗര് തന്റെ 17ാമത്തെ മെഡലാണ് സ്വന്തമാക്കുന്നത് എന്നത് ഈ നേട്ടത്തെ വലുതാക്കുന്നു.\nസ്‌പോര്‍ട്‌സില് പുതുമുഖമാണെങ്കിലും അതിന്‍റെ സങ്കോചം ഒന്നും കൗറിനില്ല. പുതിയ റെക്കോര്‍ഡുകള് സൃഷ്ടിക്കാനുള്ള കുതിപ്പിന് തയ്യാറെടുത്തു കൊണ്ടിരിക്കുകയാണവര്. അധികമൊന്നും ആവേശമില്ലാതെ പ്രായമായവരുടെ കായിക മത്സരം കാണാന് എത്തിയവരെ കൈയ്യടിപ്പിക്കുന്നതായിരുന്നു കൗറിന്റെ പ്രകടനം.\nമത്സരത്തില് വിജയിച്ചതില് സന്തോഷമുണ്ടെന്നു താന് ശ്രമം ഉപേക്ഷിക്കാന് പോകുന്നില്ല തുടര്‍ന്നു കൊണ്ടേയിരിക്കുമെന്നും കൗര് പറഞ്ഞു. 93ാം വയസ്സിലാണ് ഇതിനു മുന്‍പ് അവസാനമായി കൗര് കായിക മത്സരത്തില് പങ്കെടുത്തത്. ഇതിനു മുന്‍പ് കായിക മത്സരത്തില് പങ്കെടുത്തുള്ള പരിചയമൊന്നും കൗറിനില്ല. മകന് ഗുര്‍ദേവ് സിങ്ങാണ് ഇങ്ങനെയൊരു നിര്‍ദേശം അമ്മയ്ക്ക് മുന്നില് വെച്ചത്. നീന്തല്, ജാവ്‌ലിന്, 200 മീറ്റര് ഓട്ടം എ്ന്നിവയിലും കൗറിന് മെഡല് ലഭിച്ചു.\nമത്സരങ്ങളില് പങ്കെടുക്കാനായി കടുത്ത നിയന്ത്രണമേര്‍പ്പെടുത്തിയ ഭക്ഷണ രീതിയാണ് കൗര് പിന് തുടരുന്നതെന്ന് മകന് പറഞ്ഞു. നിരവധിപേര്‍ക്ക് പ്രേചോദനം നല്‍കാന് സാധിക്കുന്ന ഇത്തരത്തിലൊരു മത്സരത്തിന് നേതൃത്വം വഹിക്കാന് കഴിഞ്ഞതില് സന്തോഷമുണ്ടെന്ന് പരിപാടിയുടെ സംഘാടകയായ ജന്നാ വൂട്ടണ് പറഞ്ഞു.


യശോദ ടീച്ചർ - ആദ്യത്തെ സ്വന്തം ലേഖിക | Kerala Women\nയശോദ ടീച്ചർ - ആദ്യത്തെ സ്വന്തം ലേഖിക\nമലയാളത്തിലെ ആദ്യത്തെ സ്വന്തം ലേഖികയും ആദ്യത്തെ സ്കൂൾ അധ്യാപികയുമാണ് യശോദ ടീച്ചർ. പോരാട്ടസമരങ്ങളുടെ ആദ്യത്തെ സ്ത്രീ സംഘാടക കൂടിയാണ്.ജാനകിയുടെയും ധർമ്മടത്ത് പയ്യനാടൻ ഗോവിന്ദൻറെയും മകളായി 1916 ഫെബ്രുവരി 12 ന് യശോദ ജനിച്ചു. കല്യാശ്ശേരി ഹയർ എലിമെൻററി സ്കൂളിൽ ഏക വിദ്യാർത്ഥിനിയായി എട്ടാം തരത്തിൽ ചേർന്നു.1931-ൽ എട്ടാംതരത്തിനുശേഷം യശോദ അധ്യാപികയായി ചേരുമ്പോൾ അവർക്ക് പ്രായം പതിനഞ്ചു വയസ്സ് . ഏപ്രിലിൽ തന്നെ പരിശീലനം ലഭിക്കാത്ത (അൺട്രെയിൻഡ്) ടീച്ചറായി. അമ്മാവൻ ഗോവിന്ദൻ മാസ്റ്റർ ഹെഡ്മാസ്റ്ററായ സ്‌കൂളിൽ ആദ്യ നിയമനം. 1933-35 കാലഘട്ടത്തിൽ അധ്യാപികാ പരിശീലനം നേടി.1939-ൽ 198 ടീച്ചർമാരുടെ സർട്ടിഫിക്കറ്റുകൾ റദ്ദാക്കി. അതിൽ യശോദ ഉൾപ്പെടെ രണ്ട് അധ്യാപികമാരും ഉണ്ടായിരുന്നു. മാപ്പെഴുതിക്കൊടുത്താൽ അവരെ തിരിച്ചെടുക്കുമായിരുന്നു. പക്ഷെ, മാപ്പെഴുതാൻ യശോദ തയ്യാറായിരുന്നില്ല. മലബാർ ടീച്ചേഴ്സ് യൂണിയന്റെ നേതൃത്വത്തിൽ എസ്.എസ്.എൽ.സി.ക്ക് പ്രൈവറ്റായി പരീക്ഷ എഴുതാൻ അധ്യാപകർക്ക് അവസരം വേണമെന്ന ആവശ്യമടക്കം ഉന്നയിച്ച് 1939 ൽ നടന്ന അധ്യാപകസമരം അവരുടെ ജീവിതത്തിലെ വഴിത്തിരിവായി. 1942 മാർച്ച് എട്ടിനാണ് എലിമന്ററി സ്‌കൂൾ ലിവിങ് സർടിഫിക്കറ്റ് കിട്ടിയത്. 1943 ഡിസംബറിൽ സിന്ധിൽ നടന്ന ആൾ ഇന്ത്യാ വിമൺസ് കോൺഫറൻസിന്റെ ദേശീയ സമ്മേളനത്തിലും 1949 ൽ കൊൽക്കത്തയിൽ സംഘടിപ്പിച്ച ഏഷ്യാറ്റിക് വിമൺസ് കോൺഫറൻസിലും യശോദ ടീച്ചർ പങ്കെടുത്തു.\n1952ൽ കമ്യൂണിസ്റ്റ് നേതാവും സഹപ്രവർത്തകനുമായ കാന്തലോട്ട് കുഞ്ഞമ്പുവിനെ വിവാഹം ചെയ്തു.1939ൽ ബ്രിട്ടീഷ് സർക്കാർ യശോദ ടീച്ചറുടെ അധ്യാപക സർട്ടിഫിക്കറ്റ് റദ്ധാക്കുകയുണ്ടായി.അധ്യാപകജോലിയോടൊപ്പം തന്നെ അവർ രാഷ്ട്രീയപ്രവർത്തകയും ദേശാഭിമാനിയിലെ ആദ്യത്തെ സ്വന്തം ലേഖികയുമായി. കണ്ടക്കൈ സമര പോരാളി കുഞ്ഞാക്കമ്മയുടെയും കാവുമ്പായി സമരത്തിൻറെ വീര വനിത ചെറിയമ്മയുടെയും ചെറുത്തുനിൽപ്പിൻറെ കഥകൾ പുറം ലോകം ആദ്യം അറിഞ്ഞത് യശോദ ടീച്ചറുടെ റിപ്പോർട്ടിലൂടെയാണ്. വധശിക്ഷ കാത്ത് കണ്ണൂർ സെൻട്രൽ ജയിലിൽ കഴിഞ്ഞിരുന്ന കയ്യൂർ സഖാക്കളെ ജയിലിൽ സന്ദർശിച്ച ഏക വനിതയും ടീച്ചറാണ്. സ്ത്രീകളെ സംഘടിപ്പിച്ച് ചർക്ക, നൂൽനൂൽപ്പ് , നെയ്ത്ത് എന്നിപ പഠിപ്പിച്ചുകൊടുക്കുന്നതിൽ മുന്നിൽ പ്രവർത്തിച്ചു. ഇതോടൊപ്പം തന്നെ സാക്ഷരതാ ക്ലാസുകളും ബോധവൽക്കരണ ക്ലാസുകളുമുണ്ടായിരുന്നു.യശോദ ടീച്ചറുടെ നേതൃത്വത്തിൽ തുടങ്ങിയ മഹിളാ പ്രസ്ഥാനമാണ് പിന്നീട് മലബാർ മേഖലയിൽ മുഴുവനും വേരുപിടിച്ചത്. ചവിട്ടിക്കുഴച്ച മണ്ണ് ഉൾപ്പെടെ നിരവധി നാടകങ്ങളിലും അക്കാലത്ത് അഭിനയിച്ചു. സ്ത്രീകൾ മാത്രം അഭിയനിക്കുക്കുകയും സ്ത്രീകൾ സംഘാടകരാകുകയും ചെയ്ത നാടകങ്ങൾ വലിയ ജനപ്രീതി നേടി. മഹിളാ സമാജത്തിന്റെ കെട്ടിടം നിർമിക്കാൻ നാടകത്തിന്റെ ടിക്കറ്റ് വിറ്റ് പണവും കണ്ടെത്തി. പല തവണ മികച്ച നടിയായും തെരഞ്ഞെടുക്കപ്പെട്ടു.2009 ജൂലൈ 27 ന് അന്തരിച്ചു.


ജമ്മുകശ്മീർ വിഷയത്തിൽ രാഹുലിനെതിരായ ബി ജെ പി നിലപാടിനെ തള്ളി കോൺഗ്രസ് – Jaihind TV\nജമ്മുകശ്മീർ വിഷയത്തിൽ രാഹുലിനെതിരായ ബി ജെ പി നിലപാടിനെ തള്ളി കോൺഗ്രസ്\nജമ്മുകശ്മീർ വിഷയത്തിൽ രാഹുൽ ഗാന്ധി രാജ്യത്തോട് മാപ്പ് പറയണം എന്ന ബി ജെ പി നിലപാടിനെ തള്ളി കോൺഗ്രസ്. രാഹുൽ ഗാന്ധിയുടെ പ്രസ്താവനയെ വളച്ചൊടിച്ച പ്രകാശ് ജാവ്‌ഡേക്കറുടെ പ്രതികരണത്തെ അംഗീകരിക്കാനാകില്ലെന്നും കോൺഗ്രസ് വക്താവ് രൺദീപ് സിംങ് സുർജേ വാല. കശ്മീർ ഇന്ത്യയുടെ ആഭ്യന്തര പ്രശ്നമാണ്, അതിൽ പാകിസ്ഥാനോ മറ്റേതെങ്കിലും വിദേശ രാജ്യമോ ഇടപെടാൻ അവകാശമില്ലെന്ന് രാഹുൽ ഗാന്ധി ഇതിനോടകം പ്രതികരിച്ചതാണെന്നും കോൺഗ്രസ്.\nജമ്മു കശ്മീർ അശാന്തമാണെന്ന് കഴിഞ്ഞയാഴ്ച്ച രാഹുൽഗാന്ധി പ്രതികരിച്ചിരുന്നു. ഈ പ്രസ്ഥാവനയെ\nഐക്യരാഷ്ട്രസഭയിൽ നൽകിയ പരാതിയിൽ പാകിസ്ഥാൻ ഉൾപ്പെടുത്തി. ഇത് ഉയർത്തിക്കാട്ടിയാണ് കേന്ദ്ര മന്ത്രി പ്രകാശ് ജാവ്‌ഡേക്കർ രാഹുൽ ഗാന്ധി രാജ്യത്തോട് മാപ്പ് പറയണം എന്ന് പറഞ്ഞത്. ഇതിനെതിരെ കോൺഗ്രസ് വക്താവ് രൺദീപ് സിംഗ് സുർജേവാല രംഗത്ത് എത്തി. രാഹുൽ ഗാന്ധിയുടെ പ്രസ്താവനയെ വളച്ചൊടിച്ച പ്രകാശ് ജാവ്‌ഡേക്കറുടെ പ്രതികരണത്തെ അംഗീകരിക്കാനാകില്ലെന്നും കോൺഗ്രസ് വക്താവ് പറഞ്ഞു. ജമ്മു കശ്മീർ വിഷയത്തിൽ രാഹുൽ ഗാന്ധി വ്യക്തമായ നിലപാട് രേഖപ്പെടുത്തിയിട്ടുണ്ടെന്നും സുർജേവാല കൂട്ടിച്ചേർത്തു.\nഐക്യരാഷ്ട്ര സഭയിൽ പാകിസ്ഥാൻ നൽകിയ പരാതിയിൽ രാഹുൽ ഗാന്ധിയുടെ പേര് അനാവശ്യമായി വലിച്ചിഴച്ചതിന് പിന്നാലെ വിഷയത്തിൽ വ്യക്തത വരുത്തിക്കൊണ്ട് രാഹുൽ ഗാന്ധി രംഗത്ത് വന്നിരുന്നു. നിരവധി കാര്യങ്ങളിൽ കേന്ദ്ര സർക്കാരിനോട് തനിക്ക് വിയോജിപ്പുണ്ട്. പക്ഷേ, കശ്മീർ ഇന്ത്യയുടെ ആഭ്യന്തര പ്രശ്നമാണ്, അതിൽ പാകിസ്ഥാനോ മറ്റേതെങ്കിലും വിദേശ രാജ്യത്തിനോ ഇടപെടാൻ അദികാരമില്ലെന്ന് രാഹുൽ ട്വിറ്ററിൽ കുറിച്ചു.\nജമ്മു കശ്മീരിലെ അക്രമങ്ങളുടേയും അതുപോലെ ലോകമെമ്പാടുമുള്ള ഭീകരതയുടെയും പ്രധാന പിന്തുണക്കാർ പാകിസ്ഥാൻ ആണെന്നും രാഹുൽ ട്വിറ്ററിലൂടെ തന്നെ വിമർശിച്ചിരുന്നു.


കലാരൂപങ്ങളും കലാസൃഷ്ടികളും – തെരഞ്ഞെടുത്ത 20 ചോദ്യങ്ങൾ – VORKADY\nകലാരൂപങ്ങളും കലാസൃഷ്ടികളും – തെരഞ്ഞെടുത്ത 20 ചോദ്യങ്ങൾ\nഏഷ്യയിലെ ഏറ്റവും വലിപ്പമേറിയ ശുദ്ധജല ചിറകളിലൊന്നായ ചിറക്കലിൽ സ്ഥിതിചെയ്യുന്ന ഏതു സ്ഥാപനത്തിന്‍റെ പ്രസിദ്ധീകരണമാണ് ‘പൊലി’? Ans: കേരള ഫോക്ലോർ അക്കാദമി\nയുനെസ്കോ അംഗീകാരം നേടിയ കേരളീയ കലകളിൽ ഒന്നായ ഈ ക്ഷേത്രകല മഹോദയപുരം ഭരിച്ചിരുന്ന കുലശേഖരവർമ തമ്പുരാനും ഹാസ്യകവിയും സംസ്കൃത പണ്ഡിതനുമായിരുന്ന അതുലനും ചേർന്നു വികസിപ്പിച്ചു എന്നു കരുതുന്നു. ഏതു കലാരൂപം?\tAns: കൂടിയാട്ടം\nഏഷ്യയിലെ ഏറ്റവും വലിപ്പമേറിയ ശുദ്ധജല ചിറകളിലൊന്നായ ചിറക്കലിൽ സ്ഥിതിചെയ്യുന്ന ഏതു സ്ഥാപനത്തിന്‍റെ പ്രസിദ്ധീകരണമാണ് ‘പൊലി’?\tAns: കേരള ഫോക്ലോർ അക്കാദമി\nഖത്തർ പൗരത്വമുണ്ടായിരുന്ന ഏതു പ്രശസ്ത കലാകാരന്‍റെ പേരിന്‍റെ ആദ്യ ഭാഗങ്ങളാണ് മഖ്ബൂൽ ഫിദ?\tAns: എം.എഫ്.ഹുസൈൻ\nഏതു രാജാവിന്‍റെ പടയാളികൾ പ്രചരിപ്പിച്ചു എന്നു കരുതപ്പെടുന്ന നൃത്തരൂപമാണ് കാസർകോട് ജില്ലയിൽ പ്രചാരത്തിലുണ്ടായിരുന്ന അലാമി കളി?\tAns: ടിപ്പു സുൽത്താൻ\nതോഭം, പീഠിക തുടങ്ങിയവ കാണാൻ സാധിക്കുന്ന ഈ കലാരൂപത്തിൽ രണ്ടു വാദ്യോപകരണങ്ങൾ മാത്രമേ ഉപയോഗിക്കുന്നുള്ളൂ-മിഴാവും ഇലത്താളവും. ഏതു കലാരൂപം?\tAns: ചാക്യാർകൂത്ത്\nകുചീലപുരി, കുചേലപുരം എന്ന പേരുകളിൽ അറിയപ്പെട്ടിരുന്ന ഗ്രാമത്തിന്‍റെ പേരിലുള്ള പ്രശസ്ത നൃത്തരൂപമേത്?\tAns: കുച്ചിപ്പുഡി\nഏതു സംഗീതോപകരണത്തിന്‍റെ നിർമാണവുമായി ബന്ധപ്പെട്ട പ്രശസ്ത വ്യക്തികളായിരുന്നു Antonio Stradivari, Amati, Giovanni Battista Gabrielli തുടങ്ങിയവർ?\tAns: വയലിൻ\nആദ്യകാലത്തു പരിഹാസരൂപേണ ‘ഊമക്കളി’ എന്നു വിളിച്ചിരുന്ന ഏതു കലാരൂപവുമായി ബന്ധപ്പെട്ട പദങ്ങളാണ് വെട്ടത്ത് സമ്പ്രദായം, കപ്ലിങ്ങാടൻ സമ്പ്രദായം എന്നിവ?\tAns: കഥകളി\nപാണ്ഡവർ ഭദ്രകാളിയെ പ്രീതിപ്പെടുത്താനായി കളിച്ച നൃത്തത്തിൽ നിന്നാണ് ഈ കലാരൂപം ഉത്ഭവിച്ചത് എന്നു പറയപ്പെടുന്നു. ഏതു കലാരൂപം?\tAns: ഐവർകളി\nവിൻസെൻസോ പെറുജ്ജിയ എന്ന ഇറ്റാലിയൻ മരപ്പണിക്കാരൻ മോഷ്ടിച്ച ലോകപ്രശസ്തമായ കലാസൃഷ്ടി ഏത്?\tAns: മൊണാലിസ\nകേരളത്തിന്‍റെ തനതായ ഈ സംഗീത രൂപത്തിന്‍റെ പ്രധാന ഉപാസകനായിരുന്നു ഞെരളത്ത് രാമപ്പൊതുവാൾ. ഏതു സംഗീതരൂപം?\tAns: സോപാന സംഗീതം\nകണ്ണൂർ ജില്ലയിലെ കൊളച്ചേരി കാവുംഭാഗത്തു ജനിച്ച ഏതു പ്രശസ്ത കലാകാരന്‍റെ ജീവിത കഥ പറയുന്ന പുസ്തകമാണ് ‘മലക്കം മറിയുന്ന ജീവിതം’?\tAns: ജമിനി ശങ്കരൻ\nലോകത്തിൽ ഏറ്റവും കൂടുതൽ തവണ പ്രദർശിപ്പിക്കപ്പെട്ടതിനുള്ള റെക്കോഡിന് അർഹാമായ നാടകം ആണ് ‘മൗസ്ട്രാപ്’. ഇതിന്‍റെ രചയിതാവാര്?\tAns: അഗത ക്രിസ്തി\nതുകൽ വാദനത്തിൽ ഗിന്നസ് റെക്കോർഡ് നേടിയിട്ടുള്ള ഈ മലയാളി മൃദു എന്ന പുതിയൊരു സംഗീതോപകരണവും നിർമിച്ചിട്ടുണ്ട്. ആരാണ് ഇദ്ദേഹം?\tAns: കുഴൽമന്ദം രാമകൃഷ്ണൻ\nലോകത്തിലെ തന്നെ ഏറ്റവും വലിയ നദീദ്വീപെന്നറിയപ്പെടുന്ന ബ്രഹ്മപുത്രാ നദിയിൽ സ്ഥിതി ചെയ്യുന്ന മാജുലി ദ്വീപിലാണ് ഈ നൃത്തരൂപം ആവിർഭവിച്ചത് എന്നാണു ചരിത്രം. ഏതു നൃത്തരൂപം?\tAns: സാത്രിയ\n‘ഇന്ത്യൻ സൊസൈറ്റി ഓഫ് ഓറിയന്‍റൽ ആർട്സ്’ എന്ന സംഘടനയുടെ രൂപവൽക്കരണത്തിനു നേതൃത്വം കൊടുത്ത ഏതു ചിത്രകാരന്‍റെ പ്രശസ്ത ചിത്രങ്ങളാണ് ഭാരതമാത, ഷാജഹാന്‍റെ മരണം എന്നിവ?\tAns: അബനീന്ദ്ര നാഥ് ടാഗോർ\nമിഥില ചിത്രങ്ങൾ എന്നും പേരുള്ള ഏതു ചിത്രകലയാണ് 1930 കളിലെ ഭൂമികുലുക്കത്തെത്തുടർന്ന് തകർന്ന വീടുകളിൽനിന്നു കണ്ടെടുത്തതിലൂടെ ജനശ്രദ്ധ നേടിയത്?\tAns: മധുബനി ചിത്രങ്ങൾ\nബംഗാളിലെ ഗ്രാമങ്ങളിൽ കുടിലുകളിൽ വസിക്കുകയും ഗ്രാമാന്തരങ്ങളിൽ അലഞ്ഞുനടന്ന് പാടിയും ആടിയും ഉപജീവനം കഴിക്കുകയും ചെയ്യുന്ന ഈ കലാകാരന്മാർ തങ്ങളുടെ സംഗീതത്തിൽ ഉപയോഗിക്കുന്ന പ്രധാന വാദ്യോപകരണങ്ങളാണ് ഏക്താര, ദുതാര എന്നിവ. എന്തു പേരിലാണ് ഇവർ അറിയപ്പെടുന്നത്?\tAns: ബാവുൽ ഗായകർ\nSorrow, Flowering Orchards തുടങ്ങിയ ചിത്രങ്ങൾ വരച്ച പ്രശസ്ത ചിത്രകാരന്‍റെ ജീവിതത്ത ആസ്പദമാക്കി ഇർവിങ് സ്റ്റോൺ രചിച്ച കൃതിയാണ് ‘ലറ്റ് ഫോർ ലൈഫ്’ ആരാണീ ചിത്രകാരൻ?\tAns: വിൻസെന്‍റ് വാൻഗോഗ്\nഏതു പ്രശസ്ത കലാകാരിയുടെ ആത്മകഥയാണ് കേരള സാഹിത്യ അക്കാദമി അവാർഡ് ലഭിച്ച ‘സ്വരഭേദങ്ങൾ’?\tAns: ഭാഗ്യലക്ഷ്മി\nRelated Items:Art Forms, Featured, V-Feed\nഗാന്ധിജി – ചരിത്രവസ്തുതകൾ


നിറവയറുമായി അനുഷ്ക; വൈറലായി വോഗിന്റെ മുഖചിത്രം! | Anushka Sharma poses with baby bump\nനിറവയറുമായി അനുഷ്ക; വൈറലായി വോഗിന്റെ മുഖചിത്രം!\nThiruvananthapuram, First Published Dec 31, 2020, 8:34 AM IST\nഗർഭകാലം ആസ്വദിക്കുന്ന അനുഷ്കയുടെ ചിത്രങ്ങളൊക്കെ സമൂഹമാധ്യമങ്ങളില് ശ്രദ്ധ നേടാറുണ്ട്. ഇപ്പോഴിതാ വോഗ് മാസികയുടെ പുതിയ ലക്കത്തില് പ്രസിദ്ധീകരിച്ച അനുഷ്‌കയുടെ മുഖചിത്രവും വൈറലായിരിക്കുകയാണ്.\nഅമ്മയാകാനുള്ള തയ്യാറെടുപ്പിലാണ് ബോളിവുഡ് നടി അനുഷ്‌ക ശര്‍മ്മ. ഗർഭകാലം ആസ്വദിക്കുന്ന അനുഷ്കയുടെ ചിത്രങ്ങളൊക്കെ സമൂഹമാധ്യമങ്ങളില് ശ്രദ്ധ നേടാറുണ്ട്.\nഇപ്പോഴിതാ വോഗ് മാസികയുടെ പുതിയ ലക്കത്തില് പ്രസിദ്ധീകരിച്ച അനുഷ്‌കയുടെ മുഖചിത്രവും ആരാധകര് ഇരുകയ്യുംനീട്ടി സ്വീകരിച്ചിരിക്കുകയാണ്. നിറവയറുമായി നിൽക്കുന്ന അനുഷ്കയെ ആണ് ചിത്രത്തില് കാണുന്നത്. ഇൻസ്റ്റഗ്രാമിലൂടെ അനുഷ്ക തന്നെയാണ് ചിത്രങ്ങള് പങ്കുവച്ചത്.\nബ്രാലറ്റും പാന്റ്സും ക്രീം നിറത്തിലുള്ള കോട്ടുമാണ് മുഖചിത്രത്തിൽ അനുഷ്കയുടെ വേഷം. വെള്ള ഷർട്ടണിഞ്ഞുള്ള മറ്റൊരു ചിത്രം വേഗിന്റെ ഇൻസ്റ്റഗ്രാം പേജിലും പങ്കുവച്ചിട്ടുണ്ട്.\nകൊവിഡ് കാലത്ത് വീടിനകത്ത് തന്നെ ആയിരുന്നതിനാൽ ഗർഭിണിയാണെന്ന വിവരം ആളുകളെ അറിയിക്കാതെ നോക്കാന് പറ്റി എന്നും അനുഷ്ക വോഗിന് നൽകിയ അഭിമുഖത്തിൽ പറയുന്നു. ഡോക്ടറുടെ ക്ലിനിക്കിലേക്ക് മാത്രമായിരുന്നു പോയിരുന്നത്. വഴിയിൽ ആളുകൾ ഇല്ലാതിരുന്നതിനാൽ അപ്പോഴും ആരും തിരിച്ചറിഞ്ഞില്ല. ഇത്തരത്തിൽ കൊവിഡ് കാലം പല രീതിയില് അനുഗ്രഹമായെന്നും അനുഷ്ക പറയുന്നു.\nഈ ദിവസങ്ങളിൽ ജനിക്കാന് പോകുന്ന കുട്ടിക്ക് വേണ്ടിയുള്ള കാര്യങ്ങൾ തയാറാക്കുന്ന തിരക്കിലായിരുന്നു അനുഷ്ക. 'ആൺകുട്ടി നീലയും പെൺകുട്ടി പിങ്കും നിറത്തിലുള്ള വസ്ത്രങ്ങളേ ധരിക്കാവൂ എന്ന് കരുതുന്നില്ല. കുട്ടിക്കു വേണ്ടി ഒരുക്കിയതിൽ എല്ലാ നിറങ്ങളും ഉണ്ട്. മൃഗങ്ങളുടെ തീമിലാണ് നഴ്സറി ഒരുക്കിയിരിക്കുന്നത്. മൃഗങ്ങളെ ഞങ്ങള്‍ക്ക് ഇഷ്ടമാണ്. കുഞ്ഞിനും അത്തരത്തില് സഹജീവിസ്നേഹം ഉണ്ടാകണമെന്ന് ഞങ്ങള്‍ക്ക് നിര്‍ബന്ധമാണ്'- അനുഷ്ക പറഞ്ഞു.\nAlso Read: മഞ്ഞ മിനി ഡ്രസ്സില് മനോഹരിയായി അനുഷ്ക; വില എത്രയെന്ന് അറിയാമോ?\nLast Updated Dec 31, 2020, 8:36 AM IST


UUKMA News ഫ്രാങ്കോ മുളക്കലിനെ തെളിവെടുപ്പിനായി കുറവിലങ്ങാട് മഠത്തിലെത്തിച്ചു ഫ്രാങ്കോ മുളക്കലിനെ തെളിവെടുപ്പിനായി കുറവിലങ്ങാട് മഠത്തിലെത്തിച്ചു\nഫ്രാങ്കോ മുളക്കലിനെ തെളിവെടുപ്പിനായി കുറവിലങ്ങാട് മഠത്തിലെത്തിച്ചു\nകന്യാസ്ത്രീയെ പീഡനത്തിനരയാക്കിയ കേസിൽ ഫ്രാങ്കോ മുളക്കലിനെ തെളിവെടുപ്പിനായി കുറവിലങ്ങാട് മഠത്തിൽ എത്തിച്ചു. കുറവിലങ്ങാട് മഠത്തിൽ വച്ച് തന്നെ 2014 മെയ് അഞ്ചിനും 2016 സെപ്തംബറിനുമിടയിൽ 13 തവണ ബിഷപ്പ് ഫ്രാങ്കോ മുളക്കൽ പീഡനത്തിനിരയാക്കി എന്നാണ് പരാതിക്കാരിയായ കന്യാസ്ത്രി പൊലീസിനു നൽകിയ മൊഴി. ഇതിനാൽ തന്നെ കേസിൽ സുപ്രധാന ഇടമാണ് കുറവിലങ്ങാട മഠം.\nശക്തമായ പൊലീസ് സന്നാഹത്തോടെയാണ് ബിഷപ്പിനെ കുറവിലങ്ങാട് മഠത്തിൽ എത്തിച്ചത്. ബിഷപ്പിനെ തെളിവെടുപ്പിന് എത്തിച്ചതോടെ മഠത്തിന് സമീപത്ത് ആളുകൾ കൂടുന്നുണ്ട്.\nകുറവിലങ്ങാട് മഠത്തിൽ ഇരുപതം നമ്പർ മുറിയിൽ വച്ച് തന്നെ തുടർച്ചയായി പീഡനത്തിന് ഇരയാകിയത് എന്നാണ് കന്യാ‍സ്ത്രി പരാതിയിൽ പറയുന്നത്. ഇതിന്റെ അടിസ്ഥാനത്തിൽ ഈ മുറിയിൽ ബിഷപ്പിനെയെത്തിച്ച് വിശദമായി തെളിവെടുപ്പ് നടത്തുകയാണ്\nബിഷപ്പിനെ അറസ്റ്റ് ചെയ്യണമെന്ന് ആവശ്യപ്പെട്ട് കൊച്ചിയിൽ സമരം ചെയ്തിരുന്ന കന്യാസ്ത്രീകളും ഇതേ മഠത്തിലാണ് ഇപ്പോഴുള്ളത്. എന്നാൽ ഇവരെ മഠത്തിലെ മറ്റൊരു കെട്ടിടത്തിലേക്ക് മാറ്റിയിരിക്കുകയാണ്. തെളിവെടുപ്പിന്റെ ഭാഗമായി കന്യാസ്ത്രീകളെ മറ്റൊരു കെട്ടിടത്തിലേക്ക് മാറ്റണം എന്ന് പൊലീസ് നേരത്തെ നിർദേശം നൽകിയിരുന്നു.\nകണ്ണൂരില് ആദ്യ യാത്രാവിമാനം പറന്നിറങ്ങി\nക്യാപ്റ്റന് രാജു അന്തരിച്ചു; കൊച്ചിയിലെ വസതിയില് ഇന്ന് രാവിലെ ആയിരുന്നു അന്ത്യം\nകേരളം സന്തോഷ് ട്രോഫി വീണ്ടെടുത്തു….\nരാജ്യത്തിന്‍റെ നിയമങ്ങൾവെച്ച് കാനോൻ നിയമത്തിൽ ഇടപെടരുത് -മാർ ആലഞ്ചേരി\nആളൊരുക്കത്തിലൂടെ ഇന്ദ്രന്‍സ് മികച്ച നടന്, ടേക്ക് ഓഫ് തുടര്‍ന്ന് പാര്‍വതി\nസൗമ്യ വധക്കേസ്;6വർഷങ്ങൾക്ക് ശേഷം ആളൂരിന്റെ ഞെട്ടിക്കുന്ന വെളിപ്പെടുത്തൽ\nഓഖി: 15 മത്സ്യത്തൊഴിലാളികളെ കൂടി കണ്ടെത്തി\nഹാദിയയെ ഇന്ന് ഡൽഹിയിലേക്ക് കൊണ്ട് പോകും; കനത്ത സുരക്ഷയൊരുക്കി പൊലീസ്


പറമ്പിക്കുളത്തെ ചിത്രശലഭങ്ങൾ – Kole Birders Community Portal\nഭൂമിയിൽ മനുഷ്യൻറെ നിലനിൽപ്പിനും അതിജീവനത്തിനും ജൈവലോകത്തെ കുറിച്ചുള്ള അറിവുകൾ അത്യന്തം പ്രാധാന്യമർഹിക്കുന്നതാണ്. നൂറ്റാണ്ടുകൾക്കു മുൻപ് തന്നെ അത്തരം അന്വേഷണങ്ങൾക്ക് മനുഷ്യനെ പ്രചോദിപ്പിച്ചു കൊണ്ടിരുന്ന ജീവികളാണ് ചിത്രശലഭങ്ങൾ. വർണ്ണങ്ങളിലൂടെയും ആകാരങ്ങളിലൂടെയും ആരെയും ആകർഷിക്കുന്ന ഇവർ, പ്രകൃതിയിലെ ജൈവ ബന്ധങ്ങളിലൂടെയുള്ള ഉള്ള നിലനിൽപ്പിനെ കുറിച്ച് നമുക്ക് ആദ്യ പാഠങ്ങൾ പറഞ്ഞുതന്നവരാണ്. അവർ ഒരേസമയം, പ്രകൃതി പഠനത്തിൻറെ അനന്തമായ ഒരു ഒരു ലോകത്തേക്ക് തുറക്കുന്ന വാതായനങ്ങളും, പ്രകൃതി സ്നേഹത്തോടെ അതിലേക്ക് നടന്നടുക്കാനുള്ള ചവിട്ടു പടികളും ആവുന്നു. പുതുതലമുറയിൽ പ്രകൃതിസ്നേഹം വളർത്തുന്നതിന് ഇതിലും ലളിതമായ മറ്റൊരു വഴി ഉണ്ടാവണമെന്നില്ല.\nപറമ്പിക്കുളം കടുവാ സങ്കേതത്തിലെ ചിത്രശലഭങ്ങളുടെ വൈവിധ്യത്തെ പരിചയപ്പെടുത്തുന്നതിനും അവയുടെ പ്രാധാന്യവും സൗന്ദര്യവും പുതുതലമുറയിലേക്ക് എത്തിക്കുകയും ചെയ്യുക എന്ന ലക്ഷ്യത്തോടെ കേരളത്തിൽ ഒരു ശലഭ പുസ്തകം കൂടി പിറന്നിരിക്കുകയാണ്. ചിത്രശലഭ വൈവിധ്യത്തിന്റെ കാര്യത്തിൽ കേരളത്തിൽ ഏറ്റവും മുന്നിൽ നിൽക്കുന്ന ഒരു സംരക്ഷിത വനപ്രദേശമാണ് പറമ്പിക്കുളം കടുവാ സങ്കേതം. ഇവിടുത്തെ വനങ്ങളുടെ സംരക്ഷണത്തിന്റെ പ്രാധാന്യം ആളുകളിലേക്ക് എത്തിക്കുന്നതിനും കൂടുതൽ ജനപങ്കാളിത്തം വനസംരക്ഷണത്തിന് ഉറപ്പുവരുത്തുന്നതിനും ഈ പുസ്തകം സഹായകമാകും. പശ്ചിമഘട്ടത്തിൽ ഇതുവരെ കണ്ടെത്തിയിട്ടുള്ളതിൽ ഏതാണ്ട് 80% ശലഭങ്ങളും പറമ്പിക്കുളം മേഖലയിൽ കണ്ടു വരുന്നു. പറമ്പിക്കുളം നെല്ലിയാമ്പതി പ്രദേശങ്ങളിൽ നിന്നും രേഖപ്പെടുത്തിയിട്ടുള്ള 271 ഇനം ചിത്രശലഭങ്ങളുടെ ഫോട്ടോയും വിവരണങ്ങളും ആണ് ആണ് പുസ്തകത്തിൽ ഉൾപ്പെടുത്തിയിരിക്കുന്നത്. ചിത്രശലഭങ്ങളുടെ ജീവിതത്തെ കുറിച്ചും അവയുടെ പാരിസ്ഥിതിക പ്രാധാന്യത്തെക്കുറിച്ചും ഒരു പ്രാഥമിക ധാരണ നൽകാൻ ഉതകുന്ന വിധമാണ് പുസ്തകം തയ്യാറാക്കിയിരിക്കുന്നത്. ലഭ്യമായ ചിത്രശലഭ ഫോട്ടോകളിൽ നിന്നും ഏറ്റവും മികച്ചവ മാത്രം ഉപയോഗിക്കുകയും, ചിത്രങ്ങൾക്ക് കൂടുതൽ പ്രാധാന്യം നൽകുന്നതിനും പുസ്തകത്തിനു പിന്നിൽ പ്രവർത്തിച്ചവർ ശ്രദ്ധിച്ചിട്ടുണ്ട്. ഈ പുസ്തകത്തിന്റെ സുപ്രധാന ഉദ്ദേശം ആളുകളിൽ, പ്രത്യേകിച്ചും വിദ്യാർത്ഥികളിൽ, വന്യജീവികളെക്കുറിച്ചുള്ള താല്പര്യം ജനിപ്പിക്കുക എന്നുള്ളതാണ്. അതു കൊണ്ടു തന്നെ എളുപ്പത്തിൽ അവരെ ആകർഷിക്കുന്ന തരത്തിൽ തയ്യാറാക്കുന്നതിനും ശ്രദ്ധിച്ചിട്ടുണ്ട്.\nഈ പുസ്തകത്തിനുവേണ്ടി തെക്കേ ഇന്ത്യയിലെ ശലഭ നിരീക്ഷകരും ഫോട്ടോഗ്രാഫർമാരും ആയ അറുപതിലധികം പേർ അവരുടെ വിലമതിക്കാനാവാത്ത ചിത്രങ്ങൾ തീർത്തും സൗജന്യമായി തരികയുണ്ടായി. പുസ്തകത്തിൻറെ ഭാഷയിൽ തിരുത്തൽ വരുത്തുന്നതിനും സാങ്കേതിക പിഴവുകൾ തീർക്കുന്നതിനും പ്രഗൽഭരായ അനേകം പേരുടെ സേവനവും സഹായകരമായി. വയനാട് ആസ്ഥാനമായി പ്രവർത്തിക്കുന്ന ഫേൺസ് നേച്ചർ കൺസർവേഷൻ സൊസൈറ്റി ആണ് പുസ്തകം തയ്യാറാക്കിയത്. ഫേൺസിന്റെ പ്രവർത്തകർ പൂർണമായും ഒരു സേവനം ആയാണ് ഈ പുസ്തകത്തിനു വേണ്ടി പ്രവർത്തിച്ചിട്ടുള്ളത്. സേവന സന്നദ്ധരായ അനേകം ആളുകളുടെ പരിശ്രമത്തിന്റെ ഫലം ആയതുകൊണ്ടുതന്നെ പറമ്പിക്കുളം ടൈഗർ കൺസർവേഷൻ സൊസൈറ്റി, ലാഭേച്ഛയില്ലാതെ ഏറ്റവും കുറഞ്ഞ വിലയ്ക്ക് തന്നെ ഈ പുസ്തകം വിൽക്കുന്നതിനും തീരുമാനമെടുത്തു, 320 പേജുള്ള പുസ്തകത്തിന് 600 രൂപയാണ് മുഖവില. പുസ്തകം വാങ്ങാൻ ആഗ്രഹിക്കുന്നവർ പറമ്പിക്കുളം കടുവാ സങ്കേതത്തിലെ ആനപ്പാടിയിലുള്ള ഇക്കോ ഷോപ്പുമായി ബന്ധപ്പെടുക. (മൊബൈൽ- 9496333873- ജിതിൻ, ഇക്കോടൂറിസം ഓഫീസർ)


മുഖ്യമന്ത്രിയുമായും ഉന്നത പൊലീസ് ഉദ്യോഗസ്ഥരുമായും സ്വപ്നയ്ക്ക് ബന്ധമുണ്ടെന്ന കസ്റ്റംസിന്റെ വാദത്തെക്കുറിച്ച് മുഖ്യമന്ത്രിക്ക് എന്ത് പറയാനുണ്ട്?: കെ സുരേന്ദ്രൻ - Pravasishabdam\nHome News Kerala മുഖ്യമന്ത്രിയുമായും ഉന്നത പൊലീസ് ഉദ്യോഗസ്ഥരുമായും സ്വപ്നയ്ക്ക് ബന്ധമുണ്ടെന്ന കസ്റ്റംസിന്റെ വാദത്തെക്കുറിച്ച് മുഖ്യമന്ത്രിക്ക് എന്ത് പറയാനുണ്ട്?: കെ...\nകോഴിക്കോട്: മുഖ്യമന്ത്രിക്കെതിരെ രൂക്ഷവിമർശനവുമായി ബിജെപി സംസ്ഥാന അധ്യക്ഷൻ കെ സുരേന്ദ്രൻ രംഗത്ത്. ഉത്തരമില്ലാത്തതിനാലാണ് മുഖ്യമന്ത്രി പിണറായി വിജയന് മാധ്യമപ്രവർത്തകരുടെ ചോദ്യങ്ങളോട് അസഹിഷ്ണുതയെന്ന് കെ സുരേന്ദ്രൻ പറഞ്ഞു. മുഖ്യമന്ത്രിയുമായും ഉന്നത പൊലീസ് ഉദ്യോഗസ്ഥരുമായും സ്വപ്നയ്ക്ക് ബന്ധമുണ്ടെന്ന കസ്റ്റംസിന്റെ വാദത്തെക്കുറിച്ച് മുഖ്യമന്ത്രിക്ക് എന്ത് പറയാനുണ്ട്?. കസ്റ്റംസ് കോടതിയിൽ പറഞ്ഞ കാര്യങ്ങളെക്കുറിച്ച് മുഖ്യമന്ത്രി പ്രതികരിക്കുന്നില്ല.\nറെഡ് ക്രസന്റ് ജീവകാരുണ്യ പ്രവർത്തനമാണ് നടത്തിയതെങ്കിൽ കമ്മീഷൻ നൽകിയത് എന്തിനാണ്. റെഡ് ക്രസന്റിന്റെ കാര്യങ്ങൾ റെഡ് ക്രോസിനെ അറിയിക്കാത്തത് എന്തുകൊണ്ടാണ്. ലൈഫ് മിഷന് ഇതുമായി ബന്ധമില്ലെന്ന മുഖ്യമന്ത്രിയുടെ വാദം തെറ്റാണ്. ശിവശങ്കറിനുൾപ്പെടെ ആർക്കും എൻഐഎ ക്ലീൻ ചിറ്റ് കൊടുത്തിട്ടില്ല. മുഖ്യമന്ത്രിയുടെ ഓഫീസിലെ സിസിടിവി ദൃശ്യങ്ങളുടെ സ്ഥിതി എന്തായി? ലൈഫ് പദ്ധതിയുടെ പേരിൽ സ്വപ്നയ്ക്കും ശിവശങ്കറിനും കമ്മീഷൻ കിട്ടിയത് എങ്ങനെയെന്ന് മുഖ്യമന്ത്രി വ്യക്തമാക്കണമെന്നും സുരേന്ദ്രൻ ആവശ്യപ്പെട്ടു. ലൈഫ് പദ്ധതിക്കായി തയ്യാറാക്കിയ ധാരണ പത്രത്തിന്റെ വിശദാംശങ്ങൾ മുഖ്യമന്ത്രി വ്യക്തമാക്കണം. ലൈഫ് പദ്ധതിയുടെ പരസ്യ ബോർഡിൽ യുഎഇ കോൺസുലേറ്റിന്റെ പേരുമുണ്ട്.\nPrevious articleപ്രധാനമന്ത്രി മന് കി ബാത്തില് സംസാരിക്കുന്നത് ആരും ചോദ്യം ചോദിക്കാതിരിക്കാന്, മുഖ്യമന്ത്രിക്കും അതാകാം, വി.ഡി സതീശന്\nNext articleലോകത്തിലെ ആദ്യ കൊവിഡ് വാക്സിൻ വികസിപ്പിച്ചതായി റഷ്യ: തന്‍റെ മകൾക്ക് വാക്സിൻ നൽകിയെന്ന് റഷ്യൻ പ്രസിഡന്‍റ് വ്ളാദിമർ പുടിൻ


തുളസിയില ഇട്ട വെള്ളം കുടിച്ചാലുള്ള ഗുണങ്ങൾ... - Creator Pen\nതുളസിയില ഇട്ട വെള്ളം കുടിച്ചാലുള്ള ഗുണങ്ങൾ…\nBy Creator S\t Last updated Aug 14, 2020\nവേദങ്ങളിലും പുരാണങ്ങളിലും നിറഞ്ഞു നില്‍ക്കുന്ന ഒരു പുണ്യ സസ്യമായ തുളസിയെ ഭാരതീയര് അതിപുരാതന കാലം മുതല്‍ക്ക് തന്നെ ആരാധിച്ചു പോന്നിരുന്നു. നമ്മുടെ പൂര്‍വ്വികര് ഗൃഹാങ്കണത്തിലെ തുളസി തറയില് ദീപം തെളിയിച്ച് ഐശ്വര്യപൂര്‍ണ്ണമാക്കിയിരുന്നു. ഹൈന്ദവ സംസ്ക്കാരം വിശ്വാസത്തിലും ജീവിതത്തിലും ഇത് പോലെ ഉള്‍ക്കൊണ്ടിട്ടുള്ള സസ്യം വേറൊന്നില്ല. ഭൂമിയുടെ കവചമായ ഓസോണ് വാതകത്തെ ഉത്പാദിപ്പിക്കുകയും അതിനോടൊപ്പം തന്നെ അന്തരീക്ഷത്തെ ശുദ്ധീകരിക്കുകയും ചെയ്യാനുള്ള തുളസിയുടെ കഴിവ് ഭാരതീയര് ആധുനിക ശാസ്ത്രത്തിന് മുമ്പേ കണ്ടെത്തിയിട്ടുണ്ടാകണം.\nഗുണത്തിലും തരത്തിലും ഏഴു തരം തുളസികള് ഉണ്ടെങ്കിലും കൃഷ്ണതുളസിക്കും രാമതുളസിക്കും ആണ് പ്രാധാന്യം കൂടുതല്. ഔഷധ മൂല്യങ്ങള്‍ക്കും വിശ്വാസങ്ങള്‍ക്കും പുറമേ നല്ലൊരു കീടനാശിനി കൂടിയായി അറിയപ്പെടുന്ന തുളസി ഇന്ന് പല വീട്ടുമുറ്റങ്ങളില് നിന്നും അപ്രത്യക്ഷമായ അവസ്ഥയിലാണ്. സുഗന്ധപൂരിതമായ ഇലകളോടും അടുക്കുകളായി കാണുന്ന പുഷ്പമഞ്ചരിയോടും കൂടിയ കുറ്റി ചെടിയായ തുളസി അല്പം വെയില് ലഭിച്ചാല് കേരളത്തിന്‍റെ കാലാവസ്ഥയില് ഏതു തരത്തിലുള്ള മണ്ണിലും വളരും.\nവിശ്വാസപരമായി വീടിന്‍റെ മുന്‍വശതാണ് തുളസിയുടെ സ്ഥാനമെങ്കിലും സ്ഥല ലഭ്യതക്ക് അനുസരിച്ച് മലിനജലം ഇല്ലാത്തിടങ്ങളില് എല്ലാം തുളസി വളര്‍ത്താം. അത് പോലെ തന്നെ മണ്ചട്ടികളിലും മണ്ണ് നിറച്ച ചാക്കുകളിലും വളര്ത്തിയെടുക്കാവുന്നതാണ്. ഒരു പുഷ്പമഞ്ചരിയില് ധാരാളം വിത്തുകള് ഉണ്ടാകും. വിത്തുകള് ചെറുതാണ്. മൂപ്പെത്തിയ വിത്തുകള് നിലത്തു വീണ് ജലലഭ്യതക്ക് അനുസരിച്ച് മുളച്ച് വരും. ഇവ പറിച്ചെടുത്ത് സൗകര്യത്തിനു അനുസരിച്ച് നടാം. ഇവ വളര്‍ന്നു വരുന്നതിന് അനുസരിച്ച് ഇലകള് എറുത്തെടുക്കാം. തുളസിക്ക് അണുനാശന സ്വഭാവവും കീടനാശിനി സ്വഭാവവും ഉള്ളതിനാല് ഉദ്യാനങ്ങളിലും വീട്ടുപരിസരങ്ങളിലും കൃഷിയിടങ്ങളിലും നട്ട് വളര്‍ത്തുന്നത് ഉത്തമം ആണ്. ഔഷധ കൂട്ടുകളില് ഉപയോഗിക്കുന്നതിന് പുറമേ ഒട്ടുമിക്ക ജൈവ കീടനാശിനികളിലും തുളസി ചേരുന്നുണ്ട്.\nഈ വീഡിയോ നിങ്ങൾക്കെല്ലാവർക്കും ഇഷ്ടമാകും എന്ന് കരുതുന്നു. ഈ വീഡിയോ നിങ്ങൾക്ക് ഇഷ്ടമായാൽ like (ലൈക്ക്) ചെയ്യാനും share (ഷെയർ) ചെയ്യാനും മറക്കരുത്.\nഎല്ല് തേയ്മാനം ഒഴിവാക്കാന് സഹായിക്കുന്ന ഭക്ഷണങ്ങള്…\nതലശ്ശേരി കണ്ണൂർ പൊട്ടിയപ്പം|നാടൻ കടി|നാലുമണി പലഹാരം…\nകൊതുക്, പാറ്റ, പല്ലി, ഉറുമ്പ് ഒറ്റയടിക്ക് പോകാൻ ഈ എണ്ണ മതി…!!\nഒന്നര വർഷം വരെ വെളിച്ചെണ്ണ കേടാവാതെ സൂക്ഷിക്കാം ഇങ്ങനെ ചെയ്താൽ…!!\nപേപ്പർ കപ്പുകൊണ്ട് ഇങ്ങനെയും ഒരു ഐഡിയ ഉണ്ടായിരുന്നോ…? ഇതു പൊളിക്കും…!!\nകഴിക്കാൻ മാത്രമല്ല beetroot…!!


റഷ്യന് ലോകകപ്പിന്് വര്‍ണാഭ തിരശ്ശീല\nWed Mar 27 2019 02:34:21 GMT+0530 (IST)\nമോസ്‌കോ: ലോകകായിക മാമാങ്കത്തിന് വര്‍ണാഭമായ തിരശ്ശീല. റഷ്യയിലെ നിഷ്‌നിക്കിയില് നടന്ന വര്‍ണാഭമായ ചടങ്ങില് ചലച്ചിത്ര താരം വില് സ്മിത്ത്, സംഗീതജ്ഞന് നിക്കി ജാം, കൊസോവന് ഗായകനായ ഇറ ഇസ്‌ട്രേഫി തുടങ്ങിയവര് അവതരിപ്പിച്ച സംഗീത പരിപാടിയോടെയാണ് ചടങ്ങുകള്‍ക്ക് സമാപനമായത്.\nടൂര്‍ണമെന്റിന്റെ ഔദ്യോഗിക ഗാനമായ ലീവ് ഇറ്റ് അപ്പ് ആലപിച്ചായിരുന്നു പരിപാടികളുടെ തുടക്കം. റഷ്യന് പ്രസിഡന്റ് വഌദിമിര് പുടിന്, വേഗതയുടെ ഇതിഹാസ താരം ഉസൈന്‍ബോള്‍ട്ട്, ബ്രസീല് താരം റൊണാള്‍ഡീഞ്ഞോ എന്നിവര് ചടങ്ങുകള് കാണാന് ഗാലറിയിലുണ്ടായിരുന്നു. 2014ല് കിരീടമുയര്‍ത്തിയ ജര്‍മന് ക്യാപ്റ്റന് ഫിലിപ്പ് ലാമായിരുന്നു മല്‍സരത്തിനു മുമ്പായി ട്രോഫിയുമായി സ്റ്റേഡിയത്തിലെത്തിയത്.\nറഷ്യന് മോഡലും പൊതു പ്രവര്‍ത്തകയുമായ നതാലിയ വോദ്യനോവയുംഅദ്ദേഹത്തെ അനുഗമിച്ചു. ഫ്രഞ്ച് കമ്പനിയായ ലൂയിസ് വുയിട്ടന് രൂപകല്‍പന ചെയ്ത പെട്ടിയിലായിരുന്നു ഫ്രാന്‍സ്-ക്രൊയേഷ്യ മല്‍സരത്തിലെ വിജയികള്‍ക്കുള്ള ഫിഫ “ലോകകപ്പ്’ ലുഷ്‌നിക്കി സ്‌റ്റേഡിയത്തിലെത്തിച്ചത്. പാരിസിലെ വര്‍ക്‌ഷോപ്പില് പ്രത്യേക ശില്‍പികള് കൈകൊണ്ടു തീര്‍ത്ത കപ്പ് കൊണ്ടുവരാനുള്ള പെട്ടി റഷ്യയിലാണ് മിനുക്കുപണികള് പൂര്‍ത്തിയാക്കിയത്. 36 സെന്റിമീറ്റര് നീളവും 6.175 കിലോ തൂക്കവുമുള്ള ഫിഫ ലോകകപ്പ് ട്രോഫി 18 കാരറ്റ് സ്വര്‍ണത്തില് തീര്‍ത്തതാണ്.


murder യുവതിയും കാമുകനും ചേർന്ന് ഉറങ്ങിക്കിടന്ന ഭർത്താവിനെ കൊലപ്പെടുത്തി; കൊവിഡിനെ പഴിചാരി രക്ഷപെടാനുള്ള ശ്രമം പാളി\nയുവതിയും കാമുകനും ചേർന്ന് ഉറങ്ങിക്കിടന്ന ഭർത്താവിനെ കൊലപ്പെടുത്തി; കൊവിഡിനെ പഴിചാരി രക്ഷപെടാനുള്ള ശ്രമം പാളി\nകാമുകനുമായി ചേർന്ന് ഉറങ്ങിക്കിടന്ന ഭർത്താവിനെ ഭാര്യ ശ്വാസം മുട്ടിച്ചു കൊലപ്പെടുത്തി. മരണ കാരണം കൊവിഡ് ആണെന്നു പറഞ്ഞ് രക്ഷപ്പെടാൻ നടത്തിയ ശ്രമം പരാജയപ്പെട്ടു. ഡൽഹി അശോക് വിഹാറിലാണ് സംഭവം. 46 കാരനായ ശരത് ദാസിനെയാണ് ഭാര്യ അനിതയും കാമുകൻ സഞ്ജയും ചേർന്ന് കൊലപ്പെടുത്തിയത്. വെള്ളിയാഴ്ച രാത്രിയിലായിരുന്നു കൊല നടത്തിയത്.\nതാൻ രാവിലെ എഴുന്നേൽക്കുമ്പോൾ ഭർത്താവ് ബോധരഹിതനായി കിടക്കുകയായിരുന്നുവെന്നും കൊറോണ ബാധിതനായി മരിക്കുകയായിരുന്നുവെന്നും ആയിരുന്നു അനിത അയൽക്കാരോട് പറഞ്ഞ കഥ. കൊറോണ മരണം ആയതിനാൽ അയൽക്കാർ ഉടൻ തന്നെ പൊലീസിൽ അറിയിച്ചു.\nസംഭവസ്ഥലത്തെത്തിയ പൊലീസ് സംശയം തോന്നിയതിനെ തുടർന്ന് ശരത് ദാസിന്റെ സംസ്‌കാരം തടഞ്ഞു. തുടർന്ന് മൃതദേഹം പോസ്റ്റ്മോർട്ടത്തിന് അയച്ചു. പൊലീസ് അനിതയോടെ ശരത് ദാസിന്റെ രോഗവിവരങ്ങൾ ആരാഞ്ഞെങ്കിലും അവർക്ക് മറുപടിയില്ലായിരുന്നു. പ്രദേശവാസികളോട് സംസാരിച്ചപ്പോൾ ശരത് ദാസിന് രോഗലക്ഷണങ്ങളൊന്നും തന്നെയില്ലായിരുന്നുവെന്നാണ് മൊഴി നൽകിയത്. ഇതോടെ അനിതയെ വിശദമായ ചോദ്യം ചെയ്യലിന് വിധേയയാക്കി. അപ്പോഴാണ് കൊലപാതക വിവരം പുറത്തു വരുന്നത്.\nread also:സംസ്ഥാനത്ത് ഇന്ന് ഒരാള്‍ക്ക് കൂടി കൊവിഡ് സ്ഥിരീകരിച്ചു; 10 പേര് രോഗമുക്തരായി\nമുപ്പത് കാരിയായ അനിതയും സഞ്ജയും തമ്മിലുള്ള ബന്ധം ശരത് അറിഞ്ഞതാണ കൊലപാതകത്തിന് കാരണം. ഈ ബന്ധത്തെ ശരത് ചോദ്യം ചെയ്തതിനു പിന്നാലെയാണ് അനിത സഞ്ജയനെ വീട്ടിലേക്ക് വിളിച്ചു വരുത്തിയത്. തുടർന്ന് ഉറങ്ങി കിടന്ന ശരത്തിനെ പുതപ്പ് ഉപയോഗിച്ച് ശ്വാസം മുട്ടിച്ച് കൊലപ്പെടുത്തിയതെന്നും അനിത പൊലീസിനോട് സമ്മതിച്ചു.\nStory highlights-The woman and her boyfriend killed their sleeping husband; Attempt to blame covid and escape\nRead more on: Covid 19 | delhi | muder


malayali-died-in-riyad | സൗദിയിൽ മലയാളി മരിച്ചത് മാലിന്യ ടാങ്കിനുള്ളിൽ വീണ്; മലപ്പുറം സ്വദേശിയുടെ അപകടത്തിൽപ്പെട്ടത് നഗരസഭയുടെ മാലിന്യപ്പെട്ടിയിൽ വേസ്റ്റ് നിക്ഷേപിക്കാൻ പോയപ്പോൾ; ആളെ കണ്ടെത്തിയത് സിവിൽ ഡ്ഫൻസ് അധികൃതർ എത്തി തെർമൽ ക്യാമറ ഉപയോഗിച്ചുള്ള പരിശോധനയിൽ - MarunadanMalayali.com\nApril 15, 2019 | 06:20 AM IST | Permalink\nറിയാദ്; റിയാദിൽ മലയാളി മരിച്ചത് മാൻഹോളിന്റെ മൂടി പൊട്ടി മാലിന്യ ടാങ്കിനുള്ളിൽ വീണ് . മലപ്പുറം ചട്ടിപ്പറമ്പ് ചേങ്ങോട്ടൂർ സ്വദേശി റഷീദ് കുട്ടശ്ശേരി (49)യാണ് മരിച്ചത്. താൻ ജോലി ചെയ്യുന്ന കടയുടെ പിറകിലെ സംഭരണ ശാലയിലെ ടാങ്കിൽ വീണാണ് ദാരുണാന്ത്യം ഉണ്ടായത്.\nനഗരസഭയുടെ മാലിന്യപ്പെട്ടിയിൽ വേസ്റ്റ് നിക്ഷേപിക്കാൻ പോയതിനിടയിലാണ് അപകടം നടന്നതെന്നാണ് വിവരം. റിയാദിലെ ഷിഫ സനായിയ്യയിൽ അപ്ഹോൾസ്റ്ററി സാധനങ്ങൾ വിൽക്കുന്ന കടയിലാണ് റഷീദിന് ജോലി. വേസ്റ്റ് കളയാൻ പോയി വരേണ്ട സമയം കഴിഞ്ഞും ആളെ കാണാത്തതിനാൽ സഹപ്രവർത്തകർ അന്വേഷിച്ചപ്പോഴാണ് മാൻഹോളിന്റെ മൂടി തുടന്ന് കിടക്കുന്നതായി കണ്ടത്. സംശയം തോന്നിയ കൂട്ടുകാർ ഉടനെ പൊലീസിൽ വിവരം അറിയിക്കുകയായിരുന്നു.\nസിവിൽ ഡ്ഫൻസ് അധികൃതർ എത്തി തെർമൽ ക്യാമറ ഉപയോഗിച്ചുള്ള പരിശോധനയിലാണ് ആളെ കണ്ടെത്തിയത്. മണിക്കൂറുകളുടെ പരിശ്രമത്തിൽ മൃതദേഹം പുറത്തെടുത്തു. കുഞ്ഞിമുഹമ്മദാണ് പിതാവ്. മാതാവ് ആയിഷ. ഭാര്യ: ഹസീന. മക്കൾ: റംസാദ്, റംസീന, റിൻഷിദ, റിൻസ. ഷഫീഖ്, ഷിഹാബ് എന്നീ രണ്ട് സഹോദരങ്ങൾ റിയാദിലുണ്ട്. കെഎംസിസി പ്രവർത്തകനായ തെന്നല മൊയ്തീൻകുട്ടി രേഖകൾ ശരിയാക്കുന്നതിന് രംഗത്തുണ്ട്.


കനത്ത സുരക്ഷയ്ക്കിടെ മുഖ്യമന്ത്രിക്ക് നേരെ കരിങ്കൊടി\nHomeKeralaകനത്ത സുരക്ഷയ്ക്കിടെ മുഖ്യമന്ത്രിക്ക് നേരെ കരിങ്കൊടി\nകോട്ടയം: കനത്ത സുരക്ഷയ്ക്കിടെയും മുഖ്യമന്ത്രി പിണറായി വിജയനെതിരെ കരിങ്കൊടി പ്രതിഷേധം. പൊലീസിന്റെ കനത്ത സുരക്ഷാ വലയം ഭേദിച്ച് അകത്തുകടന്ന് കരിങ്കൊടി കാട്ടിയ ബിജെപി പ്രവര്‍ത്തകരെ കാട്ടിയ രണ്ട് ബിജെപി പ്രവര്‍ത്തകരെ പൊലീസ് അറസ്റ്റ് ചെയ്തു. കള്ളാ കള്ളാ പിണറായി... കാട്ടുകള്ളാ പിണറായി എന്ന മുദ്രാവാക്യം വിളികളോടെയാണ് ബിജെപി പ്രവര്‍ത്തകര് പ്രതിഷേധിച്ചത്.\nഇവരെ കീഴ്‌പ്പെടുത്തിയ പൊലീസ് വാഹനത്തില് കയറ്റി കൊണ്ടുപോയി. സ്വര്‍ണക്കടത്തുകേസുമായി ബന്ധപ്പെട്ട് പ്രതിഷേധം ഉയരാന് ഇടയുള്ളത് കണക്കിലെടുത്ത് മുഖ്യമന്ത്രിക്ക് കനത്ത സുരക്ഷയാണ് ഏര്‍പ്പെടുത്തിയിരുന്നത്. മുഖ്യമന്ത്രി താമസിക്കുന്ന നാട്ടകം ഗസ്റ്റ് ഹൗസിന് മുന്നില് കറുത്ത മാസ്‌കിന് വിലക്കേര്‍പ്പെടുത്തി. കറുത്ത മാസ്‌ക് മാറ്റാന് പൊലീസ് ജനങ്ങളോട് ആവശ്യപ്പെട്ടു.\nകേരള ഗസറ്റഡ് ഓഫീസേഴ്‌സ് അസോസിയേഷന് ഉദ്ഘാടനത്തിനാണ് മുഖ്യമന്ത്രി കോട്ടയം നഗരത്തിലെത്തിയത്. വേദിയിലേക്കുള്ള റോഡ് പൂര്‍ണ്ണമായും അടച്ചു. ബസേലിയോസ് കോളജ് ജംക്‌ഷൻ, കലക്ടറേറ്റ് ജം‌ക്‌ഷൻ, ചന്തക്കവല, ഈരയിൽക്കടവ് തുടങ്ങി കെകെ റോഡിലെ എല്ലാ പ്രധാന കവലകളും പൊലീസ് അടച്ചിട്ടു. മധ്യമേഖലാ ഐ ജി ഹര്‍ഷിത അട്ടല്ലൂരിക്കാണ് കോട്ടയത്ത് സുരക്ഷക്ക് മേല്‍നോട്ടം. മുന്നറിയിപ്പിലാതെയുള്ള റോഡടച്ചുള്ള നിയന്ത്രണങ്ങള് ജനങ്ങളെ വലച്ചു.\nപ്രതിഷേധങ്ങളെ തുടര്‍ന്ന് മുഖ്യമന്ത്രിയുടെ സുരക്ഷ വർധിപ്പിച്ച് ഉത്തരവിറങ്ങി. ലോക്കല് പൊലീസിന് പുറമെ 25 സുരക്ഷാ സംഗമാണ് സംസ്ഥാനത്തുടനീളം മുഖ്യമന്ത്രിയെ അനുഗമിക്കുന്നത്. ഒരു പൈലറ്റ് വാഹനത്തില് അഞ്ചുപേര്, രണ്ടു കമാന്‍ഡോ വാഹനത്തില് പത്ത് പേര്, ദ്രുതകര്‍മസേനയുടെ എട്ടുപേരും സംഘത്തിലുണ്ട്. മുഖ്യമന്ത്രി മറ്റു ജില്ലകളിലേക്ക് കടക്കുമ്പോള് 40 അംഗ സുരക്ഷ ഉദ്യോഗസ്ഥര് ഒപ്പമുണ്ടാകും. മറ്റു ജില്ലകളില് ഒരു ഡിവൈഎസ്പിയുടെ നേതൃത്വത്തില് അധികമായി ഒരു പൈലറ്റ് എസ്‌കോര്‍ട്ടുമുണ്ടാകും. ബോംബ് സ്ക്വാഡ് അടക്കമുള്ള സുരക്ഷ വർധിപ്പിച്ചിട്ടുണ്ട്.


നീഹാരബിന്ദുക്കൾ: തുറന്നു കിടന്ന വാതിൽ\nവാതിൽ തുറന്നു കിടക്കുകയായിരുന്നു. വൈകുന്നേരമാണ് പലരും അത് ശ്രദ്ധിച്ചു തുടങ്ങിയത്. എന്തിന്? അയൽക്കാർ പോലും. ചുവന്ന പേയ്ന്റടിച്ച ഇരുമ്പു ഗേറ്റ് തള്ളി തുറന്ന് ഒരു ആക്രി കച്ചവടക്കാരൻ കയറി പോകുന്നത് കണ്ടവരുണ്ട്. വീട് റോഡിൽ നിന്നും കുറച്ച് അകലെയാണ്. വലിയ മരങ്ങളുള്ള ഒരു വലിയ പറമ്പിന്റെ നടുവിലായിരുന്നു ആ വീട്. കരിയിലകൾ തൂത്തു മാറ്റുക ഒരു ചെറിയ കാര്യമല്ല. അതു കൊണ്ട് തന്നെ അവിടം മുഴുവൻ അതു ചിതറി കിടന്നു. വലിയ തൂണുകൾ ആ വീടിന്റെ മേൽക്കൂരയെ താങ്ങി നിർത്തിയിരുന്നു. അതു തന്നെയായിരുന്നു ആ വീടിന്റെ പ്രധാന ആകർഷണം. തൂണുകൾ മാത്രമല്ല, ആ വീട് മുഴുവൻ വെള്ള ചായമായിരുന്നു പൂശിയിരുന്നത്. അതു കണ്ടാൽ, ആരോ മുകളിൽ നിന്നു ഒരു വലിയ ബക്കറ്റിൽ വെള്ള പേയ്ന്റ് കോരി ഒഴിച്ചതാണെന്നെ തോന്നൂ.\nഞാനതു വഴി വരികയായിരുന്നു. പാൽ കവർ എന്റെ കൈയ്യിൽ ഉണ്ടായിരുന്നു. വളരെ വേഗമുണ്ടായിരുന്നു എന്റെ നടപ്പിന്. ഒന്നു രണ്ടു പേർ ഗേറ്റിനു പുറത്തു നില്ക്കുന്നതു കൊണ്ടാണ് ഞാനും അങ്ങോട്ട് പോയത്. ആ ഗേറ്റിനപ്പുറം എന്താണെന്നറിയുവാനുള്ള ഒരു ആകാംഷ എനിക്കെപ്പോഴും ഉണ്ടായിരുന്നു. എന്തിനാണ് മറ്റുള്ളവരുടെ പറമ്പിൽ കയറി നോക്കാൻ ഇത്രയും താത്പര്യം എന്ന് എത്ര അലോചിച്ചിട്ടും പിടി കിട്ടുന്നില്ല. പിന്നീട് തോന്നി, രഹസ്യമായി ഇതേ ആഗ്രഹം പലർക്കും ഉണ്ടെന്ന്. ചിലപ്പോൾ എനിക്ക് വെറുതെ തോന്നിയതാവും. കരിയിലകൾ വീണു കിടപ്പുണ്ടായിരുന്നു വീടിനു ചുറ്റും. ഇതെന്തു മരങ്ങളാണ്?. എനിക്കിതിന്റെയൊന്നും പേരുകൾ നിശ്ചയമില്ല. പക്ഷെ താഴെ വീണു കിടക്കുന്ന കരിയിലകൾ എല്ലാം ഒന്നു പോലെ തന്നെ. ഒരേ നിറം, ഒരേ ഭാവം. ചവിട്ടടിയിൽ ഒരേ ശബ്ദം പുറപ്പെടുവിപ്പിച്ച് അവിടെ കിടക്കുന്നു. എനിക്കു മുൻപേ ഒന്നു രണ്ടു പേർ നടന്നു പോകുന്നുണ്ടായിരുന്നു. ഞാൻ അവരെ പിന്തുടർന്നു. ആ മുഖങ്ങൾ എനിക്ക് പരിചയമുണ്ട്. പരിചയമുണ്ട് എന്നു പറഞ്ഞാൽ..വെറും പരിചയം. പാൽ വാങ്ങുന്ന കടയിൽ വെച്ച് ആ മുഖങ്ങൾ ഞാൻ കണ്ടിട്ടുണ്ട്. അതിലൊരുവനു ഒരു ചെറിയ താടിയുണ്ട്. കടും നിറത്തിലുള്ള അരക്കയ്യൻ ഷർട്ടും, വെളുത്ത മുണ്ടും. മെലിഞ്ഞ ശരീരം. ഇതൊരു ദുരന്തം നടന്ന വീട് തന്നെ. സംശയമില്ല. ആ വീട് കണ്ടാൽ തന്നെ അറിയാം അവിടെ എന്തോ അശുഭമായത് സംഭവിച്ചിരിക്കുന്നെന്ന്. അതെങ്ങനെ എന്നാരെങ്കിലും ചോദിച്ചാൽ എനിക്കു പറഞ്ഞു തരാനുള്ള കഴിവൊന്നുമില്ല പക്ഷെ അവിടെ എന്തോ ഒരു സംഭവം നടന്നു കഴിഞ്ഞിരിക്കുന്നു എന്നെനിക്കു പറയാൻ കഴിയും. അതൊരു കഴിവാണോ?..ആർക്കറിയാം? ചിലപ്പോൾ ആയിരിക്കും. ആ താടിക്കാരൻ എന്തോ അടക്കം പറയുന്നുണ്ട്. അതു കേട്ടു കൊണ്ടിരിക്കുന്നത് ഒരു പാന്റ്സിട്ട ചെറുപ്പക്കാരനണ്. അയാൾ എന്തൊക്കെയോ മറുപടി പറയുന്നുമുണ്ട്. പക്ഷെ അടക്കം പറയുകയല്ലെ? എനിക്കൊന്നും കേൾക്കാൻ കഴിയുന്നില്ല. എനിക്ക് അടക്കം പറയാൻ ആരും കൂടെ ഇല്ലാത്തതു കൊണ്ട് നിരാശ തോന്നി. പക്ഷെ ആ വീട്ടിൽ ഒരു കൊലപാതകം നടന്നിരിക്കുന്നു എന്ന് എനിക്കു നിസ്സംശയം പറയാൻ കഴിയും. കൊലപാതകങ്ങൾ ഇതു പോലെയുള്ള ഒറ്റപ്പെട്ടിട്ടുള്ള വീടുകളിലാണ് നടക്കുക. അങ്ങനെയാണ് ഞാൻ മനസ്സിലാക്കിയിരിക്കുന്നത്. അതിനു ഞാൻ ദിവസേനെ വായിക്കുന്ന പത്രങ്ങൾ എന്നെ സഹായിക്കുന്നുമുണ്ട്. ഈ വീട്ടിൽ ആരാവും കൊല്ലപ്പെട്ടിട്ടുണ്ടാവുക?. മിക്കവാറും ഒരു വൃദ്ധനായിരിക്കും. അല്ലെങ്കിൽ ഒരു യുവതി. അതിനെ തരമുള്ളൂ. അങ്ങനെയല്ലെ സാധാരണ സംഭവിക്കുന്നത്? അല്ല, ഞാൻ വായിക്കുന്ന പത്രങ്ങൾ തന്നെയാവില്ലെ ഇവരും വായിച്ചിരിക്കുക? ഇവർക്ക് ഇതൊന്നും അറിയില്ലെ?. ഇവരെന്തു കൊണ്ട് വാതിൽ ഭദ്രമായി അടച്ചില്ല? തെറ്റ് ഇവരുടെ ഭാഗത്താണ്.\nഞാൻ ഇപ്പോൾ വീട്ടിനടുത്തെത്തിയിരിക്കുന്നു. മുൻപെ നടന്നവരെ ഞാൻ അറിയാതെ ഇതു വരെ പിന്തുടർന്നു പോയിരിക്കുന്നു. എനിക്കെന്തോ വഴിമാറി ഒറ്റയ്ക്ക് നടക്കാൻ തോന്നുന്നില്ല. ഒരു തരം ഭയം. ജനലിനിടയിലൂടെ ഞാൻ നോക്കി. അതും ആ ചെറുപ്പക്കാർ ചെയ്യുന്നതു കണ്ടിട്ടാണ് ചെയ്തത്. അകത്ത് ഫാൻ ഇട്ടിട്ടുണ്ടാവും. വെളുത്ത നേരിയ കർട്ടൻ ഉയരുകയും, താഴുകയും ചെയ്തു കൊണ്ടിരുന്നു. എങ്കിൽ അതു ഒരു ടേബിൾ ഫാൻ തന്നെ. അതു കറങ്ങി കൊണ്ടിരിക്കുകയാവും. ഒരു വട്ടം ആ കർട്ടൻ ഉർന്നപ്പോൾ ഒരു കാൽ മാത്രം കണ്ടു!. അതും ഒരു യുവതിയുടേത്!. വെള്ളി പാദസരം അണിഞ്ഞിട്ടുണ്ട്. ആ യുവതി മലർന്ന് കിടക്കുകയാണ്. കാലിന്റെ നില കണ്ടാലറിയാം. അവൾ മരിച്ചു കിടക്കുകയാവും. ചിലപ്പോൾ വിഷം കഴിച്ചിട്ടുണ്ടാവും. ഇതു ആത്മഹത്യ തന്നെ. അതോ.. ആരെങ്കിലും കഴുത്ത് ഞെരിച്ച് കൊന്നിട്ടുണ്ടാവുമോ?. ആ ചെറുപ്പക്കാർ എന്തൊക്കെയോ പറയുന്നുണ്ട്. അവരെങ്ങനെയാണ് ഇത്രയും പതുക്കെ സംസാരിക്കുന്നത്? എനിക്കൊന്നും തന്നെ കേൾക്കാൻ കഴിയുന്നില്ല.\nഞാൻ തല വലിച്ചു. ഇതെങ്ങനെയാവും നടന്നിരിക്കുക? മുൻവശത്തെ വാതിൽ തുറന്നു കിടക്കുന്നത് ഞാൻ ശ്രദ്ധിച്ചതാണ്. പക്ഷെ അതു വഴിയാവില്ലെ ഈ കൃത്യം ചെയ്തവൻ പുറത്തേക്ക് പോയിട്ടുണ്ടാവുക. ഈ ‘അവൻ’ ആരാണ്?. ആ ചെറുപ്പക്കാരിയെ കൊലപ്പെടുത്തിയവൻ അല്ലാതാരാ?. വീടിനു പുറകു വശത്തേക്ക് പോകുവാൻ എന്റെ മനസ്സു തുടിച്ചു. പക്ഷെ എന്തോ പോകാൻ തോന്നുന്നില്ല. നേരത്തെ പറഞ്ഞതു തന്നെ, ഒരു ധൈര്യക്കുറവ്. ഞാൻ വീണ്ടും ഒന്നെത്തി നോക്കി. കർട്ടൻ ഒന്നു കൂടി കാറ്റിൽ ഉയർന്നു പൊങ്ങി. ഇപ്പോഴാണത് കണ്ടത്! ഒരാൾ കൂടി ഉണ്ട് ആ മുറിയിൽ. ഒരു പുരുഷൻ. അയാളുടേയും കാൽ കാണാം. പക്ഷെ അയാൾ നിലത്ത് കിടക്കുകയാണ്. അതും കമഴ്ന്ന്. അവിടം മുഴുവൻ രക്തമായിരിക്കും. അത് ഒഴുകി കട്ടിലിലിന്റെ കാലിൽ ചെന്നു നില്ക്കുകയാവും. എനിക്കെല്ലാം വ്യക്തമായി കാണാം, എന്റെ മനസ്സിൽ. അയാളുടെ തലയ്ക്ക് പിന്നിലാവും അടിയേറ്റിരിക്കുക. അങ്ങനെയുള്ളപ്പോഴാണ് ഇങ്ങനെ കമഴ്ന്നു കിടക്കുന്നത്. കാൽ മാത്രമെ കാണാൻ കഴിയുന്നുള്ളു എങ്കിലും എനിക്ക് അയാൾ ഷർട്ട് ധരിച്ചിട്ടുണ്ടാവില്ല എന്നുറപ്പാണ്. അതങ്ങനെയേ വരൂ. ഇല്ലെങ്കിൽ നാളെ പത്രം വായിക്കുമ്പോൽ അറിയാവുന്നതല്ലെ ഉള്ളൂ. ഞാനതു മനസ്സിൽ കുറിച്ചിട്ടു. ചിലപ്പോൾ രണ്ടു പേരും ഒന്നിച്ച് ആത്മഹത്യ ചെയ്തതാവും. ഇത്രയും വലിയ വീട്. പക്ഷെ എന്തെങ്കിലും സാമ്പത്തിക ബുദ്ധിമുട്ടുണ്ടാവും. ഏതെങ്കിലും വലിയ കട കെണിയിൽ വീണിട്ടുണ്ടാവും. എങ്കിൽ കൂടി ആത്മഹത്യ ചെയ്യുക എന്നത് ഒരു കടും കൈ തന്നെ. അതോ ആ യുവതിക്ക് ഏതെങ്കിലും അവിഹിത ബന്ധം ഉണ്ടായിരിക്കും. ആ യുവാവ് അത് അറിഞ്ഞു കാണും. പെട്ടെന്നുള്ള ദേഷ്യത്തിൽ അവർ തമ്മിൽ എന്തെകിലും അടി പിടി നടന്നു കാണും. കൈയിൽ കിട്ടിയതു വെച്ച് ആ സ്ത്രീ അയാളെ വക വരുത്തിയിട്ടുണ്ടാവും. ചെയ്തു പോയ തെറ്റിൽ ആ യുവതി ആത്മഹത്യയും ചെയ്തു കാണും. അല്ല, അയാൾ കമഴ്ന്നു കിടക്കുന്നതല്ലെ കണ്ടത്?. അയാൾ ആ യുവതിയുടെ കഴുത്ത് ഞെരിച്ച് കൊന്നിട്ടുണ്ടാവും അതിനു ശേഷം വിഷം കഴിച്ച് ആത്മഹത്യ ചെയ്തിട്ടുണ്ടാവും. അതിനുള്ള സാദ്ധ്യത തള്ളി കളയാൻ കഴിയില്ല. ഇതിലേതാവും സത്യം ?. ഞാനെങ്ങനെ അറിയാനാണിതൊക്കെ? ഇതൊക്കെ എന്റെ ചില നിഗമനങ്ങളാണ്. ചിലപ്പോൾ ഇവയിലേതെങ്കിലും സത്യമായി സംഭവിച്ചുണ്ടാകാം. ചിലപ്പോൾ ഇവയിൽ ഒന്നിലും പെടാത്ത ഒന്നാവും സംഭവിച്ചിരിക്കുക.\nഞാൻ പാൽ കവറിലേക്ക് നോക്കി. അതിന്റെ തണുപ്പ് മാറി തുടങ്ങിയിരിക്കുന്നു. ഐസ് ഇട്ടു വെച്ച പെട്ടിയിൽ നിന്ന് എന്റെ കൈയിലേക്ക് വന്നിട്ട് കുറച്ച് നേരമായില്ല്ലെ?. ഇനി കുറച്ച് നേരം കൂടി നിന്നാൽ പോലീസ് വരുന്നത് കാണാം. അവർ ചിലപ്പോൾ മണം പിടിക്കുന്ന പട്ടിയുമായിട്ടാവും വരിക. അതെല്ലാം കൗതുകമുള്ള കാഴ്ചകളാണ്. ഇതുവരെ അതൊന്നു ശരിക്ക് കാണാൻ സാധിച്ചിട്ടില്ല.\nഎനിക്കു ശ്വാസം മുട്ടുന്നു. എന്റെ ബുദ്ധിപൂർവമായ നിഗമനങ്ങൾ ആരോടെങ്കിലും പറയാതെ വയ്യ. പക്ഷെ, എന്റെ നിഗമനങ്ങൾ ആരോടെങ്കിലും പറയുന്നത് അപകടമാണ്. ഇവിടെ അധികം നേരം നില്ക്കുന്നതും അത്ര പന്തിയല്ല. പോലീസ് വരുകയോ, ഏതെങ്കിലും കുറ്റ കൃത്യം നടന്നതായി തെളിയുകയോ ചെയ്താൽ എന്നേയും ചോദ്യം ചെയ്തേക്കും. എനിക്ക് ഈ നാട് വിട്ടു പോകാൻ കൂടി കഴിയില്ല. എന്തെന്നാൽ ആ ഒരു കാരണം കൊണ്ടു തന്നെ ഞാനവരുടെ നോട്ടപുള്ളി ആയേക്കാം. മറ്റാരേയെങ്കിലും പിടികൂടാൻ കഴിഞ്ഞില്ലെങ്കിൽ, സംശയം കൊണ്ട് എന്നെ പിടികൂടാൻ ശ്രമിക്കും എന്നും തോന്നുന്നു. എന്തായാലും ഞാൻ ഒരുഗ്രൻ തീരുമാനം എടുത്തു കഴിഞ്ഞു. തുറന്നിട്ട വാതിലുകൾ കണ്ടാൽ ഇനി ഞാൻ അവിടേക്ക് നോക്കുക കൂടി ഇല്ല. അടഞ്ഞു കിടക്കുന്ന വാതിലുകൾ എന്തു മാത്രം ആശ്വാസമാണ് തരുന്നത്!.\nഞാൻ റോഡിലേക്ക് നടന്നു. എത്രയും പെട്ടെന്ന് ഈ മതില്ക്കെട്ടിനു പുറത്തെത്തണം. അതു മാത്രമണെന്റെ ചിന്ത. അപ്പോൾ കണ്ടു, വേറേയും ചിലർ അങ്ങോട്ട് വരുന്നു. അവരിൽ ചിലരുടെ കയ്യിൽ പ്ലാസ്റ്റിക് സഞ്ചികൾ ഉണ്ട്. അതിലൂടെ അകത്ത് കിടക്കുന്ന പാൽ കവറുകൾ കാണാം. അവർ എന്റെ മുഖം കണ്ടിരിക്കുമോ? ഇനി കണ്ടാലും കുഴപ്പമില്ല. അവരെ പോലെ അല്ലെ ഞാനും? പക്ഷെ എന്റെ ബുദ്ധി അവർക്കില്ല. അവരറിയുന്നില്ല ഇനി അവർക്കെന്താ സംഭവിക്കാൻ പോകുന്നെന്ന്. ഞാൻ വേഗം നടന്നു. നടക്കുമ്പോഴും എന്റെ ചിന്തകളിൽ ആ വലിയ വീട്ടില ഫാൻ ഇട്ടിരിക്കുന്ന മുറിക്കുള്ളിലെ കാഴ്ച്ചകൾ കുടുങ്ങി കിടന്നു. അവർ എന്തിനാവും ഫാൻ ഇട്ടിരിക്കുക? ഇപ്പോൾ നല്ല ചൂടുണ്ട്. ഞാൻ ഇപ്പോൾ തന്നെ വിയർത്തിരിക്കുന്നു. ഇനി അവർ വെറുതെ കിടന്നുറങ്ങുകയാവുമോ?. എന്താ അതിനും സാദ്ധ്യത ഇല്ലെ?. ചിലപ്പോൾ അതാവാം സത്യം!. ചൂടു കാരണം അവൾ കിടക്കയിൽ കിടന്നു. അയാൾ തണുത്ത തറയിൽ കിടന്നിട്ടുണ്ടാവും. ഞാനും അങ്ങനെ ചെയ്യാറുണ്ട്. അതിനു മുൻപ് അവർ മുൻവശത്തെ മുറിയിൽ ഇരുന്നിട്ടുണ്ടാവും. ചൂടു കാരണം കുറച്ച് കാറ്റ് അകത്തേക്ക് കയറി കൊള്ളട്ടെ എന്നു കരുതി വാതിൽ തുറന്നിട്ടുണ്ടാവും. ശേഷം അകത്തെ മുറിയിലേക്ക് പോകുമ്പോൾ വാതിലടയ്ക്കാൻ മറന്നിട്ടുണ്ടാവും. തീർച്ചയായും അതിനു തന്നെയാണു സാദ്ധ്യത!. ശ്ശെ ഞാൻ അവരുടെ കിടപ്പു മുറിയിൽ പോയി ഒളിച്ചു നോക്കിയത് വില കുറഞ്ഞ ഒരു പ്രവൃത്തിയായി പോയി. എന്റെ ബുദ്ധിപൂർവ്വമായ നിഗമനങ്ങൾ സീതയോട് പറഞ്ഞു പോയേനെ! എന്റെ ബുദ്ധി എന്നെ വീണ്ടും രക്ഷിച്ചു. ഇതറിഞ്ഞാൽ അവൾ എന്നെ കളിയാക്കി കൊല്ലും. ചിലപ്പോൾ ജീവിത കാലം മുഴുവനും കളിയാക്കി കൊണ്ടിരിക്കും. വയസ്സാകുമ്പോൾ മാത്രമേ ഇതു അവളോട് പറയാവൂ!. അന്നും അവൾ എന്റെ ഈ തമാശ കേട്ട് ചിരിക്കാതിരിക്കില്ല. ഞാൻ വേഗത്തിൽ നടന്നു, ചിരിച്ചു കൊണ്ട്.\nPosted by Sabu Hariharan at 5/25/2011 06:45:00 pm\nSalini Vineeth 25 May 2011 at 20:58\nകൊള്ളാം, നന്നായിരിക്കുന്നു... അയാളുടെ നിഗമനങ്ങളില് ഏതായിരിക്കും ശരി? എന്തായാലും, കാണുന്ന കാര്യങ്ങളെ കുറിച്ചെല്ലാം ഒരു നിഗമനത്തില് എത്താനുള്ള മലയാളിയുടെ വെമ്പല് നന്നായി അവതരിപ്പിച്ചിരിക്കുന്നു... വീണ്ടും കാണാം!\nMuralee Mukundan , ബിലാത്തിപട്ടണം 25 May 2011 at 21:17\nഏതിനും എന്തിനും സ്വന്തം അഭിപ്രായമില്ലാത്ത മല്ലൂസില്ലല്ലോ അല്ലേ\nponmalakkaran | പൊന്മളക്കാരന് 25 May 2011 at 21:49\n"ശ്ശെ ഞാൻ അവരുടെ കിടപ്പു മുറിയിൽ പോയി ഒളിച്ചു നോക്കിയത് വില കുറഞ്ഞ ഒരു പ്രവൃത്തിയായി പോയി"\nശ്ശോ...... അപ്പ ഇതാ പണിഅല്ലേ..?\nSabu Hariharan 25 May 2011 at 22:33\nവായിച്ചതിനും, അഭിപ്രായം എഴുതിയതിനും നന്ദി.\nമലയാളിയുടെ ഒരു പൊതു സ്വഭാവം വെളിവാക്കുന്ന ഒരു കഥ എഴുതാനുള്ള ശ്രമമായിരുന്നു :)\nഎന്തിനും ഒരു കഥ ഉണ്ടാക്കുക എന്ന സ്വഭാവം!\nമഹേഷ് വിജയന് 26 May 2011 at 00:02\nആദ്യം മുതല് വായനക്കാരുടെ മനസിലും ഒരുതരം ആകാംഷ ഉണര്‍ത്താന് കഥക്കായി...\nനല്ല കഥ. ആശംസകള്...\nനാമൂസ് 26 May 2011 at 00:25\nഈ 'ഞാന്' പലരിലൂടെയും ജീവിക്കുന്നു.\nവെള്ളരി പ്രാവ് 26 May 2011 at 02:10\nഎന്തായാലും ഞാൻ ഒരുഗ്രൻ തീരുമാനം എടുത്തു കഴിഞ്ഞു. തുറന്നിട്ട വാതിലുകൾ കണ്ടാൽ ഇനി ഞാൻ അവിടേക്ക് നോക്കുക കൂടി ഇല്ല. അടഞ്ഞു കിടക്കുന്ന വാതിലുകൾ എന്തു മാത്രം ആശ്വാസമാണ് തരുന്നത്!....ആ വരികള് ഒത്തിരി ഇഷ്ട്ടായി ട്ടോ...നല്ല എഴുത്ത് ഭാഷ.(അമ്പട കള്ളാ...അപ്പൊ...ഒളിഞ്ഞു നോട്ടം നിര്‍ത്തി നല്ലകുട്ടി ആകാന് തീരുമാനിച്ചു.. ല്ലേ??)\najith 26 May 2011 at 06:50\nഭയങ്കര സസ്പെന്‍സ് പ്രതീക്ഷിച്ച് വന്നതാണല്ലോ സാബുവേ.\nഇനി ഈ ബഹറിനില് വച്ച് എനിക്ക് സംഭവിച്ച ഇതുപോലുള്ള ഒരനുഭവം പറയാം. എന്റെ ഫ്ലാറ്റിലേയ്ക്കുള്ള വഴിയിലാണ് ഒരു പഞ്ചാബിയുടെ ഫ്ലാറ്റ്. ഗ്രൌണ്ട് ഫ്ലോറില്. എപ്പോഴും അതിന്റെ ജനല് അടഞ്ഞാണ് കിടക്കുക. ഒരിക്കല് ഞാന് ജോലി കഴിഞ്ഞ് വരുമ്പോള് പതിവില്ലാതെ ആ ജനല് തുറന്ന് കിടക്കുന്നു. സ്വാഭാവികമായി അങ്ങോട്ട് നോക്കിപ്പോയി. നാലു ജോഡി കാലുകള് ജനലില് കൂടി കാണുന്നു. അവിടെ നിന്നുള്ള വീക്ഷണത്തില് കണങ്കാല് വരെ മാത്രമേ കാണാന് കഴിയൂ. പക്ഷെ കൂടുതലൊന്നും വിചാരിക്കാതെ ഫ്ലാറ്റിലേയ്ക്ക് പോയി. പിന്നെയാണ് വീണ്ടുവിചാരം വന്നത്. “ദൈവമേ കൂട്ട ആത്മഹത്യ” പിന്നെ താഴെയിറങ്ങി അടുത്തുള്ള കടക്കാരനോട് വിവരം പറഞ്ഞപ്പോഴാണ് കാര്യം പിടി കിട്ടിയത്. അവര് ഫ്ലാറ്റ് മാറുന്നതിനായി കട്ടിലും സാധനങ്ങളുമൊക്കെ കയറ്റി അയച്ച ശേഷം തറയില് കിടന്ന് മയങ്ങുന്ന നേരമായിരുന്നു ഞാന് കണ്ടത്. ഏസി ഇല്ലാത്തതിനാല് ജനല് തുറന്നും കിടന്നു. നോക്കണേ നിഗമനങ്ങളുടെ ഒരു പോക്ക്!!\nente lokam 26 May 2011 at 09:03\nഅഭിനന്ദനങ്ങള് സാബു .നിഗമനങ്ങള് കൂടുതല് നടത്താതെ വായനക്കാരന് തന്നെ കഥാന്ത്യം ചിന്ത്യം എന്ന് കരുതി വിട്ടു തന്ന ഈ കഥ സാബുവിന്റെ നല്ല കഥകളില് ഒന്നായി .\nഒരു ശരാശരി മലയാളി എന്നതില് ഉപരി ഒരു ശരാ ശരി മനുഷ്യന്റെ ചിന്തകളെ വളരെ തന്മയത്വത്തോടെ അസാധാരണമായ സാധാരണത്വം കലര്‍ത്തി എഴുതി ...കഥ വെറും കാട് കയറുന്ന ചിന്തകള് എങ്കിലും അതില് ഒരു വലിയ സത്യം വായിച്ചു അറിയാം .അന്യന്റെ വാതില്കലേക്ക്\nഎത്തി നോക്കുന്ന മനുഷ്യന്റെ മനസ്സ് എന്ന സത്യം...\nശ്രീനാഥന് 26 May 2011 at 11:47\nകഥ ഇഷ്ടമായി. മനസ്സിൽ മലപോലെ വന്നത് എലി പോലെ പോകുന്നത് പലപ്പോഴും സംഭവിക്കുന്നതാണ്, അനുമാനങ്ങളിലേക്ക് എടുത്തു ചാടുന്നതും.\nവഴിപോക്കന് | YK 26 May 2011 at 12:37\n(ഈ കഥയെ പറ്റിയും ഒരു നിഗമനത്തില് തല്‍ക്കാലം എത്തുന്നില്ല )\nLipi Ranju 26 May 2011 at 14:26\nഎന്തിലും ഏതിലും കഥ മെനയാനുള്ള മനുഷ്യരുടെ സ്വഭാവം....\nനന്നായി പറഞ്ഞു. കഥയില് മുഴുവന് ഒരു സസ്പന്‍സ് നിലനിര്‍ത്താന് ആയി... :)\nകുസുമം ആര് പുന്നപ്ര 26 May 2011 at 20:01\nപക്ഷെ താഴെ വീണു കിടക്കുന്ന കരിയിലകൾ എല്ലാം ഒന്നു പോലെ തന്നെ. ഒരേ നിറം, ഒരേ ഭാവം. ചവിട്ടടിയിൽ ഒരേ ശബ്ദം പുറപ്പെടുവിപ്പിച്ച് അവിടെ കിടക്കുന്നു.എനിയ്ക്കീ കഥയുടെ ഇവിടമാണ് ഏറ്റവും ഇഷ്ടപ്പെട്ടത്. കൊള്ളാം സാബു.നല്ല കഥ. സസ്പെന്‍സ് അവസാനവും അതു കഴിഞ്ഞു. കൊള്ളാം\nഅഭി 27 May 2011 at 23:18\nEchmukutty 28 May 2011 at 14:01\nകഥ കേമമായിട്ടുണ്ട്. അഭിനന്ദനങ്ങൾ.\njayanEvoor 28 May 2011 at 16:31\nകൂതറHashimܓ 28 May 2011 at 16:36\nSHANAVAS 28 May 2011 at 16:54\nകഥ വളരെ ത്രില്ലായി പറഞ്ഞു. അവസാനം വരെ വായനക്കാരനെ മുള്ളില് നിര്‍ത്തി. നല്ല രചന. ആശംസകള്.\ngrkaviyoor 28 May 2011 at 17:15\nനല്ല ഉദ്യമം തുടരുക\nMizhiyoram 28 May 2011 at 17:21\nവളരെ മനോഹരമായി അവതരിപ്പിച്ച ഈ വിഷയം സത്യമാണ്.\nഎന്തിനെയും ഏതിനെയും തന്‍റേതായ ശൈലിയില് നോക്കി കാണുന്നവനാണ് മനുഷ്യന്.\nനമ്മുടെ നിഗമനങ്ങളെ എല്ലായ്പ്പോഴും നമ്മള് വെളിപ്പെടുത്തുന്നില്ല എങ്കില് പോലും\nഏതു വിഷയത്തിലും സ്വന്തമായ ഒരു നിഗമനത്തില് നമ്മള് എത്തിചേരുന്നുണ്ട്.\nthe man to walk with 28 May 2011 at 18:20\nകഥകള് പലതും ഉണ്ടാവുന്നത് തന്നെ വാതില്‍പഴുതുകളിലൂടെ കാണുകയോ കണ്ട കാഴ്ചകളെ ഭാവനയുമായി കൂട്ടി ചേര്‍ക്കുകയോ ചെയ്യുമ്പോഴല്ലേ ..\nഋതുസഞ്ജന 28 May 2011 at 20:05\nvery nice story. narration ishtamayi\nPrabhan Krishnan 28 May 2011 at 20:49\nവടിയെടുത്ത് ചന്തിക്കുരണ്ടു പെടക്യാ വേണ്ടത്...\nഹല്ലപിന്നെ....!!മനുഷ്യനെ സസ്പെന്‍സില് കൊണ്ടോയി ബേജാറാക്കീല്ലേ......\nനൈമിഷിക ചിന്തകള് അതി വിദഗ്ദമായി അവതരിപ്പിച്ച്\nഅവസാനം വരെ പിടിച്ചിരുത്തിക്കളഞ്ഞു...!!\nJunaiths 28 May 2011 at 21:08\nഒളിഞ്ഞു നോക്കാന് തന്നെയാവും കയറിയത്,അല്ലെങ്കില് പാലും കൊണ്ട് അങ്ങോട്ട് പോകണമായിരുന്നോ..\n(ഞാന് നിഗമനിക്കുന്നു...ഹിഹി )\nഅനില്‍കുമാര് . സി. പി. 28 May 2011 at 22:01\nഅടഞ്ഞു കിടക്കുന്ന വാതിലുകള് ആശ്വാസം ആയിരിക്കാം എങ്കിലും മനസ്സിന്റെ വാതിലുകള് എപ്പോഴും തുറന്നു തന്നെ കിടക്കട്ടെ.\nMohamedkutty മുഹമ്മദുകുട്ടി 28 May 2011 at 22:22\nഅങ്ങിനെ പാലും വാങ്ങി വരുന്ന വഴിക്കു അയാള് ഒരു വീട്ടിനുള്ളിലേക്ക് ഒളിഞ്ഞു നോക്കി.എന്നിട്ട് പെട്ടെന്ന് ഓടിപ്പോയി ഒരു കഥയെഴുതി. അതൊരു പോസ്റ്റുമാ‍ക്കി. പിന്നെ കമന്റുകള് വരാന് തുടങ്ങി. ഒടുവില് ആ കമന്റുകളെല്ലാം ചേര്‍ത്തു അയാള് മറ്റൊരു കഥയെഴുതി. വീണ്ടും ആളുകള് അതു വായിച്ചു.........\nകൊമ്പന് 28 May 2011 at 22:40\nസംഗതി കേമായി എയുതാ പുറം വായിക്കുന്ന മനുഷ്യനെ സസ്പെന്സനിലൂടെ അവതരിപിച്ചു\nവീകെ 28 May 2011 at 22:45\nമലയാളിക്കു രണ്ടുണ്ടു കാര്യം...\nഒന്ന് ഒളിഞ്ഞു നോട്ടവും പിന്നെ-\nസ്വന്തം കഥ മെനയലും..\nരണ്ടും മലയാളിക്കു ചേർന്നതല്ല...!\nഇതു രണ്ടുമില്ലെങ്കിൽ പിന്നെ ‘മലയാളി’യെവിടെ...!?\nIsmail Chemmad 28 May 2011 at 23:27\nഅവസാനം വരെ സസ്പെന്‍സ് ....\nഅനശ്വര 28 May 2011 at 23:36\nശ്ശൊ! എന്താ സംഭവിച്ചത് എന്നറിയാനുള്ള വ്യഗ്രതയിലായിരുന്നു..ശരിക്കും പറ്റിച്ചു..നല്ല അവതരണം..\nUnknown 28 May 2011 at 23:57\nഅടഞ്ഞു കിടക്കുന്ന വാതിലുകൾ എന്തു മാത്രം ആശ്വാസമാണ് തരുന്നത്..!\nകാര്യം നേരെ മറിച്ചല്ലെ? അതിനിവിടെ തെളിവ്!\nUnknown 29 May 2011 at 01:35\nമനുഷ്യമനസ്സിന്റെ ചിന്തകള് എത്രത്തോളം പോവാം, എല്ലാ കാര്യത്തിലും ശരി എന്തെന്ന് അറിയുന്നതിന് മുന്‍പ് സ്വയം ഒരു നിഗമനത്തില് എല്ലവരും ശ്രമിക്കുന്നു.\nചിന്ത പലപോഴും കാടുകയരാറുണ്ട്\nഇപ്പൊ ഒരു തലവേദന വണ്ണം ബ്രെയിന് ടൂമ്ര് ആണോ, നെഞ്ച് വേദന വന്നാല് ഇനി അതു വല്ല ഹാര്‍ട്ട് അറ്റാക്ക് ആണോ എന്നൊക്കെയാ ഉടന് ചിന്ത.\nഅങ്ങിനെ ചെയരുത് ഇങ്ങനെ ചെയ്യണം എന്നൊക്കെ പറഞ്ഞു വരുന്ന ഇമെയില് ഒക്കെ ഒരു കാരണം ആവാം.\nഹാപ്പി ബാച്ചിലേഴ്സ് 29 May 2011 at 02:13\nഎഴുതുന്ന പോസ്റ്റുകളിലെ വ്യത്യസ്ഥതയാണ് താങ്കളെ തികച്ചും വ്യത്യസ്ഥനാക്കുന്നത്. ഇതിലും അത് തന്നെ. ഓരോ നിമിഷത്തിലും എത്രയെത്ര ചിന്തകളിലൂടെയാണ് നമ്മുടെയൊക്കെ മനസ്സ് സഞ്ചരിക്കുന്നത്. ഈ പോസ്റ്റിനെ അതിന്റെ കമന്റിലൂടെ പലരും പലവിധത്തിൽ കണ്ടതായി കണ്ടു, എല്ലാം ആ രീതിയാൽ നോക്കിയാൽ ശരി തന്നെ, അത് കഥയുടെ വിജയമാണ്. ആശംസകൾ.\nബ്ലോഗിങ്ങിനു സമയം കുറച്ചത് കാരണം, രണ്ടും മൂന്നും പോസ്റ്റുകൾ ദിവസവും ഇടുന്നത് കൊണ്ട് താങ്കളുടെ പോസ്റ്റുകൾ ഫോളോ ചെയ്യാൻ പറ്റാതായിരിക്കുന്നു :((.\nഏറനാടന് 29 May 2011 at 02:53\nകഥ വ്യത്യസ്തമായി. നല്ല തീം. ഭാവുകങ്ങള്.\nകുഞ്ഞൂസ് (Kunjuss) 29 May 2011 at 03:25\nആദ്യാവസാനം സസ്പെന്‍സ് നിലനിര്‍ത്തി , മലയാളിയുടെ ഒരു പൊതുസ്വഭാവം വരച്ചു കാട്ടിയ കഥ മനോഹരമായി ട്ടോ സാബൂ...\nManoraj 29 May 2011 at 04:37\nManoraj 29 May 2011 at 04:38\nManoraj 29 May 2011 at 04:40\nസാബുവിന്റെ കഥയില് എനിക്ക് കാണാന് കഴിഞ്ഞ ഒരു കാര്യം വായനക്കാരന് ഇതിനെ എങ്ങിനെ വേണമെങ്കിലും വ്യാഖാനിക്കാം എന്നതാണ്.\nവലിയ തൂണുകള് ആ വീടിന്റെ മേല്‍ക്കൂരയെ താങ്ങി നിര്‍ത്തിയിരുന്ന്. അതു തന്നെയായിരുന്നു ആ വീടിന്റെ പ്രധാന ആകര്‍ഷണം. തൂണുകള് മാത്രമല്ല, ആ വീട് മുഴുവന് വെള്ള ചായമായിരുന്നു പൂശിയിരുന്നത്.\nഇതിലൂടെ എന്താ സാബു ഉദ്ദേശിച്ചത് തൂണുകള് മാത്രമല്ല ആകര്‍ഷണമെന്നോ അതോ തൂണുകളും വെള്ളയാണ് പൂശിയിരിക്കുന്നതെന്നോ.. വലിയ ഇമ്പോര്‍ട്ടന്റ് ആയ ഒരു കാര്യമല്ല എങ്കില് കൂടെ കഥയുടെ രസച്ചരട് അവിടെ പെട്ടന്ന് ഒന്ന് മുറിയുന്നത് പോലെ തോന്നി. അവിടം ഒരു രണ്ടാംവായന (അനാവശ്യമായത്?) ഉണ്ടാക്കുന്നോ എന്നും സംശയം വന്നു. പിന്നീടുള്ള തീം മുഴുവന് മനുഷ്യന്റെ സഹജമായ ക്യൂരിയോസിറ്റിയില് നിന്നും ഉടലെടുത്തത് :):)\nശ്രീജിത് കൊണ്ടോട്ടി. 29 May 2011 at 05:12\nകഥ ആകാംക്ഷയോടെ തന്നെ വായിച്ചവസാനിപ്പിച്ചു.. നല്ല അവതരണം.. ഭാവുകങ്ങള്..\nM. Ashraf 29 May 2011 at 07:03\nകൊള്ളാം.. നന്നായി പറഞ്ഞു. അഭിനന്ദനങ്ങള്\nബൈജൂസ് 29 May 2011 at 14:19\nഎന്റെ ചിന്തകളിൽ ആ വലിയ വീട്ടില ഫാൻ ഇട്ടിരിക്കുന്ന മുറിക്കുള്ളിലെ കാഴ്ച്ചകൾ കുടുങ്ങി കിടന്നു.\nഈ വരി മനോഹരമായി എനിക്ക് തോന്നി. അത് ഇങ്ങനെയായിരുന്നെങ്കിൽ എന്ന് ഞാൻ ചിന്തിച്ചുപോയി;\nഎന്റെ ചിന്തകളിൽ ആ വലിയ വീട്ടില ഫാൻ ഇട്ടിരിക്കുന്ന മുറിക്കുള്ളിലെ കാഴ്ച്ചകൾ ‘തൂങ്ങി‘ കിടന്നു.\n:) ഇനിയും എഴുതൂ...\nആസാദ് 29 May 2011 at 20:33\nഇഷ്ടമായി എന്ന് പറഞ്ഞാല്, പ്രിയ സാബൂ, പെരുത്ത് ഇഷ്ടായി.\nതൂവലാൻ 29 May 2011 at 23:00\nതുറന്നു കിടന്ന വാതിൽ എന്നെ ടൈറ്റിൽ കണ്ടപ്പോൾ ഒരു അഡൽറ്റ്സ് ഓൺലി ആകുമെന്ന് വച്ച് വായിച്ചതാണ്..എന്തായാലും വായിച്ചത് നഷ്ടമായില്ല..നല്ല അവതരണം.\nമാണിക്യം 30 May 2011 at 11:52\nമനോഹരമായി പറഞ്ഞു ..\nഅതെ നിഗമനങ്ങള് ഇല്ലാതെ മലയാളിയോ?\nബിഗു 1 June 2011 at 16:54\nനല്ല കഥ. ആശംസകള്\nVinodkumar Thallasseri 14 June 2011 at 02:30\nGood. It givesareal picture of man's voyeurism and creating stories from nothing. A small editing will make it better.


'ധൈര്യമുണ്ടോ എന്നോട് ഗുസ്തി പിടിക്കാന്'; ഒളിമ്പിക്‌സ് ജേതാവുമായി 'ഒരു കൈ നോക്കാന്' ബാബാ രാംദേവ് - MALABAR FLASH 'ധൈര്യമുണ്ടോ എന്നോട് ഗുസ്തി പിടിക്കാന്'; ഒളിമ്പിക്‌സ് ജേതാവുമായി 'ഒരു കൈ നോക്കാന്' ബാബാ രാംദേവ് - MALABAR FLASH\nHome > National News > 'ധൈര്യമുണ്ടോ എന്നോട് ഗുസ്തി പിടിക്കാന്'; ഒളിമ്പിക്‌സ് ജേതാവുമായി 'ഒരു കൈ നോക്കാന്' ബാബാ രാംദേവ്\n'ധൈര്യമുണ്ടോ എന്നോട് ഗുസ്തി പിടിക്കാന്'; ഒളിമ്പിക്‌സ് ജേതാവുമായി 'ഒരു കൈ നോക്കാന്' ബാബാ രാംദേവ്\nദില്ലി: യോഗാ ഗുരു ബാബാ രാംദേവ് എന്നും വാര്‍ത്തകളിലെ നിറസാന്നിധ്യമാണ്. എന്നാല് ഇത്തവണ ബാബാ രാംദേവ് എത്തിയിരിക്കുന്നത് ഒരല്‍പം കടന്ന കൈയ്യോടെയാണ്. ലോകോത്തര ഗുസ്തി താരം ആന്‍ഡ്രെ സ്റ്റാഡ്‌നിക്കിനെ ഗുസ്തി മത്സരത്തിന് ക്ഷണിച്ചാണ് ബാബാ രാംദേവ് പുതിയ വാര്‍ത്ത സൃഷ്ടിച്ചിരിക്കുന്നത്. [www.malabarflash.com]\n2008 ബീജിങ്ങ് ഒളിമ്പിക്‌സില് വെള്ളി മെഡല് കരസ്ഥമാക്കിയ ഗുസ്തി താരമാണ് ആന്‍ഡ്രെ സ്റ്റാഡ്‌നിക്ക്‌സ്. മുംബൈ മഹാറാത്തിയും എന്‍സിആര് പഞ്ചാബ് റോയല്‍സും തമ്മില് നടക്കാനിരിക്കുന്ന രണ്ടാം സെമിഫൈനല് മത്സരത്തിന് മുന്നോടിയായാണ് ആന്‍ഡ്രെ സ്റ്റാഡ്‌നിക്ക്‌സിനെ ബാബാ രാംദേവ് സൗഹൃദ ഗുസ്തി മത്സരത്തിന് ക്ഷണിച്ചിരിക്കുന്നത്.\nതാന് ദേശീയ തലത്തിലുള്ള ഗുസ്തി താരങ്ങളുമായി മത്സരിച്ചിട്ടുണ്ട്. എന്നാല് രാജ്യാന്തര തലത്തില് മികവ് തെളിയിച്ച് ഗുസ്തി താരവുമായി മത്സരിക്കുമ്പോഴുള്ള ആവേശം ഒന്ന് വേറെ തന്നെയാണെന്ന് ബാബാ രാംദേവ് പറഞ്ഞു. യോഗയുടെ യഥാര്‍ത്ഥ കരുത്ത് മത്സരത്തില് മനസിലാകുമെന്ന് ബാബാ രാംദേവ് കൂട്ടിച്ചേര്‍ത്തു.\nബീജിങ്ങ് ഒളിമ്പിക്‌സില് ഇന്ത്യന് താരം സുശീല് കുമാറിനെ കീഴടക്കിയ ചരിത്രവുമുണ്ട് ആന്‍ഡ്രെ സ്റ്റാഡ്‌നിക്കിന് എന്നതും ശ്രദ്ധേയമാണ്.\nPosted by Web Desk at 10:55:00 PM\nItem Reviewed: 'ധൈര്യമുണ്ടോ എന്നോട് ഗുസ്തി പിടിക്കാന്'; ഒളിമ്പിക്‌സ് ജേതാവുമായി 'ഒരു കൈ നോക്കാന്' ബാബാ രാംദേവ് Rating:5Reviewed By: Web Desk


കര്‍ഷകന്റെ മലയാളം: Feb 22, 2013\nകാര്‍ഷികമേഖലയുടെ തകര്‍ച്ചയില് മാധ്യമങ്ങളുടെ പങ്ക്\nനിലവിലുള്ള ദൃശ്യ ശ്രാവ്യ മാധ്യമങ്ങളെല്ലാം തന്നെ അത് ഒരു രാഷ്ട്രീയ പാര്‍ട്ടിയുടെയോ, ജാതി മത സംഘടനയുടെയോ പിന്‍ബലത്തില് പ്രവര്‍ത്തിക്കുന്നവയാണ്. വാര്‍ത്തകള് പ്രസിദ്ധീകരിക്കുന്നതില് റിപ്പോര്‍ട്ടര്‍മാര്‍ക്ക് പരിമിതികളുണ്ട്. റിപ്പോര്‍ട്ടുചെയ്യപ്പെടുന്നവ എഡിറ്റിംഗും സെന്‍സറിംഗും കഴിഞ്ഞ് വായനക്കാരനിലെത്തുമ്പോള് ഒരേ വാര്‍ത്ത നമുക്ക് പല മാധ്യമത്തിലും പല രീതിയില് കാണുവാനും വായിക്കുവാനും കേള്‍ക്കുവാനും സാധിക്കും. ഭരണ സുതാര്യതയ്ക്കുവേണ്ടി കൊണ്ടുവന്ന വിവരാവകാശ നിയമം പ്രയോജനപ്പെടുത്തുന്ന മാധ്യമങ്ങളുടെ എണ്ണവും വിരളമാണ്. കാര്‍ഷിക മേഖല തകര്‍ന്നടിയുമ്പോഴും കര്‍ഷകന്റെ ബുദ്ധിമുട്ടുകളും പ്രശ്നങ്ങളും ഇക്കൂട്ടര് അന്വേഷിക്കാറെ ഇല്ല. പകരം ഏതെങ്കിലും നല്ല കര്‍ഷകനെ കണ്ടെത്തി അവനെപ്പറ്റി എഡിറ്റിംഗും സെന്‍സറിംഗും നടത്തി പൊടിപ്പും തൊങ്ങലും വെച്ച് വായനക്കാരനെ തൃപ്തിപ്പെടുത്തത്തക്ക രീതിയില് പ്രസിദ്ധീകരിക്കും. ഏല്ലാ രാഷ്ട്രീയ പാര്‍ട്ടികള്‍ക്കും കര്‍ഷക സംഘടനകളുണ്ട്. ചരിത്രത്തില് ഇന്നേവരെ കര്‍ഷകരെ സംഘടിപ്പിച്ച് ഒറ്റക്കെട്ടായി അവരെ രംഗത്തിറക്കിയ സംഭവം ഇല്ലതന്നെ. പാവപ്പെട്ട തൊഴിലാളികളെ സംഘടിപ്പിച്ച് കര്‍ഷക വിരുദ്ധരാക്കുന്നതില് ഇക്കൂട്ടര് നിര്‍ണായക പങ്ക് വഹിക്കുന്നു. കര്‍ഷകരും തൊഴിലാളികളും സഹകരിക്കേണ്ടതിന്റെ ആവശ്യകതയെപ്പറ്റി ഒരു മാധ്യമവും ചര്‍ച്ചചെയ്യില്ല. പകരം കര്‍ഷകനെതിരായി മാത്രം ചര്‍ച്ച ചെയ്യും.\nചുമട്ടു തൊഴിലാളിയെന്നും കയറ്റിറക്ക് തൊഴിലാളികളെന്നും മറ്റും തരം തിരിച്ച് അവര്‍ക്ക് അംഗത്വവും ബാഡ്ജും നല്‍ക്കി തൊഴില് അവരുടെ അവകാശമായി മാറ്റി. അതിലൂടെ നല്ല തൊഴിലാളികള് കാര്‍ഷിക മേഖലയില് ഇല്ലാതെ ആയി. ഇന്ന് ഒരു തൊഴിലാളി സംഘടനയില് അംഗത്വം വേണമെങ്കില് ലക്ഷങ്ങല് കൊടുക്കണം എന്നാണ് കേള്‍ക്കുന്നത്. ജനസേവകരായ സര്‍ക്കാര് ഉദ്യോഗസ്ഥരുടെ തൊഴിലാളി യൂണിയനുകളുണ്ടായി. വിലവര്‍ദ്ധനയുടെ ഗുണഭോക്താക്കളാണവര്. ശമ്പളവും പെന്‍ഷനും വിലവര്‍ദ്ധനയുടെ പേരില് കൂട്ടി വാങ്ങിയശേഷം വിലയിടിവിനുവേണ്ടി സമരം ചെയ്യുന്നു. ഇവരെല്ലാം കര്‍ഷകരുടെ ശത്രുക്കളായി മാറിയതില് രാഷ്ട്രീയ പാര്‍ട്ടികളും മാധ്യമങ്ങളും നിര്‍ണായക പങ്കു വഹിച്ചു. സര്‍ക്കാര് ഉദ്യോഗസ്ഥര്‍ക്ക് കാലാകാലങ്ങളില് ശമ്പളവര്‍ദ്ധനവിനുവേണ്ടി കമ്മീഷനുകളെ വെച്ചു. റീട്ടെയില് മാര്‍ക്കറ്റിലെ നിത്യോപയോഗ സാധനങ്ങളുടെ വിലവര്‍ദ്ധനയുടെ പേരില് ഇന്‍ഫ്ലേഷന് എന്ന വ്യാജേന ഡി.എ വര്‍ദ്ധിക്കുകയും അത് കാലാകാലങ്ങളില് ബേസിക് സാലറിയില് മെര്‍ജ് ചെയ്യുകയും ചെയ്തു. എന്നാല് കര്‍ഷകര്‍ക്ക് നീതി ലഭിക്കുവാനായി 1965 ല് രൂപപ്പെട്ട http://cacp.dacnet.nic.in/ ( Commission for Agricultural Costs and Prices) പലപ്പോഴും സംസ്ഥാനങ്ങളില് തെളിവെടുപ്പ് നടത്തുകയും കേന്ദ്ര സര്‍ക്കാരിന് റിപ്പോര്‍ട്ട് നല്‍കുകയും ചെയ്യുന്നു. അത് വെറും പ്രഹസനം മാത്രമാണ് എന്നതിന് തെളിവാണ് കേരള യൂണിവേഴ്സിറ്റിയുടെ സ്റ്റാറ്റിസ്റ്റിക്സ് വിഭാഗം മേധാവി ആയിരുന്ന ഡോ. യാഗീന് തോമസിന്റെ കേരളത്തിലെ ചില കാര്‍ഷികോത്പന്ന വിലയെപ്പറ്റിയുള്ള ഒരു പഠന റിപ്പോര്‍ട്ട്. അതിനെ പരിഭാഷപ്പെടുത്തി ശാസ്ത്രഗതി മാഗസീനില് പ്രസിദ്ധീകരിച്ചു. അത്രതന്നെ. മറ്റ് സംസ്ഥാനങ്ങളില്‍നിന്ന് വ്യത്യസ്തമായി കേരളത്തിലെ കര്‍ഷകര്‍ക്ക് കൈവശം വെയ്ക്കാവുന്ന കൃഷിഭൂമിയുടെ പരിധി ഉണ്ട്. എന്നാല് ഉല്പന്നങ്ങള്‍ക്ക് മെച്ചപ്പെട്ട വില ലഭിക്കുന്ന തോട്ടം മേഖലയുടെ ഭൂപരിതിയില് നിയന്ത്രണങ്ങള് ഇല്ല.\nഒന്നാം ഹരിതവിപ്ലവത്തിന് മുന്‍പ് ഭൂമിയുടെ ജൈവസമ്പത്ത് ജനത്തെ പോഷകമൂല്യങ്ങളുള്ള ഭക്ഷ്യവസ്തുക്കള് ഉത്പാദിപ്പിക്കാന് പര്യാപ്തമാക്കിയിരുന്നു. രാസവളങ്ങളുടെയും, കീടനാശിനികളുടെയും, കളനാശിനികളുടെയും മറ്റും പ്രചാരം കാര്‍ഷിക സര്‍വ്വകലാശാലയും ഉദ്യോഗസ്ഥരും മാധ്യമങ്ങളും ഏറ്റെടുത്തതോടെ തുടക്കത്തില് കര്‍ഷകന് ലാഭം ലഭിച്ചിരുന്നു എങ്കില് വര്‍ഷങ്ങളുടെ ഇത്തരം വിഷപ്രയോഗം കാരണം മണ്ണിന്റെ ജൈവ സമ്പത്ത് നഷ്ടപ്പെടുകമാത്രമല്ല മൈക്രോ മാക്രോ ന്യൂട്രിയന്‍സിന്റെ ഇംബാലന്‍സിന് കാരണമാകുകയും സസ്യലതാദികളും, പക്ഷിമൃഗാദികളും, മനുഷ്യനും എണ്ണിയാലൊടുങ്ങാത്ത രോഗങ്ങള്‍ക്കടിമയാവുകയും ചെയ്തു. അതിലൂടെ രാജ്യത്തിന്റെ ജി.ഡി.പി ഉയര്‍ത്തുവാന് എഞ്ചിനീയറിംഗ്, മെഡിക്കല് മേഖല വളരുകയും ചെയ്തു. ഇന്ന് മുക്കിനും മൂലയ്ക്കും സൂപ്പര്‍സ്പെഷ്യാലിറ്റി ആശുപത്രികളെക്കൊണ്ട് നിറഞ്ഞു.\nമാധ്യമങ്ങള്‍ക്ക് വ്യവസായികളോടാണ് കൂറ് എന്നതില് സംശയം വേണ്ട. കാരണം അവരില്‍നിന്ന് കിട്ടുന്ന പരസ്യവരുമാനം അവര്‍ക്കെതിരെയുള്ള വാര്‍ത്തകള് വരെ തടയപ്പെടാം. ടയര്‍നിര്‍മ്മാണത്തിനുപയോഗിക്കുന്ന അസംസ്കൃത റബ്ബറിന്റെ വിപണിവില നിയന്ത്രിക്കുന്നത് മനോരമ പത്രമാണ്. മനോരമയുടെ സഹോദര സ്ഥാപനമായ എം.ആര്.എഫിന് നേട്ടമുണ്ടാക്കുവാന് അവര്‍ക്ക് കഴിയും. ഉദാഹരണത്തിന് ആര്‍എസ്എസ് നാലിന്റെ കോട്ടയം വിപണിവില റബ്ബര് ബോര്‍ഡ് പ്രസിദ്ധീകരിക്കുന്നതിനേക്കാള് മൂന്നുരൂപ താഴ്ത്തിയാണ് മനോരമ പ്രസിദ്ധീകരിക്കുന്നത്. എന്നാല് അതിലും എത്രയോ താഴ്ന്ന വിലയ്ക്കാണ് കണ്‍മതി സമ്പ്രദായത്തിലൂടെയുള്ള ഗ്രേഡിംഗും വില നിര്‍ണയവും. റബ്ബര് ബോര്‍ഡിന്റെ സൈറ്റില് പ്രസിദ്ധീകരിക്കാത്ത പ്രീ പ്ലാന്‍ഡ് സ്ഥിതിവിവരകണക്കുകള് മാധ്യമങ്ങളിലൂടെ പ്രസിദ്ധീകരിക്കും. റബ്ബര് ബോര്‍ഡ് പ്രസിദ്ധീകരിക്കുന്ന സ്ഥിതിവിവര കണക്കുകല് ക്രോഡീകരിച്ചാല് കാണുവാന് കഴിയുന്നത് കണക്കിലെ തിരിമറികളാണ്. അതൊന്നും തന്നെ മാധ്യമങ്ങളില് ലഭിക്കില്ല. ബ്ലോഗുകള് സൈറ്റുകള് ആഡിയോ-വീഡിയോകള് തുടങ്ങിയ നവമാധ്യമങ്ങളും സോഷ്യല് നെറ്റ്‌വര്‍ക്കുകളും വ്യത്യസ്തമാവുന്നത് മാധ്യമങ്ങളെ കടത്തിവെട്ടി എഡിറ്റിംഗും സെന്‍സറിംഗും ഇല്ലാതെ പ്രസിദ്ധീകരിച്ചാണ്.\nവര്‍ഷങ്ങളായി കേരളത്തില് പ്രചരിപ്പിക്കപ്പെട്ട ക്രോസ്‌ബ്രീഡ് ഇനം പശുക്കളുടെ പാലില് ബീറ്റാകേസിന് A1 അടങ്ങിയിട്ടുണ്ട് എന്നും അത് ആരോഗ്യത്തിന് ഹാനികരമാണ് എന്നും വെറ്റിറനറിയൂണിവേഴ്സിറ്റിയുടെ ഡോ. മുഹമ്മദിന്റെ ഗവേഷണഫലം പ്രസിദ്ധീകരിച്ചിട്ടും മാധ്യമങ്ങളോ യൂണിവേഴ്സിറ്റിയോ അത് പ്രസിദ്ധീകരിക്കില്ല. നമ്മുടെ നാടന് തനത് ഇനങ്ങളടെ പാലില് ബീറ്റാകേസിന് A2 ആരോഗ്യത്തിന് ഹാനികരമല്ല എന്ന് മാത്രമല്ല അത് ഔഷധഗുണമുള്ളതാണ് എന്ന് കര്‍ഷകര്‍ക്ക് ഇന്നും അറിയാന് കഴിഞ്ഞിട്ടില്ല. ഇവയെ കൂട്ടത്തോടെ നശിപ്പിച്ചതിന്റെ ദോഷം ഇന്നല്ലെങ്കില് നാളെ ജനം തിരിച്ചറിയും.\nകേന്ദ്രീകൃത മാലിന്യസംസ്കരണവും, പരിസ്ഥിതി മലിനീകരണവും എന്ന വിഷയത്തിലും മാധ്യമങ്ങള് വായനക്കാരനെ വിഢിയാക്കുകയാണ് ചെയ്യുന്നത്. ജൈവ ജൈവേതര മാലിന്യങ്ങള് കൂട്ടിക്കലര്‍ത്തി ഘനലോഹങ്ങളും വിഷാംശവും കലര്‍ന്ന ജൈവ വളങ്ങള് കൃഷിവകുപ്പിലൂടെ കര്‍ഷകരിലെത്തിയതും മാധ്യമങ്ങള് അറിഞ്ഞില്ല. മനുഷ്യവിസര്‍ജ്യം എന്ന അമൂല്യ ജൈവ സമ്പത്ത് പാഴാക്കുന്നതിനെപ്പറ്റി മാധ്യമങ്ങള് വൈവധ്യമാര്‍ന്ന റിപ്പോര്‍ട്ടാണ് നല്‍കുന്നത്. ജലാശയങ്ങളിലെ കോളിഫാം ബാക്ടീരിയയുടെ അളവ് വര്‍ദ്ധനയുടെ കണക്ക് പ്രസിദ്ധീകരിക്കുന്ന മാധ്യമങ്ങള്‍ക്ക് അതിന് പരിഹാരം നിര്‍ദ്ദേശിക്കുവാനുള്ള കഴിവില്ല. കാര്‍ഷികമേഖലയെ തകര്‍ത്തത് ജൈവ സമ്പത്തിന്റെ അഭാവമാണ്.\nപോസ്റ്റ് ചെയ്തത് kerala farmer ല് വെള്ളിയാഴ്‌ച, ഫെബ്രുവരി 22, 2013 അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\nലേബലുകള്: കൃഷി, മാധ്യമം, വാര്‍ത്ത\nകാര്‍ഷികമേഖലയുടെ തകര്‍ച്ചയില് മാധ്യമങ്ങളുടെ പങ്ക്...


ഇടക്കാല തിരഞ്ഞെടുപ്പില്ല; പറ്റില്ലെങ്കില് ഇറങ്ങിപ്പോകൂ: കര്‍ണാടക സര്‍ക്കാരിനോട് യെദ്യൂരപ്പ-Yeddyurappa asks Congress-JDS alliance govt to quit if they can’t govern Karnataka\nYeddyurappa Asks Congress Jds Alliance Govt To Quit If They Cant Govern Karnataka\nനിയമസഭാ തിരഞ്ഞൈടുപ്പ് കഴിഞ്ഞ് 13 മാസത്തിന് ശേഷം വീണ്ടും മറ്റൊരു തിരഞ്ഞെടുപ്പിന് കര്‍ണാടകയിലെ വോട്ടര്‍മാര് സമ്മതിക്കില്ലെന്നും യെദ്യൂരപ്പ പറഞ്ഞു.\nJune 23, 2019 10:09:23 am\nബെംഗളൂരു: ആഭ്യന്തര അഭിപ്രായവ്യത്യാസങ്ങള് കാരണം കോണ്‍ഗ്രസ്-ജെഡിഎസ് സഖ്യ സര്‍ക്കാര് അധികകാലം നിലനില്‍ക്കില്ലെന്നും സംസ്ഥാനം ഭരിക്കാന് കഴിയില്ലെങ്കില് രാജിവച്ച് ഒഴിഞ്ഞു പോകണമെന്നും കര്‍ണാടക ബിജെപി അധ്യക്ഷന് ബി.എസ് യെദ്യൂരപ്പ. ഇടക്കാല തിരഞ്ഞെടുപ്പിനെ കുറിച്ചുള്ള വാര്‍ത്തകള് ഉയരുന്ന സാഹചര്യത്തിലാണ് യെദ്യൂരപ്പയുടെ പ്രതികരണം.\n‘സംസ്ഥാനത്തെ അധ്യക്ഷന് എന്ന നിലയില് ഞാനിത് നേരത്തേ വ്യക്തമായി പറഞ്ഞിട്ടുണ്ട്. ഞങ്ങള് 105 എംഎല്‍എമാരുണ്ട്. അവര് 20 അസംതൃപ്തരായ കോണ്‍ഗ്രസ്-ജെഡിഎസ് എംഎല്‍എംമാരും. നിങ്ങള്‍ക്ക് ഭരണകൂടം നടത്തിക്കൊണ്ട് പോകാനുള്ള കഴിവില്ലെങ്കില് രാജിവയ്ക്കുക,’ യെദ്യൂരപ്പ പറഞ്ഞു.\nRead More: ഫൈവ് സ്റ്റാർ ഹോട്ടൽ എന്തിന്, റോഡിൽ കിടന്നുറങ്ങാനും തയ്യാറെന്ന് എച്ച്.ഡി.കുമാരസ്വാമി\n‘സ്വാര്‍ത്ഥ താതാത്പര്യത്തോടെ അത്തരം തീരുമാനങ്ങളെടുക്കുന്നത് ശരിയല്ല. രാജിവച്ച് വീട്ടില് പോകുക. ഞങ്ങള് ഭരിച്ചോളാം. ഞാന് നേരത്തേ ഇത് പറഞ്ഞിട്ടുണ്ട്. എന്റെ അഭിപ്രായത്തില്, നിങ്ങള് അവരുടെ കലഹങ്ങള് നോക്കിയാല് മനസിലാകും ഈ സര്‍ക്കാര് അധികകാലം നിലനില്‍ക്കില്ല എന്ന്,’ യെദ്യൂരപ്പ കൂട്ടിച്ചേര്‍ത്തു.\nനിയമസഭയിലേക്ക് മധ്യകാല തിരഞ്ഞെടുപ്പ് നടക്കുമെന്ന കാര്യത്തില് സംശയമില്ലെന്ന മുന് പ്രധാനമന്ത്രിയും ജെഡിഎസ് നേതാവുമായ എച്ച്ഡി ദേവഗൗഡെയുടെ പ്രസ്താവനയുടെ തൊട്ടുപിന്നാലെയാണ് യെദ്യൂരപ്പ ഇങ്ങനെ പറഞ്ഞത്.\nതന്റെ മകൻ എച്ച് ഡി കുമാരസ്വാമിയുടെ നേതൃത്വത്തിലുള്ള കോൺഗ്രസ്-ജെഡി (എസ്) സർക്കാർ എത്ര കാലം തുടരുമെന്ന് അറിയില്ലെന്നും അത് മുതിർന്ന സഖ്യകക്ഷിയുടെ കൈയിലാണെന്നും ഗൗഡ പറഞ്ഞിരുന്നു.\nസഖ്യസർക്കാർ ജനങ്ങളുടെ ഉത്തരവിന് വിരുദ്ധമാണെന്നും കർണാടകയെ അതിൽ നിന്ന് മോചിപ്പിക്കുന്നത് തന്റെ പാർടി അജണ്ടയും പരിപാടിയാണെന്നും സംസ്ഥാന ബിജെപി ചുമതലയുള്ള മുരളീധർ റാവു പറഞ്ഞു.\n“കർണാടകയിലെ അപൂർണ്ണമായ ജോലികൾ ഞങ്ങൾ പൂർത്തിയാക്കണം. 105 സീറ്റുകൾ നേടിയ ശേഷം ഞങ്ങൾ സർക്കാരിൽ ഇല്ല. 38 സീറ്റുകളുള്ളവർ സർക്കാർ നടത്തുന്നു. ഇത് പൊതു ഉത്തരവിനെ പരിഹസിക്കുന്നതാണ്. ഈ സർക്കാർ ജനങ്ങളുടെ ഉത്തരവിന് എതിരാണ്, അത് കർണാടകയുടെ താൽപ്പര്യങ്ങൾക്ക് വിരുദ്ധമാണ്,” പാർട്ടി പ്രവർത്തകരെ അഭിസംബോധന ചെയ്ത് അദ്ദേഹം പറഞ്ഞു.\nTags: BS Yedyurappa, Karnataka\nബംഗളുരുവില് ലോക്ക്ഡൗണ് നീട്ടില്ല; കോവിഡിന് പരിഹാരം ലോക്ക്ഡൗണല്ലെന്നും ബിഎസ് യെദ്യൂരപ്പ


ന്യൂസിലന്‍ഡിലെ മുസ്‌ലിം പള്ളികളിലുണ്ടായ വെടിവയ്പ്പില് 49 മരണം - Janayugom Online\nBy: Web Desk | Friday 15 March 2019 10:43 PM IST\nക്രൈസ്റ്റ്ചര്‍ച്ച്: ന്യൂസിലന്‍ഡിലെ ക്രൈസ്റ്റ്ചര്‍ച്ചില് മുസ്‌ലിം പള്ളികളിലുണ്ടായ വെടിവയ്പ്പില് 49 മരണം. നിരവധിപ്പേര്‍ക്ക് ആക്രമണത്തില് പരിക്കേറ്റിട്ടുണ്ട്. ഇവരില് പലരുടെയും നില ഗുരുതരമാണെന്നാണ് റിപ്പോര്‍ട്ടുകള്. സെന്‍ട്രല് ക്രൈസ്റ്റ് ചര്‍ച്ചിലെ അല് നൂര് മസ്ജിദിലും സമീപത്തെ മറ്റൊരു പള്ളയിലുമാണ് വെടിവയ്പ്പ് നടന്നത്. വെള്ളിയാഴ്ച പ്രാര്‍ഥനയ്ക്കായി ആളുകള് തയ്യാറെടുക്കുന്നതിനിടെയായിരുന്നു ആക്രമണം. ന്യൂസിലന്‍ഡില് പര്യടനം നടത്തുന്ന ബംഗ്ലാദേശ് ക്രിക്കറ്റ് താരങ്ങളെ ലക്ഷ്യമിട്ടാണ് ആക്രമണം നടന്നതെന്നാണ് വിവരങ്ങള്. ടീമംഗങ്ങള് പള്ളിയിലേക്ക് എത്തുന്നതിനിടെയാണ് ആക്രമണം ഉണ്ടായത്. ഇവര് തലനാരിഴയ്ക്കാണ് രക്ഷപ്പെട്ടത്. ആക്രമണത്തിന്റെ പശ്ചാത്തലത്തില് ബംഗ്ലാദേശ്-ന്യൂസിലന്‍ഡ് മൂന്നാം ടെസ്റ്റ് മത്സരം റദ്ദാക്കി.\nവെടിവയ്പ്പില് ഇന്ത്യാക്കാരും മരിച്ചതായി സൂചനയുണ്ട്. സംഭവത്തിന് ശേഷം ഒന്‍പത് ഇന്ത്യക്കാരെ കാണാനില്ലെന്ന് റിപ്പോര്‍ട്ടുകള് പുറത്തുവന്നിരുന്നു. ന്യൂസിലന്‍ഡ് അധികൃതരുമായി തുടര്‍ച്ചയായി ബന്ധപ്പെടുന്നുണ്ടെന്നും കൂടുതല് വിവരങ്ങള്‍ക്ക് കാത്തിരിക്കുകയാണെന്ന് വിദേശകാര്യമന്ത്രാലയം അറിയിച്ചു. ആക്രമണത്തില് ഇരയായവരുടെ പേരുവിവരങ്ങളോ മറ്റ് വിശദാംശങ്ങളോ നല്‍കാനാവില്ലെന്നും വിദേശകാര്യമന്ത്രാലയത്തിന്റെ വാര്‍ത്താക്കുറിപ്പില് പറയുന്നു. അതേസമയം രണ്ട് ഇന്ത്യക്കാര് മരിച്ചതായും ഒരാള് ഗുരുതരാവസ്ഥയിലാണെന്നും സ്ഥിരീകരിക്കാത്ത റിപ്പോര്‍ട്ടുകളുമുണ്ട്.\nബ്രണ്ടന് ടാറന്റ് (28) എന്ന ഓസ്‌ട്രേലിയന് പൗരനാണ് നരനായാട്ടിന് പിന്നിലെന്നാണ് പ്രാഥമികവിവരം. ഇയാളുടെ തീവ്ര നിലപാടുകള് വ്യക്തമാക്കുന്ന 73 പേജുള്ള കുറിപ്പും ഇതിനോടകം പുറത്തുവന്നിട്ടുണ്ട്. ആക്രമണത്തിന്റെ ദൃശ്യങ്ങള് പ്രതി ലൈവായി ഫെയ്‌സ്ബുക്കില് സ്ട്രീം ചെയ്തിരുന്നു. സമൂഹ മാധ്യമങ്ങളില് പ്രചരിക്കുന്ന ഈ വീഡിയോ പങ്കുവയ്ക്കുന്നതിനെതിരേ ന്യൂസിലന്‍ഡ് പൊലീസ് രംഗത്തെത്തിയിട്ടുണ്ട്. സംഭവവുമായി ബന്ധപ്പെട്ട് ഒരു സ്ത്രീ ഉള്‍പ്പെടെ നാലുപേരെ കസ്റ്റഡിയില് എടുത്തിട്ടുണ്ടെന്ന് ന്യൂസിലന്‍ഡ് പൊലീസ് അറിയിച്ചു.\nമധ്യ ക്രൈസ്റ്റ് ചര്‍ച്ചിലെ അല്‍നൂര് പള്ളിയിലാണ് ആദ്യം വെടിവയ്പ്പ് ഉണ്ടായത്. പിന്നീടാണ് ലിന്‍ഡുവിലെ രണ്ടാമത്തെ പള്ളിയില് ആക്രമണം ഉണ്ടാകുന്നത്. സൈനികന്റെ വേഷത്തിലാണ് അക്രമി എത്തിയതെന്ന് ദൃക്‌സാക്ഷികള് പറയുന്നു.ഓട്ടോമാറ്റിക് റൈഫിളുമായെത്തിയ ഇയാള് പ്രാര്‍ത്ഥനക്കെത്തിയ ആളുകളുടെ നേര്‍ക്ക് വെടിയുതിര്‍ക്കുകയായിരുന്നു. കൊച്ചുകുട്ടികള് ഉള്‍പ്പെടെ ഉള്ളവര്‍ക്ക് പരിക്കേറ്റിട്ടുണ്ട്. പള്ളികളിലേക്ക് ഉടനെ ആളുകള് വരരുതെന്ന് സര്‍ക്കാര് മുന്നറിയിപ്പ് നല്‍കി. പ്രദേശത്തെ സ്‌കൂളുകള്‍ക്ക് അവധി പ്രഖ്യാപിച്ചിരിക്കുകയാണ്. പ്രധാന കെട്ടിടങ്ങള്, സര്‍ക്കാര് സ്ഥാപനങ്ങള് എന്നിവ പൂട്ടണമെന്നും പൊലീസ് നിര്‍ദ്ദേശമുണ്ട്.\nകാഠ്മണ്ഡുവിലെ സ്‌ഫോടന പരമ്പരയില്4മരണം\nഗിസ പിരമിഡുകള്‍ക്ക് സമീപത്ത് സ്‌ഫോടനം: 17 വിനോദസഞ്ചാരികള്‍ക്ക് പരിക്ക്\nശ്രീലങ്കയില് മുസ്ലിം പള്ളികള്‍ക്ക് നേരെ ആക്രമണം; മൂന്ന് പേര്‍ക്ക് പരിക്ക്\nന്യൂസിലന്‍ഡ് ഭീകരാക്രമണത്തില് കൊല്ലപ്പെട്ട ആന്‍സിയുടെ മൃതദേഹം നാട്ടിലെത്തിച്ചു\nആര്‍എസ്എസ് പ്രവര്‍ത്തകന്‍റെ വീട്ടില് ബോംബ് സ്ഫോടനം; രണ്ട് കുട്ടികള്‍ക്ക് ഗുരുതരപരിക്ക്\nസൊമാലിയയില് ബോംബ് സ്‌ഫോടനം; അഞ്ച് പേര് കൊല്ലപ്പെട്ടു\nഫിലിപ്പിന്‍സ് പള്ളിയില് ഇരട്ട സ്ഫോടനം; 21 പേര് കൊല്ലപ്പെട്ടു\nപൊലീസ് കേഡറ്റ് ട്രെയിനിംഗ് അക്കാദമിക്കു നേരെ ആക്രമണം; 20 പേര് കൊല്ലപ്പെട്ടു


Meera manu facebook post | ഞങ്ങൾ ഒക്കെ ക്ഷേത്രത്തിൽ പോകുന്നത് ഈശ്വരനിൽ മനസ് അർപ്പിക്കാനാണ്; ഇനീപ്പോ കുളിക്കാതേം നനക്കാതേം അമ്പലത്തിൽ പോകുവാൻ ഉദ്ദേശിച്ചിട്ടും ഇല്ല..ശീലിച്ചു പോയി; പച്ച മലയാളത്തിൽ പറയട്ടെ കപ്പലണ്ടി പൊതിയാൻ പോലും കൊള്ളില്ലാത്ത ആ പേപ്പർ കഷണത്തിന്റെ പേരൊന്നു മാറ്റണം; ക്ഷേത്രത്തിൽ പോകുന്ന സ്ത്രീകളെ കുറിച്ചുള്ള വിവാദ പരാമർശത്തിൽ എസ്.ഹരീഷിനും മാതൃഭൂമിക്കുമുള്ള മീര മനുവിന്റെ മറുപടി സോഷ്യൽ മീഡിയയിൽ വൈറലാകുന്നു - MarunadanMalayali.com\nJuly 18, 2018 | 04:12 PM IST | Permalink\nതിരുവനന്തപുരം: 'പെൺകുട്ടികൾ എന്തിനാണ് ഇങ്ങനെ കുളിച്ച് സുന്ദരിമാരായ അമ്പലത്തിൽ പോകുന്നന്നത്? ആറു മാസം മുൻപ് വരെ കൂടെ നടക്കാനുണ്ടായിരുന്ന സുഹൃത്ത് ഒരിക്കൽ ചോദിച്ചു. 'പ്രാർത്ഥിക്കാൻ' ഞാൻ പറഞ്ഞു. 'അല്ല, നീ ഒന്നുകൂടെ സൂക്ഷിച്ച് നോക്ക്, ഏറ്റവും നല്ല വസ്ത്രങ്ങൾ ഏറ്റവും ഭംഗിയായി അണിഞ്ഞു ഏറ്റവും ഒരുങ്ങി എന്തിനാണ് പ്രാർത്ഥിക്കുന്നത്? തങ്ങൾ ലൈംഗിക ബന്ധത്തിൽ ഏർപ്പെടാൻ തയ്യാറാണെന്ന് അബോധപൂർവമായി പ്രഖ്യാപിക്കുകയാണവർ'. ഞാൻ ചിരിച്ചു. 'അല്ലെങ്കിൽ അവരെന്താണ് മാസത്തിൽ നാലോ അഞ്ചോ ദിവസം അമ്പലത്തിൽ വരാത്തത്? തങ്ങൾ അതിന് തയ്യാറല്ലെന്ന് അറിയിക്കുകയാണ്. പ്രത്യകിച്ചും അമ്പലത്തിലെ തിരുമേനിമാരെ. അവരായിരുന്നല്ലോ പണ്ട് ഈ കാര്യത്തിന്റെ ആശാന്മാർ.'-മാതൃഭൂമി ആഴ്ചപ്പതിപ്പിൽ പ്രസദ്ധീകരിക്കുന്ന യുവ എഴുത്തുകാരിൽ ശ്രദ്ധേയനായ എസ്. ഹരീഷിന്റെ മീശ എന്ന നോവലിലെ രണ്ട് കഥാപാത്രങ്ങൾ തമ്മിലെ സംഭാഷണമാണ്.\nപക്ഷേ ഇതിനെ ആവിഷ്‌കാര സ്വാതന്ത്ര്യമായി കാണാൻ ചിലർക്കായില്ല. അങ്ങനെ ഹരീഷിനെതിരെ സംഘപരിവാർ സൈബർ ആക്രമണവും തുടങ്ങി. ഒടുവിൽ ഫെയ്സ് ബുക്കും പൂട്ടി ഹരീഷ് രക്ഷപെട്ടു.ഈ വിഷയത്തിൽ മീര മനു എഴുതിയ പോസ്റ്റാണ് ഇപ്പോൾ സോഷ്യൽ മീഡിയയിൽ വൈറലാകുന്നത്.\nഅമ്പലത്തിലേക്കാണ്... കുളിച്ച് വൃത്തിയുള്ള വസ്ത്രം ധരിച്ചു വേണം ഭഗവാനെ കാണാൻ പോകുവാൻ എന്ന് നിരവധി ആചാര്യന്മാർ പറഞ്ഞു കേട്ടിട്ടുണ്ട്... എവിടേക്കായാലും ഏറ്റവും ഭംഗിയായി പോകാൻ ആഗ്രഹിക്കുന്നു. ഏതോ ഒരു മഹാൻ ഇതിനൊക്കെ പുതിയ വ്യാഖ്യാനം ഉണ്ടാക്കിയതായി വായിച്ചു. മിസ്റ്റർ ഹരീഷ് താങ്കൾ വളർന്ന ചുറ്റുപാടിൽ കണ്ടു ശീലിച്ചത് ആ ബന്ധത്തിന് പോകുന്നവരെ മാത്രം ആകാം. ഇ സാഹചര്യങ്ങളുടെ സമ്മർദം ആണല്ലോ വാക്കുകളായി പ്രതിഫലിക്കുന്നത്. ഞങ്ങൾ ഒക്കെ ക്ഷേത്രത്തിൽ പോകുന്നത് ഈശ്വരനിൽ മനസ് അർപ്പിക്കാനാണ്. ഇനീപ്പോ കുളിക്കാതേം നനക്കാതേം അമ്പലത്തിൽ പോകുവാൻ ഉദ്ദേശിച്ചിട്ടും ഇല്ല. ശീലിച്ചു പോയി. അതുകൊണ്ട് കൂപ മണ്ഡൂകമേ നീ കാണുന്നത് മാത്രമല്ല ഈ ലോകം എന്ന് അറിയിക്കട്ടെ.\nമാധ്യമ ലോകത്തു 10 വർഷം തികച്ച ഒരു വ്യക്തിയുടെ ഭാര്യയാണ് ഞാൻ. മാധ്യമ ധർമവും വ്യക്തമായ നിലപാടുകളും ഉള്ള ചുരുക്കം ചില മാധ്യമ പ്രവർത്തകരെ ദൂരെ നിന്നെങ്കിലും നോക്കി കണ്ടിട്ടുണ്ട്. പല ഘട്ടങ്ങളിലും അവരിൽ പലരുടെയും കാഴ്ചപ്പാടുകളോടും ബഹുമാനം തോന്നിയിട്ടുണ്ട്. ഇ ഉണ്ട ചോറിന് നന്ദി കാണിക്കുക എന്ന രീതി അല്പമൊക്കെ ഉള്ളതുകൊണ്ട് ചിലപ്പോഴൊക്കെ നിങ്ങളുടെ വർഗത്തോട് തോന്നിയ ദേഷ്യമൊക്കെ മറച്ചു പിടിച്ചിട്ടുണ്ട്.\nപക്ഷെ നിങ്ങൾ ചെയ്ത ആഭാസം പൊറുക്കാൻ കഴിയില്ല. കുറഞ്ഞ പക്ഷം ആ പേരിനോടുള്ള പ്രതിബദ്ധതയെങ്കിലും കാണിക്കേണ്ടിയിരുന്നു. കാരണം അന്തസും സംസ്‌ക്കാരവും ഉള്ളവർക്ക് മാതൃഭൂമി എന്ന വാക്ക് ഒരു വികാരമാണ്. ടിഷ്യു പേപ്പർ എന്നൊക്കെ പറഞ്ഞ് ഇംഗ്ലീഷികരിക്കാതെ പച്ച മലയാളത്തിൽ പറയട്ടെ കപ്പലണ്ടി പൊതിയാൻ പോലും കൊള്ളില്ലാത്ത ആ പേപ്പർ കഷണത്തിന്റെ പേരൊന്നു മാറ്റണം. കാരണം ആ വാക്ക് ഉച്ചരിക്കാനുള്ള യോഗ്യത നിങ്ങൾക്കില്ല അത്ര തന്നെ...


അവര്‍ക്ക് അതേ ഭാഷയില് തന്നെ മറുപടി നല്‍കണം; അത്രയും ഹൃദയവിശാലതയേ തനിക്കുള്ളൂ: സുരേഷ് ഗോപി - Samakalika Malayalam\nഅവര്‍ക്ക് അതേ ഭാഷയില് തന്നെ മറുപടി നല്‍കണം; അത്രയും ഹൃദയവിശാലതയേ തനിക്കുള്ളൂ: സുരേഷ് ഗോപി\nBy സമകാലിക മലയാളം ഡെസ്‌ക് | Published: 10th April 2019 09:51 PM |\nLast Updated: 10th April 2019 09:51 PM | A+A A- |\nതൃശൂര്: 'മോദി 15 ലക്ഷം അണ്ണാക്കിലേക്കു തള്ളിത്തരുമെന്നു കരുതിയോ' എന്ന വിവാദ പ്രസംഗത്തില് വിശദീകരണവുമായി തൃശൂരിലെ എന്‍ഡിഎ സ്ഥാനാര്‍ത്ഥി സുരേഷ് ഗോപി. 'പൊള്ളത്തരം വിളിച്ചുപറഞ്ഞ ഒരു വര്‍ഗത്തോടുള്ള മറുപടിയാണ് തന്റേത്. അവര് ഒരുപാടുപേരെ വഴിതെറ്റിക്കുന്നു. അതിന്റെ സത്യാവസ്ഥ അറിയണമെങ്കില് അവര് പറഞ്ഞ ഭാഷയില്‍ത്തന്നെ മറുപടി നല്‍കണം. അത്രയും ഹൃദയവിശാലതയേ എനിക്കുള്ളൂ'- സുരേഷ് ഗോപി വ്യക്തമാക്കി. ഇത്തരം കാര്യങ്ങള് തിരഞ്ഞെടുപ്പില് തിരിച്ചടിയാവില്ലെന്നും അദ്ദേഹം കൂട്ടിച്ചേര്‍ത്തു.\nഎല്ലാ അക്കൗണ്ടുകളിലേക്കും 15 ലക്ഷം രൂപ വീതം ഇടുമെന്ന് പ്രധാനമന്ത്രി നരേന്ദ്രമോദി പറഞ്ഞതിനെക്കുറിച്ചു സംസാരിക്കവെയാണ് സുരേഷ് ഗോപി വിവാദ പരാമര്‍ശം നടത്തിയത്. പത്തനംതിട്ട സ്ഥാനാര്‍ഥി കെ സുരേന്ദ്രനെ വേദിയിലിരുത്തിയായിരുന്നു സുരേഷ് ഗോപിയുടെ പ്രസംഗം.\n'15 ലക്ഷം ഇപ്പോ വരും. പുച്ഛമാണു തോന്നുന്നത്. ഹിന്ദി നീ അറിയണ്ട. ഇംഗ്ലിഷ് നീ അറിയേണ്ട. ഇംഗ്ലിഷ് അറിയാത്തവരാരും ഇവിടെ ഇല്ല എന്നു നീ അവകാശപ്പെടരുത്, ഹിന്ദി അറിയാത്തവരാണ് ഇവിടുള്ളത് എന്നും നീ അവകാശപ്പെടരുത്. അറിയില്ലെങ്കില് അറിയുന്നവരോടു ചോദിച്ചു മനസിലാക്കണം. എന്താണു പ്രധാനമന്ത്രി പറഞ്ഞത്? ഇന്ത്യയ്ക്കു പുറത്തുള്ള കള്ളപ്പണം സംഭരണ കേന്ദ്രങ്ങള്. സ്വിസ് ബാങ്ക് അടക്കമുള്ളവ. അതിന് അവര്‍ക്കു നിയമാവലിയുണ്ട്. ഇന്ത്യന് നിയമവുമായി അങ്ങോട്ടു ചെന്നു ചോദ്യം ചെയ്യാന് കഴിയില്ല. അവിടെ 1050 വര്‍ഷമായി എന്നു പറയുമ്പോള് ഏതൊക്കെ മഹാന്‍മാരാണ്. നമ്മുടെ പല മഹാന്മാരും പെടും. റോസാപ്പൂ വച്ച മഹാനടക്കം വരും ആ പട്ടികയില്. കൊണ്ടു ചെന്ന് അവിടെ കൂമ്പാരം കൂട്ടിയ പണം കൊണ്ടുവന്നാല് ഇന്ത്യന് പൗരന്മാര്‍ക്ക് ഓരോരുത്തര്‍ക്കും 15 ലക്ഷം വച്ച് പങ്കുവയ്ക്കാനുള്ള പണമുണ്ടത് എന്നു പറഞ്ഞതിന് മോദി ഇപ്പോത്തന്നെ ഈ കറവപ്പശുവിന്റെ മുതുകില് തണുത്ത വെള്ളം ഒഴിച്ചു കറന്ന് ഒഴുക്കി അങ്ങ് അണ്ണാക്കിലേക്കു തള്ളി തരുമെന്നാണോ അതിന്റ അര്‍ത്ഥം. ഊളയെ ഊളയെന്നെ വിളിക്കാനേ കഴിയൂ' - ഇതായിരുന്നു സുരേഷ് ഗോപിയുടെ വിവാദ പ്രസംഗം.\nസുരേഷ് ഗോപി വിവാദ പ്രസംഗം വിശദീകരണം


തൃക്കണ്ണാട്ട് ഹോട്ടല് അടപ്പിക്കാനെത്തിയ പൊലീസ് സംഘവും ഹോട്ടലിലുണ്ടായിരുന്നവരും തമ്മിലുണ്ടായ സംഘര്‍ഷം; 15 പേര്‍ക്കെതിരെ കേസ് – Utharadesam\nബേക്കല്: കോവിഡ് മാനദണ്ഡം ലംഘിച്ചതിന് ഹോട്ടല് അടപ്പിക്കാനെത്തിയ പൊലീസ് സംഘവും ഹോട്ടലിലുണ്ടായിരുന്നവരും തമ്മില് സംഘര്‍ഷം. പൊലീസിന്റെ ലാത്തിയടിയേറ്റ് പലര്‍ക്കും പരിക്കേറ്റു. സംഘര്‍ഷത്തില് അഡീഷണല് എസ്.ഐക്കും പരിക്കുണ്ട്.\nചൊവ്വാഴ്ച രാത്രി 11.30 മണിയോടെ ബേക്കല് തൃക്കണ്ണാടിനടുത്ത സീ പാര്‍ക്ക് ഹോട്ടലിലാണ് പൊലീസും അവിടെ ഉണ്ടായിരുന്നവരും തമ്മില് സംഘര്‍ഷം ഉണ്ടായത്. അക്രമത്തില് ബേക്കല് പൊലീസ് സ്റ്റേഷനിലെ അഡീണല് എസ്.ഐ പി.ജെ. സെബാസ്റ്റ്യന്(54), സീ പാര്‍ക്ക് ഹോട്ടല് ഉടമ ഷഫൈര് എന്നിവര് അടക്കം പലര്‍ക്കും പരിക്കേറ്റു. സെബാസ്റ്റ്യന് കാസര്‍കോട് ജനറല് ആസ്പത്രിയിലും ഷഫൈര് സ്വകാര്യ ആസ്പത്രിയിലും ചികിത്സയിലാണ്. കോവിഡ് പ്രോട്ടോകോള് ലംഘിച്ച് രാത്രി വൈകി ഹോട്ടല് പ്രവര്‍ത്തിക്കുന്നതായി വിവരം ലഭിച്ചതിനെ തുടര്‍ന്ന് അടപ്പിക്കാന് ചെന്നപ്പോള് ഇതിനെ ചോദ്യം ചെയ്ത് ഹോട്ടല് ഉടമയുടെ നേതൃത്വത്തില് പൊലീസിനെ അക്രമിക്കുകയാണുണ്ടായതെന്ന് അഡി. എസ്.ഐ. സെബാസ്റ്റ്യന് പറഞ്ഞു. എന്നാല് സോഷ്യല് മീഡിയകളില് പ്രചരിപ്പിക്കുന്ന വീഡിയോകളില് പൊലീസ് ഹോട്ടലില് കയറി ലാത്തി കൊണ്ട് പലരെയും അടിക്കുന്ന രംഗങ്ങളും കാണാം.\nഎസ്.ഐ അക്രമിക്കപ്പെട്ടതറിഞ്ഞ് സി.ഐ യു.പി. വിപിന്റെയും എസ്.ഐ രാജീവന്റെയും നേതൃത്വത്തില് കൂടുതല് പൊലീസുകാര് സീ പാര്‍ക്ക് ഹോട്ടലിലെത്തിയിരുന്നു. ഹോട്ടലില് ഭക്ഷണം കഴിച്ചു കൊണ്ടിരിക്കുകയായിരുന്ന പലരെയും പൊലീസ് തല്ലിയതായി പരാതിയുണ്ട്. പൊലീസിനെ അക്രമിച്ചതിനും കൃത്യനിര്‍വ്വഹണം തടസപ്പെടുത്തിയതിനും 15 പേര്‍ക്കെതിരെ പൊലീസ് കേസെടുത്തു. റഷീദ് എന്നയാളെ അറസ്റ്റ് ചെയ്തു.


സെന്‍ട്രല് ബാങ്ക് അംഗീകാരം നല്‍കിയ സ്വര്‍ണക്കട്ടികള് വിറ്റഴിക്കാനൊരുങ്ങി വെനസ്വലന് സര്‍ക്കാര്\nരാജ്യത്തിന്റെ സാമ്പത്തിക സ്ഥിതി മെച്ചപ്പെടുത്തുന്നതിന് വേണ്ടിയുള്ള ഒരു പദ്ധതിയായാണ് വെനസ്വലന് സര്‍ക്കാര് കൊണ്ട് വരുന്നത്\n28 Aug, 2018 at 03:26 AM\nരാജ്യത്തിന്റെ പൊതുവരുമാനം മെച്ചപ്പെടുത്തുന്നതിന് വേണ്ടി വ്യത്യസ്തമായ ഒരു പദ്ധതിയുമായി വെനസ്വല . സെന്‍ട്രല് ബാങ്ക് അംഗീകാരം നല്‍കിയ 2.5 ഗ്രാമിന്റെ സ്വര്‍ണ്ണ ബാറുകള് ജനങ്ങളിലേക്ക് വിറ്റഴിക്കാനൊരുങ്ങുകയാണ് വെനസ്വലന് ഗവണ്‍മെന്റ്.\nരാജ്യത്തിന്റെ സാമ്പത്തിക സ്ഥിതി മെച്ചപ്പെടുത്തുന്നതിന് വേണ്ടിയുള്ള ഒരു പദ്ധതിയായാണ് വെനസ്വലന് സര്‍ക്കാര് കൊണ്ട് വരുന്നത്. രാജ്യത്തിന്റെ സ്വർണ്ണ കരുതൽ ആനുകൂല്യങ്ങൾ പ്രയോജനപ്പെടുത്തി കടുത്ത സാമ്പത്തിക പ്രതിസന്ധിയില് നിന്നും വെനസ്വലയെ രക്ഷപ്പെടുത്താന് ഈ പദ്ധതി സഹായകമാകുമെന്നാണ് കരുതുന്നത്. സര്‍ക്കാരിന്റെ പുതിയ പദ്ധതിയില് ഭാകമാകാന് പ്രസിഡന്റ് നിക്കോളാസ് മദ്യൂറോ ജനങ്ങളോട് അഭ്യര്‍ഥിച്ചു. രാജ്യത്തെ ജനങ്ങള് തങ്ങളുടെ സമ്പാദ്യം സ്വര്‍ണ്ണത്തില് നിക്ഷപിക്കണമെന്നും മദ്യൂറോ പറഞ്ഞു.\nലോകത്ത് ഏറ്റവും വലിയ എണ്ണ ശേഖരമുള്ള രാജ്യങ്ങളില് ഒന്നാണ് വെനസ്വല . എന്നാല് കടുത്ത സാമ്പത്തിക പ്രതിസന്ധിയാണ് അഭിമുഖീകരിച്ച് കൊണ്ടിരിക്കുന്നത്. ഇത് മൂലം വെനസ്വലന് കറന്‍സിയുടെ മൂല്യം ദിനം പ്രതി കുറഞ്ഞ് കൊണ്ടിരിക്കുകയും ജനങ്ങളുടെ നിക്ഷപത്തില് വലിയ തകര്‍ച്ചയുണ്ടാകുകയും ചെയ്തിട്ടുണ്ട്. കഴിഞ്ഞ വര്‍ഷം സെപ്തംബറിൽ മിനിമം വേതന വർദ്ധിപ്പിക്കാൻ മഡുറോ ഉത്തരവിട്ടിരുന്നു. വിരമിച്ചവർ, വീട്ടമ്മമാർ, ബിസിനസുകാർ, മധ്യവർഗക്കാരില് നിന്നുള്ള പ്രൊഫഷണലുകൾ, തുടങ്ങിയവര് സ്വർണക്കട്ടികൾ വാങ്ങുമെന്നാണ് സർക്കാർ പ്രതീക്ഷിക്കുന്നത്. ഗയാനയിലെ ചെറിയ സ്വര്‍ണ്ണ ഖനികളില് നിന്നും വെനസ്വലന് സെന്‍ട്രല് ബാങ്ക് നേരിട്ട് വാങ്ങുന്ന സ്വര്‍ണ്ണമാണ് ജനങ്ങളിലേക്ക് എത്തിക്കുന്നതെനന്ന് ഔദ്യോഗിക വൃത്തങ്ങള് അറിയിച്ചു.\nNicolas MaduroVenezuelan President


തളര്‍ന്നു വീണ വൃദ്ധനെ രണ്ട് കിലോമീറ്ററോളം അകലെയുള്ള പ്രാഥമികാരോഗ്യ കേന്ദ്രത്തില് എത്തിക്കാന് വേണ്ടി പൊലീസുകാരന് ചെയ്തത്... - FUTURELINE\nതളര്‍ന്നു വീണ വൃദ്ധനെ രണ്ട് കിലോമീറ്ററോളം അകലെയുള്ള പ്രാഥമികാരോഗ്യ കേന്ദ്രത്തില് എത്തിക്കാന് വേണ്ടി പൊലീസുകാരന് ചെയ്തത്…\nനെഞ്ചു വേദനയെ തുടര്‍ന്ന് വഴിയരികില് തളര്‍ന്നു വീണ വൃദ്ധനെ ചുമലിലേറ്റി രണ്ട് കിലോമീറ്ററോളം അകലെയുള്ള പ്രാഥമികാരോഗ്യ കേന്ദ്രത്തിലേക്ക് എത്തിച്ച പൊലീസുകാരനെ കയ്യടിച്ച് സോഷ്യല് മീഡിയ. ഉത്തരാഖണ്ഡിലെ ബൈരോ ഗട്ടിയില് ട്രാഫിക് നിയന്ത്രണ ഡ്യൂട്ടിയില് ജോലി ചെയ്യുന്ന ലേകേന്ദ്ര ബഹുഗുണയാണ് ഈ മനുഷ്യത്വം നിറഞ്ഞ പ്രവ്യത്തിയിലൂടെ ഏവരുടെയും അഭിനന്ദനങ്ങള്‍ക്ക് പാത്രമാവുന്നത്.\nഉത്തരാഖണ്ഡിലെ പ്രസിദ്ധമായ വൈഷ്‌ണോ ദേവി ക്ഷേത്രത്തിലേക്ക് തീര്‍ത്ഥാടകര് കാല്‍നടയായി നടന്നു കയറുന്ന കുന്നിന് ചെരിവാണ് ബൈരോ ഗട്ടി മേഖല. ഇവിടെയായിരുന്നു ലോകേന്ദ്ര ബഹുഗുണയ്ക്ക് ഡ്യൂട്ടി. മധ്യപ്രദേശില് നിന്നും ക്ഷേത്ര ദര്‍ശനത്തിനായെത്തിയ രഞ്ജി രജക് എന്ന വൃദ്ധനാണ് മല കയറുന്നതിനിടെ നെഞ്ചു വേദന അനുഭവപ്പെട്ടത് .\nഅവശനായി നിലത്ത് തളര്‍ന്നു വീണ് വൃദ്ധനെ ലോകേന്ദ്രയും മറ്റുള്ളവരും ചേര്‍ന്ന് കുതിരപ്പുറത്ത് കയറ്റി ആശുപത്രിയിലെത്തിക്കാന് ശ്രമിച്ചെങ്കിലും ഈ ശ്രമം വിജയിച്ചില്ല. ഇതിനെ തുടര്‍ന്നാണ് ലോകേന്ദ്ര ഉടന് തന്നെ ഒട്ടും സമയം കളയാതെ വൃദ്ധനെ ചുമലിലേറ്റി സമീപത്തുള്ള പ്രാഥമികാരോഗ്യ കേന്ദ്രത്തിലേക്ക് നടക്കുവാന് ആരംഭിച്ചത്.\nരണ്ട് കിലോമീറ്ററുകള്‍ക്കപ്പുറം യമുനോത്രിയിലായിരുന്നു ആരോഗ്യ കേന്ദ്രം. ഇത്രയും ദൂരം ഇദ്ദേഹം വ്യദ്ധനേയും കൊണ്ട് വേഗത്തില് നടന്നു നീങ്ങി. പ്രാഥമിക ശുശ്രൂഷകള്‍ക്ക് ശേഷം വൃദ്ധന് സുഖം പ്രാപിച്ച് വരുന്നതായി ഡോക്ടടര്‍മാര് വ്യക്തമാക്കി. പൊലീസ് ഉദ്യോഗസ്ഥന് വ്യദ്ധനേയും ചുമലിലേറ്റി ആശുപത്രിയിലേക്ക് നീങ്ങുന്ന ദൃശ്യത്തിന് സമൂഹ മാധ്യമങ്ങളില് വന് പ്രചാരമാണ് ലഭിച്ച് കൊണ്ടിരിക്കുന്നത്.\nഉത്തരാഖണ്ഡ് പൊലീസ് തന്നെയാണ് ഈ ചിത്രങ്ങള് സമൂഹ മാധ്യമങ്ങളില് പോസ്റ്റ് ചെയ്തത്. ഏതാനും ദിവസങ്ങള്‍ക്ക് മുന്‍പ് ഹിന്ദു പെണ്‍കുട്ടിയോടൊപ്പം ക്ഷേത്രത്തിന് സമീപം കാണപ്പെട്ടതിനെ തുടര്‍ന്ന് തീവ്ര മതവാദികള് ഒരു മുസ്‌ലിം യുവാവിനെ മര്‍ദ്ദിക്കാന് ശ്രമിച്ചിരുന്നു.\nഇതിനിടയില് യുവാവിനെ സദാചര വാദികളില് നിന്നും രക്ഷിച്ച് സ്വന്തം ഹൃദയത്തോട് ചേര്‍ത്ത് നിര്‍ത്തിയ ഉത്തരാഖണ്ഡിലെ മറ്റൊരു പൊലീസ് ഉദ്യോഗസ്ഥനും വാര്‍ത്തകളില് നിറഞ്ഞിരുന്നു. ഇത്തരത്തില് രാജ്യത്താകാമാനമുള്ള പൊലീസ് സേനകളില് മനുഷ്യത്വപരമായ പ്രവര്‍ത്തനങ്ങളാല് മാതൃകയാവുകയാണ് ഉത്തരാഖണ്ഡിലെ പൊലീസ് വകുപ്പ്.\nPrevious: ഒരു ‘സ്ഥിരം പ്രോസ്റ്റിറ്റ്യൂട്ട്’ ആയിപ്പോയേനെ, ആശങ്കപ്പെടുത്തിയ ആ കാര്യത്തെക്കുറിച്ച് സീമയുടെ വെളിപ്പെടുത്തൽ!!\nNext: ഇംഗ്ലണ്ട് പര്യടനത്തില് സഞ്ജുവിന് പകരക്കാരനെ കണ്ടെത്തി; മുംബൈ ഇന്ത്യന്‍സിന്റെ ഈ സൂപ്പര് താരം\nഅത് തിരിച്ചറിയാനുള്ള ബുദ്ധി എനിക്കുണ്ട്, ഞാൻ 36 വയസുള്ള സ്ത്രീയാണ്: ബിഗ് ബോസ് കൊടിയിറങ്ങി, ആദ്യ വെളിപ്പെടുത്തലുമായി രഞ്ജിനി ഹരിദാസ് രംഗത്ത്..??\nനമ്മള് ഭീഷണി നേരിടേണ്ടിവരുന്നത് ബുദ്ധിജീവികളില് നിന്നും സ്വതന്ത്രചിന്തകരില് നിന്നും ബിജെപി എം. എല് എ…\nഒന്നാം സ്ഥാനം കരസ്ഥമാക്കി റിലയന്‍സ് ജിയോ…….!\nമുല്ലപ്പെരിയാര് തകര്‍ന്നെന്ന വ്യാജ സന്ദേശം പ്രചരിപ്പിച്ചയാള് അറസ്‌റ്റില്…


three in police custody in bartonhill murder case | ബാർട്ടൺഹിൽ കൊലപാതകം: പ്രതി ഒളിവിൽ;3പേർ കസ്റ്റഡിയിൽ - Malayalam Oneindia\n8 min ago മാണി സി കാപ്പന് കനത്ത തിരിച്ചടി: എന്‍സികെയെ യുഡിഎഫില് പ്രവേശിപ്പിക്കില്ല, മൂന്ന് സീറ്റും നല്‍കില്ല\n23 min ago സുരേന്ദ്രനെ ജയിപ്പിക്കാൻ ബിജെപി;മത്സരിക്കുക ഈ മണ്ഡലത്തിൽ?5വർഷം കൊണ്ട്4ഇരട്ടി വോട്ട് വർധിച്ച എ പ്ലസ് മണ്ഡലം\nതിരുവനന്തപുരം: ബാർട്ടൺ ഹില്ലിൽ യുവാവിനെ വെട്ടിക്കൊലപ്പെടുത്തിയ കേസിൽ പ്രതി ഒളിവിൽ. മൂന്നു പേർ കസ്റ്റഡിയിൽ. ബാർട്ടൺ ഹിൽ സ്വദേശി എസ്.പി അനിൽകുമാറാണ് ഞായറാഴ്ച രാത്രി വെട്ടേറ്റ് മരിച്ചത്. ബാർട്ടൺ ഹില്ലിൽ താമസിക്കുന്ന ജീവനാണ് ഇയാളെ വെട്ടിയത്. സംഭവത്തിനു ശേഷം ഒളിവിൽ പോയ ജീവനു വേണ്ടി പൊലീസ് തെരച്ചിൽ ഊർജ്ജിതമാക്കി. ജീവന്റെ സഹോദരൻ, രണ്ട് സുഹൃത്തുക്കൾ എന്നിവരെയാണ് അന്വേഷക സംഘം കസ്റ്റഡിയിൽ എടുത്തത്.\nകസ്റ്റഡിയിലെടുത്തവരെ ചോദ്യം ചെയ്തു വരികയാണ്. കൃത്യത്തിൽ ഇവർ നേരിട്ട് പങ്കാളികളല്ലെന്നാണ് വിവരം. ഞായറാഴ്ച രാത്രി പതിനൊന്നിനായിരുന്നു സംഭവം. ബാർട്ടൺ ഹില്ലിൽ നിന്ന് ലോ കോളേജിലേക്ക് പോകുന്ന റോഡിൽ നിർത്തിയിട്ട ബൈക്കിൽ ഇരിക്കുകയായിരുന്ന അനിൽകുമാറിനെ ജീവൻ ആക്രമിക്കുകയായിരുന്നു. തലയ്ക്കാണ് വെട്ടിയത്.ലോ കോളേജ് റോഡിലെ പാർക്കിനടുത്ത് വെട്ടേറ്റ് ചോരയിൽ കുളിച്ച് കിടന്ന അനിലിനെ സുഹൃത്തുക്കളാണ് ആദ്യം കണ്ടത്.\nഉടൻ മ്യൂസിയം പൊലിസിൽ വിവരം അറിയിച്ചു. പൊലീസ് സ്ഥലത്ത് എത്തി അനിലിനെ മെഡിക്കൽ കോളേജ് ആശുപത്രിയിലേക്ക് മാറ്റിയെങ്കിലും ജീവൻ രക്ഷിക്കാനായില്ല. ഒരു മാസം മുമ്പ് അനിൽകുമാർ ജീവന്റെ വീട് കയറി ആക്രമിച്ചതിന്റെ പ്രതികാരമാണ് കൊലയ്ക്ക് പിന്നിൽ എന്ന് പൊലീസ് പറഞ്ഞു. ഇരുവർക്കും എതിരെ ക്രിമിനൽ കേസുകളുണ്ട്. പൊലിസ് നടപടികൾക്കു ശേഷം ബന്ധുക്കൾക്ക് വിട്ടുകൊടുത്ത അനിലിന്റെ മൃതദേഹം വീട്ടുവളപ്പിൽ സംസ്‌കരിച്ചു\nthree in police custody in bartonhill murder case


വാക്കു പാലിക്കാനാവാതെ ഹോർട്ടികോർപ്പ് ; കർഷകരുടെ കണ്ണീരിന് അന്ത്യമില്ല : Deepika.com Nattu Visesham\nനെടുമങ്ങാട് : ഹോർട്ടികോർപ്പ് വിളകൾ എടുക്കാതായതോടെ കർഷകർ ദുരിതത്തിൽ. താലൂക്കിൽ കൃഷി ഉപജീവന മാർഗമാക്കിയിട്ടുള്ള കർഷകരുടെ ഉല്പന്നങ്ങൾ ഇടനിലക്കാരില്ലാതെ വിറ്റഴിക്കാൻ ഒരിടം എന്നതായിരുന്നു മാർക്കറ്റിന്‍റെ ലക്ഷ്യം.\nകഴിഞ്ഞ സർക്കാരിന്‍റെ കാലത്താണ് മാർക്കറ്റിൽ തിങ്കൾ, ബുധൻ, വെള്ളി ദിവസങ്ങളിൽ കാർഷികോല്പന്നങ്ങൾ ലേലം ചെയ്ത് തുടങ്ങിയത്. മലയോര മേഖലയിൽ നിന്നു പോലും കാർഷികോല്പന്നങ്ങളുമായി കർഷകർ ഇവിടെ എത്തിച്ചിരുന്നു. മെച്ചപ്പെട്ട വിലയും സാധനങ്ങൾ ഒരു മാർക്കറ്റിൽ വിറ്റഴിക്കാമെന്ന പ്രതീക്ഷയും കൂടുതൽ കർഷകരെ മാർക്കറ്റിലെ അംഗങ്ങളാകാൻ പ്രേരിപ്പിച്ചു.\nആദ്യനാളുകളിൽ ഹോർട്ടികോർപ്പ് മുഴുവൻ സാധനങ്ങളും വിലയ്ക്കെടുത്തു. കർഷകർക്ക് വില നല്കാൻ കൂടുതൽ കാലതാമസം ഹോർട്ടി കോർപ്പ് വരുത്തിയപ്പോഴൊക്കെ സർക്കാർ തലത്തിൽ ഇടപെടലുണ്ടായതും കർഷകർക്ക് ആശ്വാസമായിരുന്നു. ആഴ്ചയിൽ മൂന്നു ദിവസം നടക്കുന്ന ലേലത്തിന് ഏതു തരം കാർഷികോല്പന്നമാണ് കൂടുതലായി എത്തുകയെന്ന് പറയാനാവില്ല.\nമരിച്ചീനിയാണ് കൂടുതലും എത്തിയിരുന്നത്. എത്ര ഉല്പന്നങ്ങൾ എത്തിയാലും ഹോർട്ടികോർപ്പ് അവർക്ക് ആവശ്യമുള്ള സാധനങ്ങൾ മാത്രമേ എടുക്കാറുള്ളൂ. ഇത് മാർക്കറ്റിൽ നിരവധി തവണ പ്രശ്നങ്ങൾക്ക് ഇടയാക്കിയിട്ടുണ്ട്. ഹോർട്ടികോർപ്പിന്‍റെ ചില്ലറ വിപണനശാലകളുടെ എണ്ണം കുറഞ്ഞതും. പുതിയവ തുടങ്ങാൻ നടപടിയില്ലാത്തതും കർഷകരെ ദുരിതത്തിലാക്കി. അന്താരാഷ്ട്ര മാർക്കറ്റിലെത്തുന്ന മുഴുവൻ കാർഷിക ഉല്പന്നങ്ങളും ഏറ്റെടുത്തു കൊള്ളാമെന്ന് കൃഷി മന്ത്രിയുടെ സാന്നിധ്യത്തിൽ നടന്ന ചർച്ചയിൽ കർഷകർക്ക് ഉറപ്പു നല്കിയിരുന്നതാണ്.\nഈ ഉറപ്പു പാലിക്കാനോ കാർഷിക താല്പര്യം സംരക്ഷിക്കാനോ അവർ തയാറാകുന്നില്ലെന്നാണ് കർഷകരുടെ പരാതി. കർഷകർക്ക് ഉപകരിക്കുന്നതരത്തിൽ മാർക്കറ്റിന്‍റെ പ്രവർത്തനം സജ്ജമാക്കാൻ കൃഷി വകുപ്പ് മുൻകൈയെടുക്കണമെന്നാണ് കർഷകരുടെ ആവശ്യം.


പുതിയ മാരുതി വിറ്റാര ബ്രെസ്സ പരസ്യചിത്രങ്ങള് പുറത്ത് - Malayalam DriveSpark\nപുതിയ മാരുതി വിറ്റാര ബ്രെസ്സ പരസ്യചിത്രങ്ങള് പുറത്ത്\nPublished: Wednesday, April 10, 2019, 13:55 [IST]\nഇന്ത്യന് എസ്‌യുവി വിപണിയില് മത്സരം കനക്കുകയാണ്. രാജ്യത്തെ മികച്ച വില്‍പ്പനയുള്ള എസ്‌യുവിയാണ് മാരുതി വിറ്റാര ബ്രെസ്സ. എന്നാല് അടുത്തിടെ വിപണിയിലെത്തിയ മഹീന്ദ്ര XUV300 -യും ഉടന് തന്നെ ഇന്ത്യയിലെത്താനിരിക്കരുന്ന ഹ്യുണ്ടായി വെന്യൂ എസ്‌യുവിയും ബ്രെസ്സയ്ക്ക് വല്ലാതെ ഭീഷണിയുയര്‍ത്തുന്നുണ്ട്. ഉപഭോക്താക്കള്‍ക്കിടയില് എസ്‌യുവിയുടെ സാന്നിധ്യം സജീവമാക്കാനും എസ്‌യുവിയെ കൂടുതല് അടുത്തറിയുന്നതിനുമായി പുതിയ രണ്ട് പരസ്യചിത്രങ്ങള് മാരുതി സുസുക്കി പുറത്തിറക്കിയിരിക്കുകയാണിപ്പോള്.\nസുഗമമായ ഡ്രൈവിംഗ് അനുഭൂതി ഉയര്‍ത്തിക്കാട്ടിയുള്ള പരസ്യങ്ങളാണ് മാരുതിയിപ്പോള് പുറത്തിറക്കിയിരിക്കുന്നത്. ഫിയറ്റ് നിര്‍മ്മിത 1.3 ലിറ്റര് മള്‍ട്ടിജെറ്റ് ടര്‍ബോചാര്‍ജിംഗ് ഡീസല് എഞ്ചിനാണ് മാരുതി വിറ്റാര ബ്രെസ്സയിലുള്ളത്.\nഇത് 89 bhp കരുത്തും 200 Nm torque ഉം സൃഷ്ടിക്കുന്നതാണ്. അഞ്ച് സ്പീഡ് മാനുവല്, ഓട്ടോമാറ്റിക്ക് ഗിയര്‍ബോക്‌സ് ഓപ്ഷനുകളാണ് പുതിയ മാരുതി വിറ്റാര ബ്രെസ്സയിലുള്ളത്.\nMost Read:പുത്തന് ഥാറുമായി മഹീന്ദ്ര, കൂടുതല് ചിത്രങ്ങള് പുറത്ത്\nനിലവില് ബ്രെസ്സയ്ക്ക് പെട്രോള് പതിപ്പില്ലെങ്കിലും ഉടന് തന്നെ ബ്രെസ്സയുടെ പെട്രോള് പതിപ്പിലേക്ക് മാരുതി ശ്രദ്ധ കേന്ദ്രീകരിക്കാന് സാധ്യതയുണ്ടെന്നാണ് റിപ്പോര്‍ട്ടുകള്. ഭാരത് സ്‌റ്റേജ് VI മാര്‍ഗനിര്‍ദ്ദേശങ്ങള് പ്രബല്യത്തിലെത്തുന്നതിന് മുമ്പ് തന്നെ മാരുതി സുസുക്കി വിറ്റാര ബ്രെസ്സ പെട്രോള് പതിപ്പ് എത്തിമെന്നാണ് പ്രതീക്ഷിക്കുന്നത്.\nകമ്പനി തദ്ദേശിയമായി വികസിപ്പിച്ച 1.5 ലിറ്റര് ടര്‍ബോ ഡീസല് എഞ്ചിന് പുതിയ മാരുതി ബ്രെസ്സയ്ക്ക് ലഭിക്കുമെന്നും സൂചനകളുണ്ട്. നാല് സിലിണ്ടറുള്ള ഈ മോട്ടോര്, മാരുതി സിയാസ് സെഡാനില് ഇതിനകം എത്തിക്കഴിഞ്ഞു.\n1.3 ലിറ്റര് യൂണിറ്റിനെക്കാളും അധിക കരുത്ത് പകരുന്നതാണീ എഞ്ചിന്. 94 bhp കരുത്തും 225 Nm torque ഉം കുറിക്കാന് കഴിവുള്ള പുത്തന് എഞ്ചിനില് ആറ് സ്പീഡ് മാനുവല് ഗിയര്‍ബോക്‌സാണുള്ളത്.\nനിലവില് ഉപയോഗിക്കുന്ന ഫിയറ്റ് നിര്‍മ്മിത എഞ്ചിന് ഭാരത് സ്റ്റേജ് VI മാര്‍ഗനിര്‍ദ്ദേശങ്ങള്‍ക്കനുസൃതമല്ല എന്നിരിക്കേ, പുത്തന് എഞ്ചിനില് വിറ്റാര ബ്രെസ്സ എന്നെത്തുമെന്ന കാര്യത്തില് മാത്രമെ ഇനി ചിന്തിക്കേണ്ടതുള്ളൂ. ആറ് സ്പീഡ് സ്പീഡ് മാനുവല് ഗിയര്‍ബോക്‌സ് തന്നെ പുത്തന് എഞ്ചിനില് തുടരാനാണ് സാധ്യത.\nMost Read:35,760 രൂപ പിഴ കുടിശ്ശികയുമായൊരു മഹീന്ദ്ര XUV500, പിടികൂടിയത് വാഹന പരിശോധനയ്ക്കിടെ\nഎന്നാല്, ബ്രെസ്സയുടെ എതിരാളികളെല്ലാം തന്നെ ഓട്ടോമാറ്റിക്ക് ഗിയര്‍ബോക്‌സിലേക്ക് ചുവട് മാറിക്കഴിഞ്ഞു. നേരിയ ഹൈബ്രിഡ് സംവിധാനവും പുതിയ ബ്രെസ്സ പെട്രോള് പതിപ്പില് മാരുതി അവതരിപ്പിക്കാനാവണ് സാധ്യത.\nദില്ലി എക്‌സ്‌ഷോറൂം പ്രകാരം വിറ്റാര ബ്രെസ്സയുടെ പ്രാരംഭ വകഭേദത്തിന് 7.85 ലക്ഷം രൂപയാണ് വില. ഇരട്ട എയര്‍ബാഗുകള്, പിന് പാര്‍ക്കിംഗ് സെന്‍സറുകള്, സ്പീഡ് അലര്‍ട്ട്. സീറ്റ് ബെല്‍റ്റ് റിമൈന്‍ഡര്, എബിഎസ്, ഇബിഡി തുടങ്ങിയ സുരക്ഷ സജ്ജീകരണങ്ങള് മാരുതി വിറ്റാര ബ്രെസ്സയിലുണ്ട്. അടുത്ത വര്‍ഷം എസ്‌യുവിയുടെ ഫെയ്‌സ്‌ലിഫ്റ്റ് പതിപ്പ് കമ്പനി വിപണിയിലെത്തിക്കുമെന്നും റിപ്പോര്‍ട്ടുകള് പറയുന്നു.\nall new maruti suzuki vitara brezza tvc video out: read in malayalam\nStory first published: Wednesday, April 10, 2019, 13:55 [IST]


സ്വപ്നക്കൊപ്പം മകന്‍റെ ഫോട്ടോ പുറത്ത് വിട്ടത് ബിനീഷ് കോടിയേരി; പാര്‍ട്ടിക്ക് പരാതി നല്‍കാനൊരുങ്ങി ജയരാജന് – Malayorashabdam\nMonday, 28 September 2020 04:05:58 AM\nസ്വപ്നക്കൊപ്പം മകന്‍റെ ഫോട്ടോ പുറത്ത് വിട്ടത് ബിനീഷ് കോടിയേരി; പാര്‍ട്ടിക്ക് പരാതി നല്‍കാനൊരുങ്ങി ജയരാജന്\nതിരുവനന്തപുരം: സ്വര്‍ണക്കടത്ത് കേസുമായി ബന്ധപ്പെട്ടും സ്വപ്ന സുരേഷുമായുള്ള അടുപ്പത്തെ കുറിച്ചും ആരോപണങ്ങൾ വാര്‍ത്തകളിൽ നിറയുന്നതിനിടെ പാര്‍ട്ടിക്ക് മുന്നിൽ പരാതി ഉന്നയിക്കാനൊരുങ്ങി ഇപി ജയരാജൻ. ബിനീഷ് കോടിയേരിക്ക് പിന്നാലെ സ്വര്‍ണക്കടത്ത് കേസില് മകന് ജയ്സന്‍റെ പേര് പുറത്ത് വന്നതില്‍ഗൂഢാലോചനയുണ്ടെന്നാണ് മന്ത്രി ഇപി ജയരാജൻ ഉന്നയിക്കുന്ന പരാതി. സ്വപ്നക്കൊപ്പം ജയ്സന് നില്‍ക്കുന്ന ഫോട്ടോ പുറത്ത് വിട്ടത് ബിനീഷ് കോടിയേരിയാണെന്നാണ് ഇപിയും കുടുംബവും സംശയിക്കുന്നത്. സംസ്ഥാന സെക്രട്ടേറിയറ്റ് യോഗത്തില് സ്വര്‍ണക്കടത്ത് കേസ് ചര്‍ച്ചയാകുമ്പോള് പരാതി ഇപി ജയരാജന് ഉന്നയിക്കുമെന്നാണ് വിവരം\nബിനീഷ് കോടിയേരിയെ എന്‍ഫോഴ്സ്മെന്‍റ് ഡയറക്ടറേറ്റ് ചോദ്യം ചെയ്തതിന് പിന്നാലെയാണ് ജയ്സന്‍റെ ഫോട്ടോ പുറത്ത് വരുന്നത്. 2018ന് ശേഷം സ്വപ്നയുമായി ജയ്സന് യാതൊരു ബന്ധവുമില്ലെന്നാണ് ഇപി ജയരാജന്‍റെ വാദം. എന്നിട്ടും ഈ ചിത്രം പുറത്ത് വിട്ട് തന്നെയും കുടുംബത്തെയും ബിനീഷ് ആക്ഷേപിച്ചെന്നാണ് ഇപിയുടെ പരാതി. ഇതില് ഗൂഡാലോചനയുണ്ടെന്ന് പറഞ്ഞായിരിക്കും ഇപി പാര്‍ട്ടിക്ക് പരാതി കൊടുക്കുക.ബന്ധുനിയമന വിവാദത്തില് മന്ത്രിസ്ഥാനത്ത് നിന്ന് മാറേണ്ടി വന്ന സമയം മുതല് ഇപി ജയരാജന്‍കോടിയേരിക്കെതിരെതിരാണ്. പുതിയ പരാതി കൂടി വരുന്നതോടെ കോടിയേരി ഇപി തര്‍ക്കം രൂക്ഷമായേക്കും. പോളിറ്റ് ബ്യൂറോക്ക് മുന്നിൽ വരെ പ്രശ്നം എത്തുകയും ചെയ്യും . ഓണ്‍ലൈന് യോഗമൊഴിവാക്കി എല്ലാ അംഗങ്ങളെയും പങ്കെടുപ്പിച്ച് പാര്‍ട്ടി സംസ്ഥാന സമിതി ചേരാനിരിക്കെയാണ് പാര്‍ട്ടിയുടെ ഉന്നത തലത്തില് വലിയൊരു തര്‍ക്കം ഉടലെടുക്കുന്നത്. മറ്റ് അംഗങ്ങളുടെ നിലപാട് ആയിരിക്കും ഏറെ നിര്‍ണായകം


കേന്ദ്ര അര്‍ദ്ധ സര്‍ക്കാര് സ്ഥുപനത്തില് ജോലി ഒഴിവ് – Times Kerala\nകൊച്ചി: ജില്ലയിലെ ഒരു കേന്ദ്ര അര്‍ദ്ധ സര്‍ക്കാര് സ്ഥുപനത്തില് വിവിധ തസ്തികകളിലേക്ക് ഓപ്പണ് വിഭാഗത്തിലേക്ക് സ്ഥിരം ഒഴിവുകള് നിലവിലുണ്ട്. നിശ്ചിത യോഗ്യതയുള്ള ഉദ്യോഗാര്‍ത്ഥികള്, എല്ലാ അസ്സല് സര്‍ട്ടിഫിക്കറ്റുകളും സഹിതം ഡിസംബര് എട്ടിന് മുമ്പ് അതത് എംപ്ലോയ്‌മെന്റ് എക്‌സ്‌ചേഞ്ചില് രജിസ്റ്റര് ചെയ്യേണ്ടതാണ്. പ്രായപരിധി 2020 ഡിസംബര് ഏഴിന് 18-35 – 18-45 ഭിന്നശേഷിക്കാര്‍ക്കും വിമുക്തഭടന്മാര്‍ക്കും നിയമാനുസൃത വയസ്സിളവ് ബാധകം .\nനീട്ടിയ മുടിയും കാതില് കുരിശും കറുത്ത ഗ്ലാസും മാസ്സ് ലുക്കിൽ…\nവിദ്യാഭ്യാസ യോഗ്യത : 60 ശതമാനം മാര്‍ക്കോട് കൂടി മൂന്ന് വര്‍ഷത്തെ ഡിഗ്രി , 60 ശതമാനം മാര്‍ക്കോട് കൂടി മൂന്ന് വര്‍ഷത്തെ കൊമേര്‍ഷ്യല് പ്രാക്ടീസ് /കമ്പ്യൂട്ടര് എഞ്ചിനീയറിംഗ്/ഇന്‍ഫര്‍മേഷന് ടെക്‌നോളജി മെക്കാനിക്കല് എഞ്ചിനീയറിംഗ് എന്നിവയിലുള്ള ഡിപ്ലോമയും,പ്രവൃത്തി പരിചയം : നിശ്ചിത യോഗ്യത നേടിയതിനു ശേഷം 4-7വര് ഷത്തെ പ്രവൃത്തി പരിചയം ഉള്ളവരായിരിക്കണം.\nഓണ്‍ലൈന് റമ്മി; ബ്രാന്‍ഡ് അംബാസഡര്‍മാരായ കോഹ്‌ലിക്കും, തമ്മന്നയ്ക്കും, അജു വര്‍ഗീസിനും…


കുട്ടനാടിന്റെ കഥ നാട്ടുകാരുടെയും | kuttanad\nAug 1, 2021, 10:03 PM IST\nകുട്ടനാടിന്റെ യഥാർഥ പ്രശ്നങ്ങൾ എന്തൊക്കെ, പരിഹാരം എങ്ങനെ. അന്വേഷണ പരമ്പര- നെല്ലറയാണ്, കൊല്ലരുത്\n‘നാട്ടിലെ പൊക്കംകൂടിയ സ്ഥലം ക്ഷേത്രമാണ്. അവിടെ, ദേവൻ കഴുത്തറ്റം വെള്ളത്തിൽ\nനിൽക്കുന്നു. വെള്ളം, സർവത്ര ജലം!\n-അരനൂറ്റാണ്ടുമുന്പ് കുട്ടനാടിന്റെ പശ്ചാത്തലത്തിൽ തകഴി ശിവശങ്കരപ്പിള്ള എഴുതിയ ‘വെള്ളപ്പൊക്കത്തിൽ’ എന്ന ഏറെ പ്രശസ്തമായ കഥയുടെ തുടക്കമിതാണ്. വെള്ളവും കുട്ടനാടും തമ്മിലുള്ള അഭേദ്യമായ ബന്ധത്തെ വരച്ചുകാട്ടുന്ന കഥ. കുട്ടനാടിന്റെ പ്രശ്നങ്ങളും പരിഹാരങ്ങളും ചർച്ചചെയ്യുമ്പോൾ ആ നാട് രൂപംകൊണ്ടതിനെപ്പറ്റി അറിയണം.\nഅഞ്ചുനദികളും കായലും ചേർന്ന് രൂപപ്പെടുത്തിയ എക്കൽത്തടം\nപമ്പ, മണിമല, അച്ചൻകോവിലാറ്, മീനച്ചിലാറ്, മൂവാറ്റുപുഴ എന്നീ നദികളും വേമ്പനാട്ടുകായലും ചേർന്ന് രൂപപ്പെടുത്തിയ എക്കൽത്തടമാണ് കുട്ടനാട്. ആലപ്പുഴ, കോട്ടയം, പത്തനംതിട്ട ജില്ലകളിലായി കിടക്കുന്ന ഈ പ്രത്യേക ഭൂപ്രദേശത്തിന്റെ വിസ്തൃതി 870 ചതുരശ്രകിലോമീറ്റർ. ആലപ്പുഴ ജില്ലയിലെ ചേർത്തല, അമ്പലപ്പുഴ, കുട്ടനാട്, കാർത്തികപ്പള്ളി, മാവേലിക്കര താലൂക്കുകളിലും കോട്ടയത്തെ ചങ്ങനാശ്ശേരി, വൈക്കം താലൂക്കുകളിലും പത്തനംതിട്ടയിലെ തിരുവല്ല താലൂക്കിലുമായി ആകെ 79 വില്ലേജുകൾ കുട്ടനാടിന്റെ ഭാഗമാണ്.\nരാജ്യത്തെത്തന്നെ നെൽക്കൃഷിയുടെ പ്രധാന കേന്ദ്രമാണ്. സമുദ്രനിരപ്പിനെക്കാൾ താഴെയാണ് എന്നത് സവിശേഷതയാണ്. സമുദ്രനിരപ്പുമായി 2.2 മീറ്റർ താഴെമുതൽ 0.6 മീറ്റർ മുകളിൽവരെ ഉയർന്നിട്ടുമാണ് ഭൂഘടന. സമുദ്രനിരപ്പിനുതാഴെ കൃഷിചെയ്യുന്ന പ്രദേശമെന്നനിലയിൽ ലോകശ്രദ്ധയാകർഷിച്ച നാടുകൂടിയാണ്.\nചുട്ടെടുത്ത നാടും കൊറ്റനാരയും\nകുട്ടനാടെന്ന തുരുത്ത് രൂപപ്പെട്ടതിനെപ്പറ്റി കഥകൾ ഏറെയുണ്ട്. ചുട്ടനാടാണ് കുട്ടനാട് ആയതെന്ന് ഒരുകൂട്ടർ പറയുന്നു. നിബിഡവനമായിരുന്ന പ്രദേശം കാട്ടുതീയാൽ ചുട്ടെരിക്കപ്പെടുകയും സമുദ്രത്തിൽ മുങ്ങുകയുംചെയ്തു. കാലാന്തരത്തിൽ സമുദ്രം പിൻവാങ്ങിയപ്പോൾ അവശേഷിച്ച പ്രദേശമാണ് ഇന്നുകാണുന്ന കുട്ടനാടത്രേ. നിലങ്ങളിലെ ഉയർന്ന ജൈവാംശവും പലയിടങ്ങളിലും, പ്രത്യേകിച്ച് കരിനിലങ്ങളിൽ കാണപ്പെടുന്ന മരക്കരിയുടെ അവശിഷ്ടവും ചുട്ടനാടാണ് കുട്ടനാട് ആയതെന്ന വാദത്തിന് ബലമേകുന്നു കുട്ടന്റെ നാടാണ് എന്ന് മറ്റൊരുകൂട്ടർ. കുട്ടൻ എന്നത് ബുദ്ധന്റെ വിളിപ്പേരാണെന്നും കരുമാടിയിലുള്ള കരുമാടിക്കുട്ടൻ എന്ന ബുദ്ധവിഗ്രഹത്തിന്റെ സാന്നിധ്യം ഈ വിശ്വാസത്തെ ബലപ്പെടുത്തുന്നുവെന്നും വാദിക്കുന്നവരുണ്ട്.\nകേരളത്തിലെ പുരാതന തുറമുഖങ്ങളായിരുന്ന വയസ്കര (കോട്ടയം ജില്ല), കടപ്ര (പത്തനംതിട്ട ജില്ല), വാഴപ്പള്ളി (ചങ്ങനാശ്ശേരിക്കുസമീപം) നക്കഡ (നാക്കട, തിരുവല്ലയ്ക്കുസമീപം) എന്നിവ കുട്ടനാടിന്റെ ഭാഗമായിരുന്നു. ഇവ പിന്നീട് തുറമുഖങ്ങളല്ലാതായി. സഞ്ചാരചരിത്രകാരന്മാരായിരുന്ന ടോളമി, പ്ലിനി മുതലായവരുടെ രചനകളിൽ കുട്ടനാടിനെ ‘കൊറ്റനാര’ എന്നാണ് സൂചിപ്പിച്ചിട്ടുള്ളത്. കുട്ടനാട്ടിലെ പ്രാചീന തുറമുഖങ്ങളായിരുന്ന ബരാകെയിൽനിന്നടക്കം (ഇപ്പോഴത്തെ പുറക്കാട്) വൻതോതിൽ കുരുമുളക് കയറ്റിയയച്ചിരുന്നതായി ഇവരുടെ കുറിപ്പുകളിൽ രേഖപ്പെടുത്തിയിട്ടുണ്ട്.\nകുട്ടനാടിന്റെ വിസ്തൃതി കൊല്ലംമുതൽ കൊച്ചിവരെയായിരുന്നു. ചെമ്പകശ്ശേരി രാജാക്കന്മാരുടെ കാലമാണ് കുട്ടനാടിന്റെ സുവർണകാലമെന്ന് കരുതപ്പെടുന്നത്. കാർഷികചരിത്രത്തിലെ സുവർണകാലഘട്ടം തുടങ്ങുന്നത് തിരുവിതാംകൂർ ദിവാനായിരുന്ന രാജാകേശവദാസൻ ആലപ്പുഴയിൽ തുറമുഖം നിർമിച്ചതോടുകൂടിയാണ്.\nതമിഴ്‌നാട്ടിലെ കന്യാകുമാരി ജില്ലയുടെ ഭാഗമായ നാഞ്ചിനാട് ആയിരുന്നു അതേവരെ തിരുവിതാംകൂറിന്റെ നെല്ലറ. എന്നാൽ, വർധിച്ചുവരുന്ന ഭക്ഷണാവശ്യം നിറവേറ്റുന്നതിന് മറ്റൊരു നെല്ലറകൂടി വേണ്ടതുണ്ട് എന്നും അതിന് ഏറ്റവുംപറ്റിയ സ്ഥലം കുട്ടനാടാണെന്നുമുള്ള തിരുവിതാംകൂർ ഭരണാധികാരികളുടെ തിരിച്ചറിവാണ് പ്രദേശത്തെ കേരളത്തിന്റെ നെല്ലറയാക്കിയത്.\nകൈക്കരുത്തും സാഹസികതയും രൂപപ്പെടുത്തിയ നാട്\nവേമ്പനാട്ടുകായലിൽനിന്ന് മനുഷ്യന്റെ കൈക്കരുത്താൽ കെട്ടിപ്പടുത്തതാണ് കുട്ടനാടൻ പാടശേഖരങ്ങൾ. ഭൂപ്രകൃതിയനുസരിച്ച് കുട്ടനാടിനെ അപ്പർകുട്ടനാടെന്നും പുതിയ ലോവർ കുട്ടനാടെന്നും തിരിക്കാം. അപ്പർകുട്ടനാട് മുഖ്യമായും വേമ്പനാട്ടുകായലിൽ പതിക്കുന്ന നദികൾ നിക്ഷേപിച്ച എക്കലും മണ്ണും അടിഞ്ഞ് രൂപപ്പെട്ടവയാണ്. ചില പ്രദേശങ്ങളാകട്ടെ, ആഴംകുറഞ്ഞ കായൽഭാഗങ്ങൾ നികത്തി രൂപപ്പെടുത്തിയവയും. എന്നാൽ, ലോവർ കുട്ടനാടൻ പ്രദേശങ്ങൾ പൂർണമായും ആഴംകൂടിയ കായൽനിലങ്ങൾ നികത്തിയെടുത്തതാണ്. 19-ാം നൂറ്റാണ്ടിന്റെ പകുതിയിലാണ് ഈ ഭൂവിഭാഗം ഉണ്ടാക്കിയെടുത്തത്.\nകൃഷിക്കായി കായൽ നികത്തിയെടുക്കുന്നു\nകായലിൽനിന്ന് കര ഉയർത്തിയെടുത്ത് കൃഷിചെയ്യാൻ കൈക്കരുത്തും സാഹസികതയുംമാത്രം പോരാ, കൂട്ടായ്മയുംവേണം. ആയിരക്കണക്കിന് മനുഷ്യരുടെ കഠിനാധ്വാനംകൊണ്ട് രൂപപ്പെട്ടവയാണ് കുട്ടനാട്ടിലെ കായൽനിലങ്ങൾ. അതിൽ തിരുവിതാംകൂർ ഭരണകൂടത്തിന്റെ പങ്ക് എടുത്തുപറയണം. സർക്കാർ ഉടമസ്ഥതയിലായിരുന്ന കായൽ, ഭരണകൂടത്തിന്റെ അനുമതിയും പ്രോത്സാഹനവും കാരണമാണ് കൃഷിക്ക് യോഗ്യമായത്. ചില സ്വകാര്യ സംരംഭകരുടെ പ്രയത്നത്താൽ ഏകദേശം 250 ഹെക്ടർ നിലംമാത്രമാണ് ആദ്യഘട്ടത്തിൽ നികത്തി കൃഷിയോഗ്യമാക്കിയത്.\nകൂടുതൽ സ്ഥലത്ത് കൃഷിയിറക്കേണ്ടതാണെന്ന തിരിച്ചറിവിൽ ഭരണകൂടംതന്നെ വിശാലമായ കായൽഭാഗങ്ങൾ നികത്തുന്നതിന് അനുമതി നൽകി. 1880-കളുടെ തുടക്കത്തിൽ കായൽ നികത്തുന്നതിന് സർക്കാർ നാലുശതമാനം പലിശനിരക്കിൽ വായ്പയനുവദിക്കുകയുംചെയ്തു. ഇങ്ങനെ നികത്തിയ നിലങ്ങൾക്ക് അഞ്ചുവർഷം ഭൂനികുതി ഇളവുമുണ്ടായിരുന്നു.\nഇരവി കേശവപ്പണിക്കരും കായൽരാജാവും\n1888-ൽ നികത്തലിന്റെ രണ്ടാംഘട്ടം തുടങ്ങി. കാവാലം ചാലയിൽ തറവാട്ടിൽ ഇരവി കേശവപ്പണിക്കർ, ചേന്നങ്കരിയാർ കായലിൽ പതിക്കുന്ന ആറ്റുമുഖത്ത് ചിറകെട്ടി, നികത്തലിന് തുടക്കംകുറിച്ചു. ഈ നിലത്തിന് ആറ്റുമുട്ടുകായൽ എന്നു പേരുനൽകി. തുടർന്ന് പല കായൽഭാഗങ്ങളും നികത്തി കൃഷിസ്ഥലങ്ങളാക്കിയ അദ്ദേഹം പുളിങ്കുന്നു വില്ലേജിലെ മതികായലോടെ നികത്തൽ നിർത്തി. ഈ ഘട്ടത്തിൽ രൂപംകൊണ്ട പ്രധാന നിലങ്ങളാണ് കാവാലം വില്ലേജിലെ രാജാരാമപുരം, മാണിക്യമംഗലം കായലുകൾ, കൈനകരി വില്ലേജിലെ ആറുപങ്ക് ചെറുകാലി കായൽ മുതലായവ. 1903-ൽ മദ്രാസ് പ്രസിഡൻസി സർക്കാരിന്റെ സമ്മർദത്തെത്തുടർന്ന് തിരുവിതാകൂർ രാജാവ് കായൽനികത്തൽ നിർത്തിവെച്ച് ഉത്തരവിട്ടു. അമിതമായ നികത്തൽമൂലം കൊച്ചിതുറമുഖകവാടത്തിൽ മണ്ണടിഞ്ഞ് തുറമുഖത്തിനു ഭീഷണിയാകുമെന്ന ആശങ്കയെത്തുടർന്നാണിത്.\n1912-ൽ നിരോധനം പിൻവലിച്ചതോടെ നിലംനികത്തലിന്റെ മൂന്നാംഘട്ടം ആരംഭിച്ചു. കായൽരാജാവ് എന്ന പേരിൽ പ്രശസ്തനായ മുരിക്കുംമൂട്ടിൽ തൊമ്മൻ ജോസഫ് എന്ന മുരിക്കൻ, പ്രസിദ്ധമായ റാണി, ചിത്തിര, മാർത്താണ്ഡം കായലുകൾ നികത്തിയെടുത്തത് ഈ ഘട്ടത്തിലാണ്. എല്ലാ പിന്തുണയും നൽകിയ അന്നത്തെ തിരുവിതാംകൂർ റീജന്റ് റാണി സേതുലക്ഷ്മിബായിയോടുള്ള ആദരസൂചകമായാണ് രാജകുടുംബവുമായി ബന്ധമുള്ള പേരുകൾ നൽകിയത്.\nപെട്ടിയും പറയും യന്ത്രങ്ങൾക്ക് വഴിമാറുന്നു\nഒന്നും രണ്ടും ഘട്ടങ്ങളിൽ പെട്ടിയും പറയും ഉപയോഗിച്ചാണ് കായൽനിലങ്ങൾ നികത്തിയതെങ്കിൽ മൂന്നാംഘട്ടത്തിൽ യന്ത്രങ്ങൾ ഉപയോഗിച്ചാണ് വെള്ളം വറ്റിച്ചത്. മണ്ണെണ്ണയും ഡീസലും ഉപയോഗിച്ച് പ്രവർത്തിക്കുന്ന മോട്ടോറുകൾ രംഗത്തുവന്നു. ബ്രിട്ടനിൽ ഉപയോഗിച്ചിരുന്ന പമ്പുകൾ ഇറക്കുമതിചെയ്താണ് ആദ്യമൊക്കെ ഉപയോഗിച്ചത്. അതുകൊണ്ടുതന്നെ കൂടുതൽ നിലങ്ങൾ ഈ ഘട്ടത്തിൽ നികത്തപ്പെട്ടു. ഏകദേശം 5000 ഹെക്ടർ നിലം ഈ ഘട്ടത്തിൽ രൂപംകൊണ്ടു. 1943-ഓടെ നികത്തൽ അവസാനിച്ചു. നികത്തിയെടുത്ത നിലത്തിന് രാജകുടുംബാംഗങ്ങളുടെയോ ദിവാന്റെയോ അല്ലെങ്കിൽ നികത്തപ്പെട്ട ഭാഗത്തെ കായലിന്റെ വിളിപ്പേരോ അതുമല്ലെങ്കിൽ നികത്തിയെടുക്കുന്ന യത്നത്തിൽ പങ്കെടുത്തവരുടെ എണ്ണമായോ ആണ് പേരുനൽകിയത്.\nകെ. രംഗനാഥ് കൃഷ്ണ\nമഴ കനത്തതോടെ അപ്പര് കുട്ടനാട് വീണ്ടും വെളളത്തില്


കളിയിക്കാവിള എഎസ്ഐയുടെ കൊലപാതകത്തിന് ഉപയോഗിച്ച തോക്ക് ഓടയിൽനിന്ന് കണ്ടെടുത്തു - Rashtradeepika : Rashtradeepika\nകളിയിക്കാവിള എഎസ്ഐയുടെ കൊലപാതകത്തിന് ഉപയോഗിച്ച തോക്ക് ഓടയിൽനിന്ന് കണ്ടെടുത്തു\nകൊച്ചി: കളിയിക്കാവിളയിൽ എഎസ്ഐയെ വിൽസനെ കൊലപ്പെടുത്താൻ ഉപയോഗിച്ച തോക്ക് കണ്ടെടുത്തു. വ്യാഴാഴ്ച രാവിലെ എറണാകുളം കെഎസ്ആർടിസി ബസ് സ്റ്റാൻഡിന് സമീപത്തെ ഓടയിൽനിന്നുമാണ് തോക്ക് കണ്ടെടുത്തത്. കേസിലെ മുഖ്യപ്രതികളായ ഷമീം, തൗഫീഖ് എന്നിവരെ തമിഴ്നാട് ക്യൂ ബ്രാഞ്ച് കൊച്ചിയിലെത്തിച്ച് നടത്തിയ തെളിവെടുപ്പിലാണ് തോക്ക് കണ്ടെടുത്തത്.\nസൈനികർ ഉപയോഗിക്കുന്ന തോക്കാണ് കണ്ടെത്തിയതെന്നാണ് വിവരം. പ്രതികളെ പത്തു ദിവസത്തേക്കാണ് പോലീസ് കസ്റ്റഡിയിൽ വാങ്ങിയിരിക്കുന്നത്. നേരത്തേ, പ്രതികൾക്ക് തോക്ക് നൽകിയ ഇജാസ് പാഷയെ ബംഗളൂരുവിൽവച്ച് കർണാടക പോലീസ് പിടികൂടിയിരുന്നു. നിരോധിത സംഘടനയായ അൽ ഉമ്മയുടെ പുതിയ രൂപമായ തമിഴ്നാട് നാഷണൽ ലീഗിന്‍റെ പ്രവർത്തകനാണ് ഇയാൾ.\nകളിയിക്കാവിള കൊലപാതകത്തിന്‍റെ ആസൂത്രണം നടന്നത് കേരളത്തിലെന്ന് അന്വേഷണസംഘം അറിയിച്ചിരുന്നു. ഇതിനിടെ കൊലപാതക കേസ് എൻഐഎ ഉടൻ ഏറ്റെടുത്തേക്കുമെന്നും റിപ്പോർട്ടുകളുണ്ട്. പ്രതികളുടെ അന്തർസംസ്ഥാന തീവ്രവാദ ബന്ധം കണക്കിലെടുത്താണ് ഈ തീരുമാനം.


മെഡിക്കല് കോളേജുകളില് ഐഡി കാര്‍ഡ് പരിശോധന നിര്‍ബന്ധമാക്കും » Newsthen\nതിരുവനന്തപുരം: സംസ്ഥാനത്തെ മെഡിക്കല് കോളേജുകളില് ഐഡന്റിറ്റി കാര്‍ഡ് പരിശോധന കര്‍ശനമാക്കാന് ആരോഗ്യ വകുപ്പ് മന്ത്രി വീണാ ജോര്‍ജ് കര്‍ശന നിര്‍ദേശം നല്‍കി. രോഗികളുടെ കൂട്ടിരിപ്പുകാരായി ഒരേ സമയം ഒരാളെ മാത്രമേ അനുവദിക്കുകയുള്ളൂ. ഡോക്ടറുടെ നിര്‍ദേശാനുസരണം മാത്രമേ മറ്റൊരാള്‍ക്കുകൂടി പാസ് അനുവദിക്കുകയുള്ളൂ.\nജീവനക്കാരും മെഡിക്കല്, നഴ്‌സിംഗ് വിദ്യാര്‍ത്ഥികളും നിര്‍ബന്ധമായും ഐഡന്റിറ്റി കാര്‍ഡ് ധരിച്ചിരിക്കണം. സുരക്ഷാ ജീവനക്കാര് ഐഡന്റിറ്റി കാര്‍ഡ് പരിശോധിച്ച് വ്യാജമല്ലെന്ന് ഉറപ്പ് വരുത്തണം. ഉത്തരവാദപ്പെട്ടവര് ഇത് നിര്‍ബന്ധമായും നടപ്പിലാക്കണമെന്ന് മന്ത്രി കര്‍ശന നിര്‍ദേശം നല്‍കി. പൊതുജനങ്ങളും ജീവനക്കാരും ഇതുമായി സഹകരിക്കണമെന്ന് മന്ത്രി അഭ്യര്‍ത്ഥിച്ചു. തിരുവനന്തപുരം മെഡിക്കല് കോളേജില് വ്യാജ ഡോക്ടറെ പിടികൂടിയ സാഹചര്യത്തിലാണ് മന്ത്രി മെഡിക്കല് വിദ്യാഭ്യാസ ഡയറക്ടര്‍ക്ക് നിര്‍ദേശം നല്‍കിയത്.\nMedical college I D card veena george\n" കാളച്ചേകോന് " മെയ് 27-ന്


ദേശാന്തര കാഴ്ചകള് : ബൊമ്മ കൊലു\nഅരിച്ചിറങ്ങുന്ന തണുപ്പില് പുതച്ചു ഉറങ്ങിയ എന്‍റെ ഓര്‍മകള്‍ക്ക് ചൂട് പകര്‍ന്ന് ഈ വര്‍ഷത്തെ നവരാത്രി കടന്നു പോയി. ബൊമ്മ കൊലുവും, കടലയും, പൊരിയും, കരിമ്പും അത്രെയേറെ എനിക്ക് പ്രിയപ്പെട്ടവയായിരുന്നു. ഒന്നിച്ച് കളിച്ചു വളര്‍ന്ന എന്‍റെ കൂട്ടുക്കാരി ജയയെ (ശരിയായ പേരല്ല) പോലെതന്നെ. ഞങ്ങള്‍ക്കിടയില് ഒന്നിന്‍റെയും മതില് കെട്ടുകള് ഉണ്ടായിരുന്നില്ല. വല്യുപ്പയിലും മുത്തശ്ശനിലും തുടങ്ങിയ ബന്ധം... പിതാക്കന്മാര് ഉറ്റ സുഹൃത്തുക്കള്. പിന്നീട് ഞങ്ങള് ഒരേ സ്കൂളില്, ഒരേ ക്ലാസ്സില് പത്താം ക്ലാസ്സുവരെ, ചെന്നൈയില് ഒരുമിച്ചു ഉപരിപഠനം. രണ്ട് വീടുകളിലും ആഘോഷങ്ങള് ഒരു പോലെ. നവരാത്രിയും, പെരുന്നാളും, വിഷുവും, ഓണവും പരസ്പരം പങ്കിട്ടു. എന്തിനും അപ്പുറം ബന്ധങ്ങളില് ആഴവും വിശുദ്ധിയും ഉണ്ടെന്നു കണ്ടും അനുഭവിച്ചും അറിഞ്ഞ നാളുകള്. ഈ അറിവുകളുടെ വെളിച്ചം നയിച്ച വഴികളിലൂടെ ഇന്നും പതറാതെ നടക്കുന്നു.\nതളത്തില് ചമ്രം പടിഞ്ഞിരിക്കുന്ന മുത്തശ്ശിയുടെ അടുത്തിരുന്നു കഥകള് കേള്‍ക്കുന്ന രണ്ട് പാവാടക്കാരികള്! ഓര്‍മയില് മങ്ങാതെ തെളിയുന്ന കാവി മെഴുകിയ നിലങ്ങളും ഇളം മഞ്ഞ നിറമുള്ള ചുമരുകളും. പൂജക്ക് ജയയുടെ പുസ്തകങ്ങള്‍ക്കൊപ്പം എന്‍റെ പുസ്തകവും ജയ വെച്ചിരുന്നു. അതില് ഒരു ഉപേക്ഷയും അവള് വരുത്തിയില്ല. വൈകീട്ട് അമ്പലത്തില് പോയി തിരിച്ചു വരുന്ന വഴിക്ക് വീട്ടില് കയറി ഉമ്മ ഉണ്ടാകുന്ന എന്തെങ്കിലും പലഹാരം ജയ കഴിക്കാതെ പോകില്ല. നോമ്പിനു പ്രത്യേകിച്ചും. ഉമ്മ ഉണ്ടാക്കിവെക്കുന്ന തരികഞ്ഞിയും പത്തിരിയും ജയയുടെ ഇഷ്ട വിഭവങ്ങളാണ്. തികഞ്ഞ സസ്യഭുക്കായ അവള്‍ക്കായി ഉമ്മ പത്തിരിയില് നെയ്യും പഞ്ചസാരയും ഇട്ടു കൊടുക്കും അല്ലെങ്കില് പരിപ്പ് കറി. ജയയുടെ അമ്മ നല്ല ഫില്‍റ്റര് കോഫി ഉണ്ടാക്കി തരും. ഉമ്മ സ്ഥിരം കാപ്പിയാണ് കുടിക്കുക. എന്നാലും ഞങ്ങള് മക്കള്‍ക്ക് കാപ്പി തരില്ല. എന്‍റെ ഇഷ്ട വിഭവങ്ങള് പലതും ഉമ്മക്കൊപ്പം അമ്മയുടെ കൈകള് കൊണ്ട് വിളമ്പിയതും ഉണ്ട്.\n"ബൊമ്മ കൊലു വെച്ചോ മോളേ" എന്ന് ഉമ്മയും ഉപ്പയും ചോദിക്കുമ്പോ ആയിട്ടില്ല മുഴുവന് വച്ചിട്ട് ഞാന് പറയാട്ടോ എന്ന് ജയ പറയുമെങ്കിലും, ഞാന് ഒന്ന് എത്തി നോക്കാന് പോകും. കാപ്പിയാണ് ലക്ഷ്യമെങ്കിലും...വീട്ടില് നിന്നു എല്ലാവരും ഒന്നിച്ചാണ് ബൊമ്മ കൊലു കാണാന് പോവുക. തിരിച്ചു വരുമ്പോള് അമ്മ തരുന്ന ഒരു സമ്മാനം ഉണ്ടാവും കൈയില്. നാളികേരം, വെറ്റില, ബ്ലൌസ് പീസ്, മധുര പലഹാരം, ഒരു രൂപയുടെ തുട്ട്. ചെറുപ്പം മുതല് ഇതെനിക്ക് ശീലമാണ്. ഒരിക്കല് അവധിക്ക് നാട്ടിലെത്തിയപ്പോള് നവരാത്രി ആഘോഷങ്ങള് നടക്കുന്നു. ഒരു ദിവസം ഹുസൈനെയും കൂട്ടി വരണം എന്ന് അമ്മ വിളിച്ചു പറഞ്ഞു. അനുഷ്ഠാനങ്ങളെ കുറിച്ച് ഞാന് ഒന്നും പറഞ്ഞില്ല. അതുകൊണ്ട് തന്നെ ആ ദിവസം ഇന്നും നിറദീപം പോലെ ഹുസൈന്‍റെ മനസ്സില് തെളിഞ്ഞു കത്തുന്നുണ്ട്. അതായിരുന്നു ഞങ്ങള് ഒന്നിച്ച് കൂടിയ അവസാനത്തെ നവരാത്രി ആഘോഷം.\nനാടും നാട്ടുക്കാരും ഒരുപാട് മാറിയിട്ടുണ്ട്. കാലമേറെ കഴിഞ്ഞു എന്നാലും മാറ്റങ്ങള് ഏതുമില്ലാതെ കുറേ മുഖങ്ങള് ഇന്നും മനസ്സില്.... വിധിയുടെ വിളയാട്ടത്തില് അകന്നു പോയതാണ് ഞങ്ങള്. വാക്കുകള്‍ക്ക് അതീതമാണ് ഓരോ ബന്ധങ്ങളും. നഷ്ടങ്ങള് ചെറുതായാലും വലുതായാലും വേദന ഒരു പോലെ തന്നെ. വീട്ടിലേക്ക് വിളിക്കുമ്പോള് എപ്പോഴും ഉപ്പ ചോദിക്കുന്ന ചോദ്യം ഉണ്ട്, "മോളേ നീ എല്ലാവരെയും കുറിച്ച് പറയുന്നുണ്ട്, ജയയുടെ വിവരം ഒന്നും നീ അറിയാറില്ലേ? അവള്‍ക്കു സുഖമാണോ?നിങ്ങള് പിരിയരുത്...." ഒരുപക്ഷേ ജീവിത യാത്രയുടെ പകുതിയില് വെച്ച് വിധി അകറ്റിയ സുഹൃത്തിന്‍റെ ഓര്‍മ്മകള് അലട്ടുന്നുണ്ടാകാം. ഞങ്ങളെ രണ്ടുപേരെയും ഒന്നിച്ച് കാണണം എന്നത് മോഹമായി അവരുടെ മനസ്സില് അവശേഷിക്കുമ്പോള്, കാണും എന്ന പ്രതീക്ഷ മാത്രം എന്നില് ബാക്കിയാവുമോ?\nPosted by Mubi at 1:26:00 PM\nBajuri - Qatar October 7, 2011 at 2:48 PM\nWell written as alwys. and Hats of to you for maintaining sincere friendship..\nAnd this has more significance especially when people fight based on caste and creed.\nand such childhood experience is alwysatreasure in life which everyone can cherish....\nManoj vengola October 9, 2011 at 11:18 PM\nഓര്‍മ്മകള് October 10, 2011 at 8:36 AM\n"Nashtangal cheruthayalum valuthayalum vedhana orupole thanne..."\nManoharamaya oru ormakurip....\nIwas really touched by ur writing.first time iam reading ur blog.its reallyagift from god .continue writing.happy to see that persons like u r still there in India.such persons are the real wealth of our country.\nEchmukutty April 27, 2013 at 9:16 AM\nനവരാത്രി എന്‍റെ ബാല്യ കാല സ്മരണയാണ്... ഈ കുറിപ്പ് എന്നെ കുറെനാള് പുറകോട്ട് കൊണ്ടു പോയി...


If there is any complaint against any MLA, ethics committee is bound to examine says Speaker News in Malayalam: പി.സി.ജോര്‍ജിന്‍റെ പരാമര്‍ശം നിയമസഭാ എത്തിക്‌സ് കമ്മിറ്റി പരിശോധിക്കും: സ്പീക്കര്\nപി.സി.ജോര്‍ജിന്‍റെ പരാമര്‍ശം നിയമസഭാ എത്തിക്‌സ് കമ്മിറ്റി പരിശോധിക്കും: സ്പീക്കര്\nറിപ്പോര്‍ട്ട് കിട്ടിയ ശേഷം ഉചിതമായ നടപടി സ്വീകരിക്കും.\nLast Updated : Sep 13, 2018, 12:38 PM IST\nതിരുവനന്തപുരം: കന്യാസ്ത്രീക്കെതിരായ പി.സി.ജോര്‍ജ് എംഎല്‍എയുടെ പരാമര്‍ശം നിയസമഭാ എത്തിക്‌സ് കമ്മിറ്റി പരിശോധിക്കുമെന്ന് സ്പീക്കര് പി.ശ്രീരാമകൃഷ്ണന് പറഞ്ഞു. റിപ്പോര്‍ട്ട് കിട്ടിയ ശേഷം ഉചിതമായ നടപടി സ്വീകരിക്കും.\nഅതേസമയം കന്യാസ്ത്രീക്കെതിരെ നടത്തിയ മോശം പരാമര്‍ശം പിന്‍വലിക്കുന്നതായി പി.സി. ജോര്‍ജ് എം.എല്.എ ഇന്നലെ തിരുവനന്തപുരത്ത് പറഞ്ഞിരുന്നു. ആരേയും പേടിച്ചിട്ടല്ല തന്‍റെ തീരുമാനമെന്നും മറ്റു പരാമര്‍ശങ്ങളില് ഉറച്ചുനില്‍ക്കുന്നതായും അദ്ദേഹം പറഞ്ഞു.\nഏത് സ്ത്രീയെക്കുറിച്ചും ആ വാക്കുകള് ഉപയോഗിക്കാന് പാടില്ലായിരുന്നു. കോട്ടയത്ത് മാധ്യമ പ്രവര്‍ത്തകരുടെ ബഹളത്തിനിടയില് പറഞ്ഞു പോയതാണ്. അതില് ദുഃഖമുണ്ട്. മറ്റെല്ലാ പരാമര്‍ശങ്ങളിലും ഉറച്ചുനില്‍ക്കുന്നു. തന്‍റെ പക്കല് എല്ലാ തെളിവുകളുമുണ്ടെന്നും അദ്ദേഹം അവകാശപ്പെട്ടു.\nഅതിനിടെ, പി.സി.ജോര്‍ജിന്‍റെ വാക്കുകള് അങ്ങേയറ്റം അപമാനകരം ആയിരുന്നുവെന്ന് കന്യാസ്ത്രീകള് പ്രതികരിച്ചു. തോന്നിയത് പറഞ്ഞിട്ട് മാപ്പ് പറഞ്ഞിട്ട് കാര്യമില്ല. നിയമപരമായി തന്നെ നേരിടുമെന്നും അവര് വ്യക്തമാക്കി.\nP.C GeorgeJalahdhar BishopNun ProstituteKerala Assembly speakerP.Sreeramakrishanan


ഡയാലിസിസ് യൂണിറ്റിന്റെ നിർമാണം തുടങ്ങി\nHomeMARANGATTUPILLYഡയാലിസിസ് യൂണിറ്റിന്റെ നിർമാണം തുടങ്ങി\nഉഴവൂർ ഡോ. കെ.ആർ. നാരായണൻ സ്‌പെഷാലിറ്റി ആശുപത്രിയിൽ ആരോഗ്യ വകുപ്പും ജില്ലാ പഞ്ചായത്തും ഉഴവൂർ ബ്ലോക്ക് പഞ്ചായത്തും ചേർന്ന് 1.40 കോടി രൂപ ചെലവഴിച്ച് നിർമിക്കുന്ന ഡയാലിസിസ് യൂണിറ്റിന്റെ നിർമാണം തുടങ്ങി. നിർമാണ ഉദ്ഘാടനം ജില്ലാപഞ്ചായത്ത് പ്രസിഡന്റ് നിർമ്മലാ ജിമ്മി നിർവഹിച്ചു. ഒരേസമയം എട്ടു പേർക്ക് ഡയാലിസിസ് നടത്താനുള്ള സൗകര്യം യൂണിറ്റിൽ ലഭിക്കും.\nകെ.എച്ച്.ആർ.ഡബ്ലു.എസ്. ആണ് ഡയാലിസിസ് യൂണിറ്റിന്റെ നിർവഹണ ഏജൻസി. ബ്ലോക്ക് പഞ്ചായത്ത് പ്രസിഡന്റ് ബൈജു ജോൺ പുതിയിടത്ത് ചാലിൽ അധ്യക്ഷത വഹിച്ചു. വൈസ് പ്രസിഡന്റ് ഡോ. സിന്ധുമോൾ ജേക്കബ്, പഞ്ചായത്ത് പ്രസിഡന്റുമാരായ സണ്ണി പുതിയിടം, ജോയി കല്ലുപുര, ജില്ലാ പഞ്ചായത്തംഗം പി.എം. മാത്യു, ഉഴവൂർ ബ്ലോക്ക് പഞ്ചായത്ത് സ്റ്റാൻഡിംഗ് കമ്മറ്റി അധ്യക്ഷരായ ജോൺസൺ പുളിക്കീൽ, പി.സി. കുര്യൻ, കൊച്ചുറാണി സെബാസ്റ്റ്യൻ,\nബ്ലോക്ക് പഞ്ചായത്തംഗങ്ങളായ പി.എൻ. രാമചന്ദ്രൻ, രാജു ജോൺ ചിറ്റേത്ത്, ലൂക്കോസ് മാക്കിൽ, സ്മിത അലക്‌സ്, ജീന സിറിയക്, സിൻസി മാത്യു, ആശാമോൾ ജോബി, ആൻസി മാത്യു, ഗ്രാമപഞ്ചായത്തംഗങ്ങളായ സിറിയക് കല്ലട, മേരി സജി, കെ.എം. തങ്കപ്പൻ, ജില്ലാ മെഡിക്കൽ ഓഫീസർ ഡോ. എൻ. പ്രിയ, ആരോഗ്യകേരളം ജില്ലാ പ്രോഗ്രാം ഓഫീസർ ഡോ. അജയ് മോഹൻ, നവകേരളം മിഷൻ ജില്ലാ നോഡൽ ഓഫീസർ ഡോ.ആർ. ഭാഗ്യശ്രീ, ആശുപത്രി സൂപ്രണ്ട് ഡോ. ജെസി ജോയി സെബാസ്റ്റ്യൻ എന്നിവർ പങ്കെടുത്തു.


നിപ ആശങ്ക ഒഴിയുന്നു; 20 പേരുടെ ഫലം കൂടി നെഗറ്റീവ്; ആദ്യഘട്ട മൃഗ സാംപിൾ പരിശോധനയിലും ആശ്വാസം - Samakalika Malayalam\nനിപ ആശങ്ക ഒഴിയുന്നു; 20 പേരുടെ ഫലം കൂടി നെഗറ്റീവ്; ആദ്യഘട്ട മൃഗ സാംപിൾ പരിശോധനയിലും ആശ്വാസം\nBy സമകാലിക മലയാളം ഡെസ്‌ക് | Published: 11th September 2021 07:38 PM |\nLast Updated: 11th September 2021 07:38 PM | A+A A- |\nകോഴിക്കോട്: നിപയില് കൂടുതല് ആശ്വാസകരമായ വാര്‍ത്തകളാണ് ഇപ്പോള് പുറത്തു വരുന്നത്. സമ്പര്‍ക്കത്തിലുള്ള 20 പേരുടെ പരിശോധാനാ ഫലവും നെഗറ്റീവ്. എന്‍ഐവി പുനെയില് രണ്ടെണ്ണവും കോഴിക്കോട് മെഡിക്കല് കോളജില് 18 സാംപിളുകളുമാണ് പരിശോധിച്ചത്. ഇതിന്റെ ഫലമാണ് ഇപ്പോള് നെഗറ്റീവായിരിക്കുന്നത്.\nകൂടാതെ ചാത്തമംഗലത്ത് നിന്ന് ശേഖരിച്ച മൃഗങ്ങളുടെ സാംപിളുകളും നെഗറ്റീവായി. ഇവിടെ നിന്ന് ശേഖരിച്ച വവ്വാലുകള്, ആടുകള് എന്നിവയുടെ സാംപിളുകളാണ് നെഗറ്റീവായത്.\nസമ്പര്‍ക്കത്തിലുള്ള 20 പേരുടെ പരിശോധനാ ഫലം കൂടി നെഗറ്റീവായതോടെ ആകെ നെഗറ്റീവായവരുടെ എണ്ണം 108ആയി. അടുത്തിടപഴകിയ ആരോഗ്യ പ്രവര്‍ത്തകര്, കുടുംബാംഗങ്ങള് എന്നിവര്‍ക്കാര്‍ക്കും രോഗമില്ല എന്നാണ് റിപ്പോര്‍ട്ട്.\nനിപ ബാധിച്ച് കുട്ടി മരിച്ചതിന് പിന്നാലെയാണ് മൃഗസംരക്ഷണ വകുപ്പ് പ്രദേശത്ത് നിന്ന് ആടുകളുടേയും വവ്വാലുകളുടേയും സാംപിളുകള് ശേഖരിച്ചത്. 26 ആടുകള്, അഞ്ച് വവ്വാലുകള് എന്നിവയുടെ സാംപിളുകളാണ് പരിശോധനയ്ക്കായി അയച്ചത്. ഭോപ്പാലിലെ വൈറോളജി ഇന്‍സ്റ്റിറ്റിയൂട്ടിലാണ് പരിശോധന നടത്തിയത്. ചത്തു കിടന്ന വവ്വാലുകളുടെ സാംപിളുകളും നെഗറ്റീവാണ്.\nനിപ നെഗറ്റീവ് വവ്വാലുകള് പരിശോധനാ ഫലം Kerala News Kerala vaarthakal Latest News latest state news Nipah virus NEGATIVE


സിൽവർലൈൻ പദ്ധതി വന്നാൽ ആരും ഭൂരഹിതരാകില്ല; ഒരു കുടുംബവും വഴിയാധാരമാകില്ല: മുഖ്യമന്ത്രി\nസിപിഎമ്മിനെതിരെ ബിജെപിയും ജമാ അത്തെ ഇസ്ലാമിയും വലിയ പ്രചാരവേല നടത്തുന്നു: മുഖ്യമന്ത്രി\nPublished: 2022-01-14\t| by അഡ്മിൻ\nസിൽവർ ലൈനിൽ പ്രതിപക്ഷത്തെ കടുത്ത ഭാഷയിൽ വിമർശിച്ച് മുഖ്യമന്ത്രി പിണറായി വിജയൻ. ധീരജിനെ വീണ്ടും വീണ്ടും കൊലപ്പെടുത്തുന്ന തരത്തിലാണ് കോൺഗ്രസിന്റെ ആക്ഷേപമെന്നും അദ്ദേഹം പറഞ്ഞു.സിൽവർ ലൈൻ പദ്ധതിക്കെതിരായ പ്രതിപക്ഷത്തിന്റെ നിലപാടിനെയാണ് കടുത്ത ഭാഷയിൽ മുഖ്യമന്ത്രി വിമർശിച്ചത്.\nഇനി ഒരു വികസന പ്രവർത്തനങ്ങളും സംസ്ഥാനത്ത് നടക്കാൻ പാടില്ലെന്ന വാശിയിലാണ് പ്രതിപക്ഷം. സിൽവർ ലൈൻ അട്ടിമറിച്ചേ തീരൂ എന്നാണ് വാശി. കെ റെയിലിൽ നൽകുന്നത് ആശ്വാസകരമായ പുനരധിവാസ പാക്കേജാണ്. പദ്ധതി വന്നാൽ ആരും ഭൂരഹിതരാകില്ല. ഒരു കുടുംബവും വഴിയാധാരമാകില്ല.\nസിപിഎമ്മിനെതിരെ ബിജെപിയും ജമാ അത്തെ ഇസ്ലാമിയും വലിയ പ്രചാരവേല നടത്തുകയാണ്. വികസന പദ്ധതികളെ തകിടം മറിക്കാനാണ് ശ്രമം.\nസംസ്ഥാനത്തോട് കേന്ദ്രത്തിന് അവഗണനാ സമീപനമാണ്. ഇസ്ലാമിക വർഗീയ വാദികൾ മുഖം മൂടിയണിഞ്ഞ് വരുന്നു. പരിസ്ഥിതി വാദം മാനുഷിക പ്രശ്നങ്ങൾ ഉയർത്തിയാണ് വരുന്നത്. യുഡിഎഫ് വർഗീയ അജണ്ടയോടെയാണ് പ്രവർത്തിക്കുന്നതെന്നും അദ്ദേഹം വിമർശിച്ചു.\nഭരണഘടനയുടെ അന്തഃസത്ത നഷ്ടപ്പെട്ടു പോകാതെ കാത്തുസൂക്ഷിക്കുമെന്ന് നമുക്ക് പ്രതിജ്ഞ ചെയ്യാം; റിപ്പബ്‌ളിക് ദിന സന്ദേശവുമായി…\nകേരളത്തിൽ കൊവിഡ് വ്യാപനം അതിരൂക്ഷം; വാക്സിനേഷൻ അതിവേഗത്തിലാക്കും: മന്ത്രി വീണാ ജോർജ്\nകോണ്‍ഗ്രസ്സിന്റെ കൊലക്കത്തി രാഷ്ട്രീയത്തിനെതിരെ സിപിഎം 26ന് പ്രചാരണം സംഘടിപ്പിക്കും: എം വി ജയരാജന്\nവേദനസംഹാരിയുടെ ദുരുപയോഗം നിയന്ത്രിക്കാന് കേന്ദ്രസര്‍ക്കാരിനോട് അഭ്യര്‍ത്ഥിക്കും : മന്ത്രി എം വി ഗോവിന്ദന് മാസ്റ്റര്…


വിജയം കനിഞ്ഞാൽ കളത്തിൽ വീട്ടിൽനിന്നു മൂന്ന് കൗൺസിലർമാർ | Malayalam News\nവിജയം കനിഞ്ഞാൽ കളത്തിൽ വീട്ടിൽനിന്നു മൂന്ന് കൗൺസിലർമാർ\nഎ. ഷർമിള, അഡ്വ. എസ്. രാഹുൽ, എസ്. ഹൈമ\nതലശ്ശേരി- സി.പി.എം കോട്ട പിടിക്കാൻ ഇത്തവണ മത്സരത്തിന് ഒരുങ്ങുന്നത് യു.ഡി.എഫിൽനിന്നും ഒരു കുടുംബത്തിലെ മൂന്നു പേർ. വിജയം കനിഞ്ഞാൽ കളത്തിൽ വീട്ടിൽ നിന്നു മൂന്ന് കൗൺസിലർമാർ നഗരസഭയിൽ എത്തും. തലശ്ശേരി നഗരസഭയിലേക്ക് യു.ഡി.എഫിന് കടന്നു ചെല്ലാനുള്ള പാലമിടാൻ ഒരേ വീട്ടിൽ താമസിക്കുന്ന അമ്മയും മകനും മകളും സ്ഥാനാർത്ഥികളായി കൈകോർത്താണ് ജനവിധി തേടുന്നത്.\nതലശ്ശേരി മുകുന്ദ് മല്ലർ റോഡിലെ കളത്തിൽ വീട്ടിലാണ് അപൂർവ നിയോഗം - മഹിളാ കോൺഗ്രസ് തലശ്ശേരി ബ്ലോക്ക് പ്രസിഡന്റും സാമൂഹ്യ പ്രവർത്തന രംഗത്ത് തലശ്ശേരിയുടെ വനിതാ മുഖവുമായ എ. ഷർമിളയാണ് അമ്മ. മോറക്കുന്ന് വാർഡിലാണ് ഇവർ ജനവിധി തേടുന്നത്. മകൻ അഡ്വ. എസ്.രാഹുൽ കെ.എസ്.യുവിന്റെ ജില്ലാ സെക്രട്ടറിയും യുവജന വിദ്യാർത്ഥി രാഷ്ട്രീയത്തിൽ തലശ്ശേരി കോൺഗ്രസ് പാർട്ടിയിലെ നിറസാന്നിധ്യവുമാണ്. യുവ അഭിഭാഷകനായ രാഹുൽ കുട്ടിമാക്കൂൽ വാർഡിൽ ഐക്യജനാധിപത്യ മുന്നണി സ്ഥാനാർത്ഥിയും രാഹുലിന്റെ സഹോദരി എസ്. ഹൈമ വാർഡ് നമ്പർ 16 ചിള്ളക്കരയിൽ യു.ഡി.എഫ് സ്ഥാനാർത്ഥിയുമാണ്. മഹിളാ കോൺഗ്രസ് അസംബ്ലി മണ്ഡലം സോഷ്യൽ മീഡിയാ കോഡിനേറ്ററാണ് ഹൈമ. കൈ ചിഹ്നത്തിൽ കൈകോർത്ത് വോട്ട് ചോദിക്കാൻ ലഭിച്ച അപൂർവതയുടെ ത്രില്ലിലാണ് അമ്മയും മക്കളും.


വറൈറ്റി മൊബൈല് എയര്‍ബാഗ്, ഇനി ഫോണ് നിലത്ത് വീണ് പൊട്ടില്ല\nഎത്ര സുരക്ഷാ കവചം ഉണ്ടായിട്ടും ചിലപ്പോള് കാര്യമുണ്ടാവില്ല, കയ്യില് നിന്ന് മൊബൈല്‍ഫോണ് നിലത്ത് വീണാല് ഫോണിന്റെ ഗ്ലാസിനോ, ബാക്ക് ബോഡിക്ക് പൊട്ടലോ സംഭവിക്കും.\n01 Jul, 2018 at 10:21 AM\nഎത്ര സുരക്ഷാ കവചം ഉണ്ടായിട്ടും ചിലപ്പോള് കാര്യമുണ്ടാവില്ല, കയ്യില് നിന്ന് മൊബൈല്‍ഫോണ് നിലത്ത് വീണാല് ഫോണിന്റെ ഗ്ലാസിനോ, ബാക്ക് ബോഡിക്കോ പൊട്ടല് സംഭവിക്കും. എന്നാല് നിലത്ത് വീഴുന്ന ഫോണിന് ഇനി ഒരു പോറലും ഏല്‍ക്കില്ല. അത്തരത്തിലൊരു എയര്‍ബാഗ് കണ്ടെത്തിയിരിക്കുകയാണ് ജര്‍മനിയിലെ ഒരു കൂട്ടം ഇലക്ട്രോണിക് എഞ്ചിനിയറിങ് വിദ്യാര്‍ത്ഥികള്.\nഫോണ് നിലത്ത് വീഴുമ്പോള് ഓട്ടോമാറ്റിക്കലി ഇൌ എയര്‍ബാഗ് ഒപ്പണാവും. (മൊബൈല്‍ഫോണിന്‍റെ നാല് വശങ്ങളില് ഒതുങ്ങിയിരിക്കുന്ന ചെറിയ ചിറകുപോലെയുള്ള സംവിധാനമാണിത്.) അതിനാല് ഫോണില് ഘടിപ്പിച്ച ഈ സംവിധാനമാവും നിലത്ത് പതിക്കുക. അതിനാല് ഫോണിന് ഒന്നും സംഭവിക്കില്ല. ജര്‍മ്മനയിലെ ആലെന് സര്‍വകലാശാലയിലെ ഫിലിപ്പ് ഫ്രെന്‍സല് എന്ന 25കാരനായ വിദ്യാര്‍ത്ഥിയാണ് ഇങ്ങനെയൊരു ആശയത്തിന് പിന്നില്. നാല് വര്‍ഷത്തെ ചിന്തകള്‍ക്ക് ശേഷമാണ് ഫിലിപ്പ് ഈ ആശയം പൂര്‍ത്തിയാക്കി എയര്‍ബാഗ് പുറത്തെത്തിച്ചത്.\nഫോണിന്റെ നാല് ഭാഗത്തും ഘടിപ്പിച്ച താരതമ്മ്യേന ചെറിയൊരു ചിറക് പോലുള്ള ഡിവൈസ് തനിയെ തുറക്കുന്നതാണ് ടെക്‌നോളജി. പ്രത്യേക സെന്‍സര് വഴിയാണ് ഫോണ് നിലത്തേക്ക് വീഴുന്നുവെന്ന് ഈ ഉപകരണം മനസ്സിലാക്കുന്നത്. പ്രൊഫഷനല് ക്യാമറകള്‍ക്കും ഉപകരിക്കുന്ന രീതിയില് ഇതിനെ മാറ്റാനുള്ള ശ്രമത്തിലാണ് ഫിലിപ്പും സംഘവും. എന്നാല് വാണിജ്യാടിസ്ഥാനത്തില് ഉല്‍പാദനം ആരംഭിച്ചിട്ടില്ല.\nരാമക്ഷേത്രം സാധ്യമായാല് 2025ഓടെ രാജ്യവളര്‍ച്ചയുടെ വേഗം കൂടും; ബി.ജെ.പിയെ പരിഹസിച്ച് ആര്.എസ്.എസ്